
DESPRE CARTEA DE FAŢĂ 


Textele publicate în acest volum îl fac pe cititor părtaş la 
două evenimente ale anului 1983, care au stârnit senzaţie. In 
februarie 1983 doi renumiţi oameni de ştiinţă s-au întâlnit la 
Altenberg, în Viena. Karl R. Popper, teoretician al ştiinţei şi 
filosof şi Konrad Lorenz, medic, zoolog şi cercetător al com¬ 
portamentelor au discutat despre munca lor ştiinţifică, despre 
interpretarea rezultatelor obţinute şi despre convingerile lor 
filosofice. Tema centrală a fost: Ce ştim despre viitor? Suntem 
profeţi? Lorenz, pesimistul optimist şi Popper, interpretul „ce¬ 
lei mai bune lumi de până acum" sunt de acord că lumea noas¬ 
tră este deschisă, atât din punct de vedere biologic cât şi spiri¬ 
tual. 

în luna mai 1983 a avut loc la Viena un simpozion cu dura¬ 
ta de trei zile, organizat cu ocazia aniversării a 80 de ani de 
viaţă a lui Sir Karl Popper. Sub titlurile „Ştiinţă şi ipoteză", 
„Cele trei lumi", „Societatea deschisă" s-au purtat discuţii între 
Popper şi colegii de breaslă despre gândirea sa, care ar putea fi 
rezumată la următoarea formulă: Aceasta nu este o lume a con¬ 
firmării adevărurilor, ci una a infirmării erorilor. Dar lumea 
există, la fel cum există şi adevărul. Doar certitudinea asupra 
lumii şi a adevărului nu poate exista. 

Sir Karl R. Popper, născut în 1902 1a Viena, profesor (eme- 
ritus ) de logică şi metodologia ştiinţei la Universitatea Londra, 
membru al Royal Society, al Institut de France, al Accademia 
Nazionale dei Lincei şi al multor societăţi ştiinţifice. 

Konrad Lorenz, născut în 1903 la Viena, medic şi zoolog; 
profesor de psihologie comparată la Konigsberg în 1940; di¬ 
rector, între 1950 şi 1973, al Institutului de psihologie compor¬ 
tamentală Max Planck din Buldem, ulterior din Seewiesen. 

Laureat al Premiului Nobel pentru biologie şi medicină în 
1973. 

Franz Kreuzer, născut în 1 929 la Viena, reporter, şef de 
departament şi redactor-şef la „Arbeiterzeitung" până în 1966; 
ulterior, până în 1974, redactor-şef al seviciului actualităţi; 
coordonator al programului 2 de televiziune al ORF între 1974 
şi 1978; din 1979 redactor-şef, iar din 1984 coordonator al 
ORF, Viena. Franz Kreuzer a moderat convorbirea de la Alten- 
berg şi simpozionul Popper. 




CUVÂNT ÎNAINTE 


începutul verii anului 1919 la Viena, capitala monarhiei de¬ 
strămate, aflată în momentul maxim al crizei, la puţine luni 
după iama de foamete, în care gripa spaniolă a făcut mii de 
victime, printre care şi tânărul de 28 de ani, Egon Schiele. 

La 15 iunie, în Horlgasse, sectorul 9 al Vienei, poliţia repri¬ 
mă cu armele o demonstraţie a tinerilor comunişti, soldată cu 
20 de morţi, 70 de răniţi grav — o anticipare a incendiului de 
la Palatul de Justiţie din 1927 sau a războiului civil din 1934. 

Cu puţine zile în urmă, la 28 mai, la celălalt capăt al lumii 
avea loc un alt eveniment: două vase de observaţie trimise în 
Pacific de către institutele britanice de cercetare au misiunea să 
înregistreze ştiinţific un fenomen astronomic rar, o eclipsă to¬ 
tală de soare. Faptul nu se întâmpla nici pentru prima, nici pen¬ 
tru ultima dată. Dar în cazul acesta o echipă specială de cerce¬ 
tători are însărcinarea deosebită de a măsura exact, la fracţiune 
de secundă de arc, unghiul luminii care cade de pe marginea 
Soarelui, în momentul în care discul solar este complet acope¬ 
rit de Lună. Rezultatul măsurătorii fusese deja anticipat: nu tre¬ 
buia decât confirmat faptul că lumina deviază foarte puţin, însă 
evident, de la traiectoria ei, calculată după regulile geometriei 
euclidiene. Această abatere de la traiectorie a fost prezisă de 
cel care pretindea că a schimbat radical geometria euclidiană şi 
teoria newtoniană, recunoscută de secole ca adevăr absolut al 
ştiinţelor naturii: Albert Einstein. Este de prisos a preciza re¬ 
zultatul experimentului. Einstein a avut dreptate: lumina nu 
cade rectiliniu ci curb, fiind deviată (abatere măsurabilă) de 
către imensul câmp gravitaţional al Soarelui. 

Un singur om a plasat cele două evenimente de la începutul 
verii anului 1919 într-o relaţie de relevanţă mutuală. Este vor¬ 
ba de vienezul de 17 ani, Karl Raimund Popper, care, pe de o 

parte, a fost martor al ciocnirii cu poliţia vienezâ, iar pe de altă 
parte a urmărit cu sufletul la gură desfăşurarea experimentului 
vizionării eclipsei de soare. 

Popper a examinat pretenţiile absolutiste ale teoriilor politi¬ 
ce din vremea sa şi, având înzestrarea intelectuală necesară, a 
comparat pretinsa ştiinţă a politicii cu ceea ce el plasează în 
centiul progresului ştiinţific, şi anume lumea ideilor einsteinie- 
ne. în focul chinuitoarei întâmplări din tinereţe el îşi dă seama 
de deosebirea esenţială dintre fanatismul politic pseudo-ştiinţi- 
fic şi adevărata ştiinţificitate. Ideologiile politice istoricizante 
— precum marxismul, care este pentru el un prim exemplu 
actual şi rasismul nazist, pe care l-a criticat din plin şi, consi- 
derându-1 nesatisfăcător, nu i-a mai acordat multă atenţie — 
încearcă să se sustragă oricărei infirmări, ele nesupunându-se 
nici unui test privind adevărul, corectitudinea şi utilitatea lor. 
Dimpotrivă, ele încearcă să interpreteze infirmarea afirmaţiilor 
lor, în condiţiile date, drept o confirmare a corectitudinii lor. 
Un sistem care se autosigilează în mod asemănător este identi¬ 
ficat de Popper în psihanaliză. Dacă respingi teoria refulării, te 
dovedeşti a fi unul ce refulează ceva neplăcut, confirmând ast¬ 
fel tocmai ceea ce doreai să infirmi... Spre deosebire de aceas¬ 
tă atitudine, Einstein este cel care îşi oferă în mod deschis teo¬ 
ria asalturilor contestatare; astfel, dacă măsurătorile din ziua 
eclipsei totale de soare ar fi demonstrat că lumina se propagă 
rectiliniu, teoria relativităţii s-ar fi prăbuşit. 

Popper interrelaţionează experienţele anului 1919 şi găseş¬ 
te o formulă generală de înţelegere a lumii, care va determina, 
o jumătate de secol mai târziu, prezenţa obligatorie şi repetată 
a numelui lui în indexurile tuturor cărţilor serioase de filosofie 
şi teorie a ştiinţei. Potrivit acestei formule, lumea noastră nu 
este o lume a confirmării adevărurilor, ci o lume a infirmării 
erorilor. Dar lumea există, la fel cum există şi adevărul; doar 
certitudinea asupra lumii şi a adevărului nu poate exista. Aces¬ 
ta este realismul critic. 

Popper a prezentat în faţa unui public entuziast această bo¬ 
gată lume a ideilor sale, în cadrul unui simpozion organizat de 
studioul din Viena al Radiodifuziunii austriece şi de departa- 

mentul de cultură al oraşului Viena, în colaborare cu docentul 
Friedrich Wallner de la Institutul de Filosofie al Universităţii 
vieneze, simpozion ale cărui lucrări au avut loc în vechea pri¬ 
mărie a Vienei, timp de trei zile, între 24 şi 26 mai 1983. 


Preludiul acestui simpozion: o convorbire ,, la gura sobei “ 
între Karl Popper şi Konrad Lorenz 

Popper, născut în 1902 şi Lorenz în 1903, ambii la Viena, 
sunt prieteni din tinereţe, mai bine zis din copilărie. Cei doi 
oameni de ştiinţă au luat-o pe drumuri diferite atât în ştiinţă cât 
şi în viaţă şi n-au mai ştiut multă vreme nimic unul de celălalt. 
Câteva decenii mai târziu, la o manifestare ştiinţifică, Karl 
Popper a trebuit să-i amintească lui Lorenz: „Dar, Konrad, sunt 
eu, Karl..." Convergenţa semnificativă a cunoaşterii şi a con¬ 
vingerilor la care au ajuns cei doi savanţi pe parcursul vieţii nu 
are aproape nimic în comun cu prietenia lor din tinereţe; în 
schimb, este o impresionantă demonstraţie a confluenţei gân¬ 
dirii ştiinţifice şi filosofice din acest secol. Convorbirea dintre 
Popper şi Lorenz, care a avut loc în 21 februarie 1983, la „gura 
sobei" în vechea vilă a lui Lorenz din Altenberg, în faţa came¬ 
relor de luat vederi, a arătat apropierea considerabilă dintre 
spiritele celor doi, dar şi controverse interesante, printre care 
cele în problemele privind configuraţiile, respectiv ipotezele, 
şi mai ales aşteptările omenirii despre viitor. Lorenz se declară 
a fi cel care avertizează permanent, chiar dacă mereu înclinat 
spre optimism, iar Popper (care pune; accentul pe non-cunoaş- 
terea noastră) se declară un interpret critic, dar în esenţă con¬ 
vins, „al celei mai bune lumi de până acum, aflat în căutarea 
dificilă a unei lumi şi mai bune". Cei doi împărtăşesc însă 
aceeaşi convingere că lumea noastră este deschisă, atât biolo¬ 
gic cât şi spiritual. Nimic nu este mai fals decât convingerea lui 
Ben Akiba că „totul a fost deja". Dimpotrivă, opusul ei, că ni¬ 
mic nu a fost încă, este adevărat. 


Viena. decembrie 1983 


Franz Kreuzer 

O convorbire „la gura sobei* 4 
între Konrad Lorenz şi Karl R. Popper* 


Kreuzer: Domnule profesor Popper, domnule profesor Lo¬ 
renz, pentru început ar trebui să explicăm caracterul aparte al 
acestei convorbiri. Ea nu este un interviu, nu este o dispută, 
nici o dezbatere, căci pentru aceasta ar fî necesară o audienţă 
mai largă. Ea este o convorbire „la gura sobei 4 * între vechi prie¬ 
teni, iar eu mă aflu aici doar pentru a impulsiona discuţia. Tre¬ 
buie să fie o discuţie între d-voastră, domnilor profesori. 

Ocazii biografice sunt suficiente: două aniversări a 80 de 
ani de viaţă, una anul trecut, alta în acest an. Aşadar, ne este 
poate permis să începem cu puţin sentimentalism şi nostalgie. 
In această situaţie cuvântul de ordine ar trebui să fie Selma 
Lagerlof; se ştie din biografiile d-voastră câtă importanţă au 
avut cărţile Selmei Lagerlof în copilăria d-voastră. 

Lorenz: Cum ne-am cunoscut, ne-am jucat de-a indienii. 
Karl începuse încă de-atunci să apuce de coame pozitivismul 
şi Şcoala de la Viena. Noi, ceilalţi, eram copii încă. La jocul 
de-a indienii l-am legat pe el, ca „faţă palidă** de copac, dar nu 
s-a supărat niciodată. Referitor la Selma Lagerlof, aşa cum a 
spus Karl atât de drăguţ, amândoi am fost influenţaţi de ea, cu 
singura deosebire că el s-a îndrăgostit de Selma Lagerlof, iar 
eu de gâştele sălbatice. în ceea ce mă priveşte, a fost într-ade- 
vâr o perioadă hotărâtoare. Faptul că eu m-am decis pentru 
gâştele sălbatice se află în strânsă legătură cu convingerea 
mea, de Ta bun început, că animalele sunt şi oameni. 


* Această convorbire, la care Franz Kreuzer a luat parte ca moderator, a 
avut loc la 21 februarie 1983 în casa lui Konrad Lorenz din Altenberg, Viena. 

Popper: Pe mine Konrad m-a impresionat foarte mult, fiind 
o vitează căpetenie de indieni. Despre pozitivism şi despre 
Şcoala de la Viena, însă, ştiam pe atunci la fel de mult ca el sau 
ca oricare alt indian, adică nimic. Selma Lagerlof a lăsat o pu¬ 
ternică impresie asupra mea, dar în mod special m-a influenţat 
povestea despre câinele de vânătoare Kair şi micul elan Blanâ- 
cenuşie. 

Kreuzer: Este într-adevâr o poveste foarte frumoasă... 

Popper: O poveste extraordinară despre prietenia dintre 
oameni. M-am îndrăgostit de Selma Lagerlof şi i-am recitit 
mereu cărţile. Nu le-am îndrăgit pe toate la fel, de exemplu 
Povestea lui Gosta Berling nu mi-a plăcut niciodată. 

Lorenz: înţeleg... 

Popper: Poate cel mai frumos roman al ei este Das heilige 
Leben *. L-a scris în timpul primului război mondial şi el a fost 
un impresionant protest la adresa războiului. Acţiunea este, în 
anumite privinţe, de-a dreptul înfricoşătoare. Se relatează cum, 
după bătălia de la Skagerrak, cadavrele erau aruncate de valuri 
pe coasta suedeză. Cartea este zguduitoare prin faptul că mili¬ 
tează pentru sfinţenia vieţii. 


în căutarea unei lumi mai bune 

Kreuzer: Cred că cele două remarci despre Selma Lagerlof 
indică deosebirile dintre motivele fundamentale ale vieţii 
d-voastrâ: la unul, constatarea că animalele sunt oameni, inte¬ 
resul arzător de a descoperi asemănarea dintre animal şi om, 
ceea ce este comun atât unuia cât şi celuilalt; la celălalt, puter¬ 
nicul angajament moral, chiar şi în sfera politicului. Nu cred că 
e cazul să amintim acum cele două biografii; presupunem că 
ele sunt în mare parte cunoscute. Ar trebui însă să încercăm a 
ne apropia de miezul temei noastre de discuţie, şi anume evo¬ 
luţia, mai precis teoria lui Darwin. Aş dori să ne îndreptăm 
atenţia asupra unei probleme esenţiale care, în ultimii ani, a 
apărut în prim plan la toţi cercetătorii demni de luat în seamă, 


Viaţa sfântă. N.t. 

anume problema ortogenezei. Cum şi de ce e v olu ţia este direc- 
ţioncită? Cum se poate explica, rit mul ei? Că ci dacă evoluţia ar 
fi trebuit explicată în cel mai simplist mod, doar prin hazard şi 
necesitate, doar prin mutaţie şi selecţie x .atunci ar fi fost nece¬ 
sare nu patru miliarde de ani, ci în orice caz sute de miliarde de 
ani pentru a avea ca rezultat viaţa actuală de pe pământ. In 
acest sens se observă un lucru, pe care l-aş numi „demonul la- 
marckian" al teoriei darwiniste, şi anume presupunerea că ea 
conţine un element de direcţionare, unul de accelerare şi un 
element configurativ creator. îmi amintesc că Popper l-a citat 
pe Bergson cu al lui „elan vital", puterea de viaţă; mă refer 
apoi la Prigogine cu a sa teorie a bifurcaţiei, la Manfred Eigen 
cu ale sale „condiţii de joc", care fac totul posibil. Şi mă refer 
la Campbell cu ideea sa de „downward causation", acţiune 
cauzală exercitată de sus în jos. La d-voastră, domnule profe¬ 
sor Lorenz, se numeşte „fulguraţie" ( Fulgiiration ), înseninarea 
fulgerătoare a orizontului dezvoltării. 

Lorenz: Fulguraţia, apariţia a ceva cu totul nou, ceva care 
nu a mai existat vreodată, este o premisă a ritmului dezvoltării. 
Acest ceva trebuie să fie prezent, altfel totul s-ar desfăşura 
mult prea încet. De asemenea, trebuie să existe şi feed-back-ul 
succesului; acesta ar trebui să existe încă de la hiperciclul lui 
Manfred Eigen. Dai* nu cunoaştem ceea ce este esenţial în dez¬ 
voltarea creatoare superioară. Consider că invocarea, în acest 
caz, a numelui lui Dumnezeu ar fi mai mult decât vanitoasă, 
căci Dumnezeu n-ar trebui invocat deloc. „Daimonul" lui So- 
crate constituie încă obiectul celei mai nuanţate invocaţii. Dacă 
se vorbeşte despre EL folosindu-se pronumele personal „el", 
se comite deja o hulire. Un fapt rămâne clar, că evoluţia este în 
general ascendentă. Dacă eu, în calitate de cea mai dezvoltată 
fiinţă (deocamdată), observ evoluţia cu certa mea judecată de 
valoare, atunci e de nedezminţit că rechinii din perioada devo- 
nianâ sunt vietăţi superioare faţă de trilobitele din perioada 
cambriană, deci că evoluţia este ascendentă. Manfred Eigen 
susţine că este un joc al tuturor cu toţi. Balonaşul de spumă — 
şi folosesc cu plăcere acest exemplu — nu s-ar ridica mai sus 
dacă nu ar fi totul ocupat sub el. Insă ce este cu adevărat 

creativ, nu ştim. Ani îndelungaţi am fost adeptul unui mare 
pesimism, chiar disperat, în linia lui Jacques Monod, care sus¬ 
pine că în ultimă instanţă totul este un pur hazard. Dar nu e 
îadevârat, nici măcar în ceea ce priveşte procesele moleculare. 
Nu-1 înţeleg prea bine pe Manfred Eigen, deoarece nu sunt un 
bun matematician, dar el îmi spune: încă la nivel molecular se 
întâmplă ceva ce conţine în sine o direcţie ciudată. în general 
totul merge ascendent, dar în cazuri singulare totul este condi¬ 
ţionat de întâmplare. Faptul că deodată un mamifer devine din 
nou un animal acvatic, precum balenele sau delfinii, deci că 
direcţia evoluţiei este schimbată total, nu poate fi prevăzut. 
Aici stă însă ascunsă libertatea. Antr opologul Feuerbach, ne¬ 
potul filosofului Feuerbach, afirma că Darwin voia să ne arate 
că universul concepe dintr-odată şi pe nepregătite noul; că o 
fantezie neorientată creează noul. Eu nu pot să urmez această 
critică, deoarece pentru mine adevăratul moment de libertate 
constă în nedeterminare. Ce înseamnă „pe nepregătite**? Este 
Dumnezeu un actor care recită ceea ce îi scrie Friedrich Schil- 
Ier sau este el însuşi autorul care îşi pune în joc fantezia? 

Krenzer: Intenţionat nu am amintit de Dumnezeul lui Teil- 
hard de Chardin, ci de un „demon lamarckian**, un demon al 
ştiinţei, precum cel al lui Laplace, Loschmidt sau Maxwell, 
introduşi doar pentru ca o problemă ştiinţifică să devină mai 
concretă. 

Lorenz: Da, demonul lui Maxwell ştie totul despre toate 
moleculele. Dar, mi-a spus mie prietenul meu Sexl, teoretician 
al fizicii, că impredictibilitatea mojeculară se manifestă deja la 
nivelul macroscopic al bilelor de biliard atât de puternic, încât 
la a şaptea ciocnire nu se mai poate prevedea direcţia bilei. Aşa 
este cu aceşti demoni, ei ştiu ceea ce noi nu putem şti. Iar asta 
e decisiv. 

Kreuzer: Dar întrebarea esenţială este următoarea: Cum e 
posibil ca din necesitatea simplei repetiţii şi din hazard, care nu 
e decât eroare, cum e posibil deci ca din doi factori lipsiţi de 
simţire să ia naştere torentul arzător al vieţii şi spiritului? 

Lorenz: Da, asta aş dori şi eu să aflu. 

Kreuzer: De unde vine elementul creativ? 

Popper 7 Pentru început aş dori să mă adresez lui Konrad 
Lorenz. Am recitit în ultimele zile Die Riickseite des Spiegels * 
şi am rămas uimit constatând că în multe privinţe suntem de 
aceeaşi părere. Sunt de acord şi cu toate cele rostite de tine 
acum. yiaţa caută o lume mai bună. Orice vieţuitoare încearcă 
să găsească o lume mai bună, sau cel puţin să se oprească ori sa 
înoate mai lent acolo unde lumea este mai bună. Situaţia aceas¬ 
ta o întâlnim de la amoebă şi până la noi. A găsi o lume ideală 
este şi va rămâne mereu dorinţa, speranţa şi utopia noastră. ; 
Aceasta ne-a fost implantată oarecum de selecţia darwinianâ şi; 
nu ne e permis să o abandonăm. Nu este nicidecum adevărat că 
suntem „formaţi*’ de mediul înconjurător. Noi căutăm lumea 
înconjurătoare şi noi o formăm, în mod activ. Gena nudă şi-a 
căutat un mediu din proteine, creându-şi astfel din proteine un 
înveliş. Aceasta este, în esenţă, lumea ei mai bună. Acelaşi 
lucru se întâmplă şi cu noi când îmbrăcăm o jachetă de piele 
sau o vestă de lână. încercăm mereu să schimbăm, să modi¬ 
ficăm iniţial lumea apropiată, apoi pe cea îndepărtată şi în cele 
din urmă lumea întreagă. Aşadar voinţa noastră joacă un rol 
fundamental în întreaga istorie. Acesta este probabil răspunsul 
pe care îl pot da întrebării legate de creativitate. Dar aş dori, de 
asemenea, să accentuez, că eu nu ştiu nimic. Dacă tot ai amintit 
daimonul lui Socrate, vreau să mă refer la Sperate, ca la ne¬ 
ştiutorul, ca la omul care a ştiut cajULsţie nimic. De fapt, noi 
nu ştim nimic, chiar şi cele rostite de mine acum constituie 
doar o simplă presupunere. Aş afirma însă că nu trebuie sub¬ 
apreciat rolul vieţuitoarelor care caută o lume mai bună. Noi 
suntem căutători; iar viaţa este sceptică (care în greceşte înseamnă 
căutând) de la bun început. Nicicând viaţa nu e pe deplin mul¬ 
ţumită de condiţiile date şi este temerară în aventurile ei. 


Viaţa este m>entură, viaţa este risc 

Kreuzer: Constituie sintagma „căutarea unei lumi mai bu¬ 
ne” explicaţia existenţei unui element creativ, pentru faptul că 


* Reversul oglinzii , n.t. 

aici acţionează ceva „de sus", i.e. condiţii ale sistemului, care 
trasează direcţia evoluţiei? 

Lorenz: Eu aş spune aparent de sus. In realitate, universul 
este creat de la bun început astfel încât să existe posibilitatea 
unei activităţi, a unei „voinţe", aşa cum tocmai afirma Karl. 
Este greşit, sau cel puţin produce o impresie falsă, a spune că 
viaţa face la nesfârşit încercări tâmpe şi că totuşi se merge as¬ 
cendent. O modalitate de redare mult mai clară şi mai corectă 
din punctul de vedere al omului ar fi să spunem că viaţa este un 
proces care caută să obţină cunoaşterea. Ne-am intitulat con¬ 
vorbirea televizată „Viaţa înseamnă învăţare". Viaţa este crea¬ 
tă prin selecţie — asta se poate spune fără a comite nici o aba¬ 
tere de la linia darwinistă — în aşa fel încât — pentru a vorbi 
în limbaj cibernetic — ea înmagazinează în sistemul vital fap¬ 
te ^despre lumea înconjurătoare. în organism se formează prin 
multiple încercări active o imagine tot mai completă a lumii. 
Aceste încercări constituie o activitate a vieţii şi nu o aşteptare 
pasivă. Viaţa întreprinde ceva, riscă ceva. Că acest „a risca" se 
dovedeşte uneori eroare, nu afectează cu nimic situaţia. Viaţa 
riscă, ea experimentează. Un mare concern din industria chi¬ 
mică investeşte şi el o mare parte din profit în laboratorul de 
cercetare, deoarece e sigur de rentabilitatea investiţiei. Acesta 
este unul din procesele care contribuie la ritmul rapid al evolu¬ 
ţiei, aşa cum se desfăşoară ea cu adevărat. în caz contrar, nu 
ne-ar, ajunge cele câteva miliarde de ani, pe care ni le acordă 
radiologii. 

Popper: Eu aş accepta întru totul cele afirmate de tine, însă 
cu menţiunea „fără certitudine". Este totuşi un risc. întotdeau¬ 
na este un risc. 

Lorenz: Corect. îmi retrag „certitudinea", înlocuind-o cu o 
mare probabilitate, o suficientă probabilitate. Aici ai deplină 
dreptate. 

Popper: Riscul este prezent şi în final este probabil ca viaţa 
să dispară din nou. De o certitudine nu poate fi vorba. Noi toţi 
trebuie să murim şi poate trebuie să moară şi viaţa. 

Lorenz: Faptul că viaţa e gata să-şi asume un risc este indi¬ 
solubil legat de căutarea lumii optime. în orice caz, e vorba şi 

de provocarea venită din lumea înconjurătoare. Viaţa caută 
probleme, dar oferta de probleme este importantă pentru suc¬ 
ces, căci o penurie de probleme poate provoca o stagnare. 
Acest lucru se poate observa la „fosilele vii", vieţuitoare răma¬ 
se neschimbate de multe milioane de ani, datorită faptului că 
ele trăiesc într-o nişă ecologică optimă, neavând astfel nici un 
motiv de a se modifica. Pe câmpiile de lângă Altenberg trăieşte 
un rac, ale cărui ouă pot sta pe uscat o perioadă de până la 30 
de ani. Ele „aşteaptă" un an deosebit de umed. Cumje^ştie oul 
că după o aşteptare de decenii urmează o inundaţie, a râmds 
necunoscut. Racul acesta s-a aflat aici în anul 1909, apoi din 
nou în 1928 şi odată în timpul războiului, nu ştiu exact când, 
căci eram în armată. Acelaşi rac poate fi urmărit, neschimbat, 
până în straturile perioadei triasice. Evident că racul şi-a găsit 
în timpuri arhaice un spaţiu vital, în care a rămas fără a avea 
concurenţă. De aceea a rămas neschimbat până astăzi. Reiese 
astfel că trebuie să se deruleze un joc cu multe componente 
pentru ca evoluţia să înainteze. Şi mai trebuie ca nişele ecolo-, 
gice inferioare să fie ocupate, astfel încât viaţa să fie nevoită a 
căuta şi a găsi nişe superioare, mai dificile. Vorbind despre 
„superior'*, nu trebuie să pierdem din vedere că creierul nostru, 
care realizează această evaluare, este el însuşi un produs al 
evoluţiei. Percepţia umană a valorilor corespunde procesului 
de evoluţie în măsura în care şi în creierul nostru are loc, la fel 
ca în lumea exterioară, un joc al tuturor cu toţi. 

Conceptului de superior i se adaugă neapărat şi aspectul că 
acesta nu poate fi prevăzut, că el se îndreaptă liber într-o direc¬ 
ţie oarecare, dar, în mod curios, direcţia este în general ascen¬ 
dentă. Acesta este elementul obiectiv al dezvoltării vieţii, în 
vreme ce elementul ei subiectiv este conţinut în capacitatea 
noastră valorizatoare. 


Nişele nu sunt găsite, ci inventate 

Kreuzer: Domnule profesor Lorenz, aţi amintit, în mod îm¬ 
bucurător, titlul convorbirii noastre din anul 1981: „Viaţa în¬ 
seamnă învăţare". In discuţiile anterioare şi ulterioare purtate 

cu profesorul Popper am avut impresia că în acest punct, chiar 
dacă nu e vorba de o contradicţie, există totuşi o deosebire care 
necesită clarificări. Citindu-1 şi ascultându-1 pe profesoiul 
Popper, consider că la dânsul formularea este: „Viaţa înseamnă 
a instrui** (Leben ist Lehren). Viaţa înseamnă a elabora teorii, 
ipoteze, dogme, doctrine şi a le verifica valabilitatea. Ar fi de 
mare folos dacă, pe parcursul discuţiei, s-ar putea clarifica 
această chestiune şi anume dacă cele două formulări sunt cu 
adevărat în contradicţie sau dacă ele se pot unifica sau, even¬ 
tual, dizolva una în cealaltă. 

Popper: Repet, de la bun început că, probabil datorită se¬ 
lecţiei darwiniene, viaţa caută o lume mai bună. Konrad, ai 
vorbit despre nişe ecologice. Aceasta este şi expresia mea 
favorită; aş vrea însă să critic un singur aspect menţionat de 
tine şi anume cel al nişelor ecologice „ocupate**. Asta sună ca 
şi cum nişele ecologice ar exista dinainte. Or, nu e aşa, căci 
viaţa inventează aceste nişe. 

Lorenz: Absolut corect. 

Popper: O mulţime de lucruri există dinainte, dar o nişă 
ecologică se formează doar prin existenţa vieţii. Viaţa speră, 
viaţa lucrează ca şi cum ar avea speranţa găsirii unei lumi mai 
bune, a unor nişe ecologice mai bune. Plantele şi animalele 
sunt gata să-şi asume riscul aventurii descoperirii unei noi nişe 
ecologice. Iar cele care au iniţiativă ajung, datorită selecţiei, la 
un nivel superior. 

Lorenz: Corect. 

Popper: Vieţuitoarele fără iniţiativă, fără curiozitate şi fără 
fantezie trebuie să lupte pentru nişele ecologice deja ocupate, 
pe când cele cu iniţiativă au la dispoziţie nişe ecologice nou in¬ 
ventate. Iar foarte interesant este faptul că, încă de la bun înce¬ 
put, nişele ecologice sunt realizate de vieţuitoare. In acest sens 
aş dori să fac o mică remarcă. După părerea mea, se vorbeşte 
prea mult despre „înstrăinare**. Eu aş spune că viaţa însăşi cau¬ 
tă mereu înstrăinarea. Ea se înstrăinează mereu de nişa ei eco¬ 
logică naturală prin faptul că se aruncă într-o aventură şi intră 
într-o nişă străină. Când gena nudă îşi inventează o membrană 
sau când noi îmbrăcăm un mantou, acestea sunt apariţii ale 

înstrăinării faţă de nuditate. Cred că discuţia despre înstrăinare 
este periculoasă şi ridicolă. Este vorba de fapt despre o aven¬ 
tură a vieţii, care, căutând împrejurări, situaţii noi şi necunos¬ 
cute, îşi asumă un risc. Aceasta nu explică întru totul dezvolta¬ 
rea superioară, dar joacă un rol fundamental. 

Kreuzer: Domnule profesor Lorenz, spuneaţi mai înainte că 
nimic nu este mai lipsit de sens ca propoziţia lui Ben Akiba 
„Totul a fost deja"". 

Lorenz: Da. Eu spun: Nimic n-a fost încă. 

Popper: Foarte corect. 

Lorenz: M-ai făcut acum să înţeleg ceva, şi anume ideea că 
cel care, dincolo de nivelul de adaptare, îşi asumă un risc, 
ajunge cu un etaj mai sus, dacă are succes. Este pentru mine o 
idee cu adevărat nouă, deosebit de importantă, cu care voi ră¬ 
mâne după această discuţie. îmi vine în minte, ca exemplu, 
rezolvarea problemei Fisurilor din stâncă, în adâncul mării. E 
foarte simplu să se conceapă un animal care să se poată des¬ 
curca în fisuri, cum ar fi steaua de mare sau melcii. E la fel de 
simplu să se conceapă un animal care să înoate foarte rapid, şi 
mă gândesc aici la viermii-săgeată. Dar, în cazul în care se cau¬ 
tă un animal care să se descurce în fisuri, ba chiar să le cunoas¬ 
că pe de rost, dar să şi înoate rapid, atunci trebuie căutat mai 
sus, până la cei mai inteligenţi peşti de corali. Abia la un etaj 
superior se rezolvă cu adevărat problema fisurilor în stâncă. 

Astfel, mă alătur opiniei tale că'fiecare vieţuitoare îşi con¬ 
struieşte nişa ecologică, şi asta în mijlocul tuturor celelalte fiinţe 
vii. Iar afirmaţia ta că cel ce înfruntă riscul ajunge la un nivel 
superior, corespunde pe deplin convingerii mele că o vieţuitoare 
trebuie să inventeze ceva nou, să rişte ceva, mai exact că trebuie 
să rişte cu atât mai mult cu cât vrea să ajungă mai sus. 

Popper: De aceea am protestat înainte faţă de „certitudine"". 

Lorenz: Pe drept cuvânt. 

A învăţa înseamnă a pune în lumină şi a exila în întuneric 

Kreuzer: Viaţa este deci o aventură. Ea îşi asumă riscuri 
pentru a obţine şanse noi. Dar ce înseamnă „a învăţa*"? Poate să 

însemne şi a elabora învăţături, dogme, doctrine, teorii, ipoteze 
pentru a le lăsa să fie verificate în lume? 

Lorenz: Titlul nostru: „Viaţa înseamnă învăţare “ a fost con¬ 
ceput într-un sens semantic foarte larg, de acumulare de infor¬ 
maţii. Iar faptul că un animal învaţă prin „conditioning“, prin 
adaptare, este bineînţeles cu totul diferit de actul de învăţare al 
experimentatorului, care elaborează ipoteze mai mult sau mai 
puţin originale, pentru ca mai apoi să le verifice. Acest lucru se 
leagă de problema inducţiei, pe care o privim în mod diferit şi 
asupra căreia ne vom opri poate mai încolo... 

Kreuzer: Cred că am ajuns deja la ea... 

Lorenz: Părerea mea e că nu ne aflăm, în chestiunea de faţă, 
pe poziţii atât de diferite. Am impresia că o anume cunoaştere 
se maturizează inconştient, deoarece cei ce gândesc au atât de 
multe în comun. Cunoştinţe noi cresc în subteran precum mi- 
celiul ciupercilor, iar mai târziu răsare, în diferite locuri, câte o 
ciupercuţâ. 

Popper: Există două tipuri complet diferite de învăţare. 
Unul se referă la aventură, la a învăţa ceva nou, iar celălalt se 
constituie în efortul de a exila chestiunile deja învăţate în sub¬ 
conştient, ca să spunem aşa. De exemplu, în condusul maşinii 
înveţi să uiţi ce ai învăţat şi să te concentrezi asupra traficului 
şi atunci eşti atent numai la trafic, în vreme ce restul merge de 
la sine. Sau cazul cântatului la pian, în care iniţial este foarte 
dificil să-ţi coordonezi degetele cu notele; aici înveţi ceva nou. 
Apoi însă, după ce ai învăţat noutatea, încerci să te dedici doar 
esenţialului, adică ideii compozitorului. 

Lorenz: Corect. 

Popper: Există deci două stadii complet diferite ale învăţă¬ 
rii. Primul este învăţarea prin aventură, învăţarea cercetătoru¬ 
lui, a descoperitorului; celălalt este învăţarea pe de rost. Astfel, 
ajungem, pare-se, în subconştient. Psihologia învăţării consi¬ 
deră, din păcate, acest al doilea mod, neimportant, de învăţare, 
respectiv învăţarea prin repetiţie, drept singurul existent. Iar în 
continuare — şi acesta este un răspuns pentru tine — lucrurile 
se petrec în felul următor: întreaga teorie a inducţiei se bazează 
pe această greşeală a psihologiei învăţării. Repetiţia nu joacă 

nici un rol în descoperire, ci doar în „uitare^. Prin repetiţie noi 
automatizăm ceva, ca să nu ne mai împovăreze şi ca să nu-i 
mai acordăm atenţie. Există o deosebire uriaşă între învăţarea 
prin încercare şi eroare, care este întotdeauna o aventură şi în¬ 
văţarea prin repetiţie, care nu duce la nimic nou, ci doar la „ui- 
tarea“ a ceea ce s-a învăţat, adică împingerea în subconştient. 

Lorenz: Eu aş spune reţinerea, fixarea, da, cu asta sunt de 
acord. In legătură cu experimentarea, trebuie spus că întregul 
proces de adaptare a vieţii începe cu experimentul. învăţarea 
prin repetiţie, aşa cum o numeşti tu, este, dimpotrivă, un pro¬ 
ces al înmagazinării informaţiilor. Cunoaşterea dobândită e 
împinsă în subconştient pentru a despovăra psihicul care expe¬ 
rimentează. Se creează totuşi o relaţie de dependenţă, căci cu¬ 
noaşterea împinsă în subconştient, mecanizată, este premisa 
pentiu libertatea folosită „sus‘\ întreaga experienţă se compu¬ 
ne din structuri şi fiecare structură îşi dobândeşte capacitatea 
de sprijin numai cu preţul sacrificării anumitor grade de liber¬ 
tate. Un vierme se poate curba cum doreşte, pe când noi nu ne 
putem îndoi decât în punctele în care suntem prevăzuţi cu în¬ 
cheieturi. Dar noi putem sta drept, în vreme ce viermele nu 
poate. în procesele psihice superioare funcţiile mecanizate 
joacă un rol foarte important, ca premise ale gândir ii libere şi 
ale percepţiei configuraţiilor. 

Popper: De exemplu, tabla înmulţirii ca premisă a aritmeticii. 

Lorenz: Tabla înmulţirii este o premisă. 

Popper: Dar nu se poate spune că învăţăm tabla înmulţirii 
prin intermediul inducţiei. Aici e o neînţelegere... 


Ipotezele sunt configuraţii (Gestalten), 
configuraţiile sunt ipoteze 

Lorenz: Nu, dar prin inducţie, mai precis prin percepţia 
configuraţiei, tu îmi recunoşti nasul. Percepţia configuraţiei 
este un computer, care prelucrează inconştient o mulţime de 
date, ceea ce Egon Brunswick numeşte proceduri raţiomorfe 
(ratiomotphe Leistungen ), iar Karl Buh Ier operaţii abstracţi- 
zanţ^ale percepţiei ( abstrahierende Leistungen ), care alcătu- 

iese pe baza mai multor date o calitate a trăirii. Tu nu mă recu¬ 
noşti după nasul meu ci în virtutea impresiei generale, prelu¬ 
crată inconştient de percepţia ta a configuraţiei, care îţi spune: 
Acolo se află Konrad. 

Popper. Iar aceasta duce la o nouă problemă, şi anume la 
problema configuraţiei. Pentru mine percepţia configuraţiei 
este în esenţă similară unei ipoteze. Dacă te văd pe tine şi îmi 
spun: Acolo se află Konrad, acest lucru indică o aşteptare (£>- 
wartung). In opinia mea, conceptul de aşteptare are o mare im¬ 
portanţă. In aşteptare, în anticiparea animalului eu văd începu¬ 
tul ipotezei, începutul teoriei. Aşadar, dacă văd un fotoliu, mă 
aştept ca pe el să se poată şedea. Acesta este motivul pentru 
care eu privesc o configuraţie sau o formă — cum ar fi cea a 
fotoliului — ca pe o ipoteză. După mine psihologii gestaltişti 
nu au dreptate atunci când susţin că ipotezele sunt configuraţii. 
Fireşte că ipotezele sunt şi configuraţii, dar esenţial este că 
acestea din urmă sunt ipoteze şi aşteptări. Este mult mai impor¬ 
tant să spui: configuraţiile sunt ipoteze; sunt ipoteze în măsura 
în care sunt aşteptări, care ne informează într-un mod tot mai 
riscant despre lume şi deseori chiar ne dezinformează. 

Nu e nevoie ca procesul să fie evident de la bun început. Nu 
ţi s-a întâmplat niciodată — mie mi se întâmplă mereu — să ai 
două idei pe care nu le-ai asociat în nici un fel şi să-ţi dai deo¬ 
dată seama ca ele sunt indisolubil legate? Unora aceasta le 
poate apărea ca o „iluminare" (Aha — Erlebnis) ca o percepţie 
a unei configuraţii până atunci invizibilă. 

Lorenz: Este întru-totul corect. Mai mult, pentru mine aces¬ 
ta este exemplul model de fulguraţie: două sisteme care până la 
un punct s-au dezvoltat complet independent unul în raport cu 
celălalt, fuzionează deodată, formând un sistem cu însuşiri 
complet noi. Faptul se petrece în cazul procesului de naştere 
mentală a ipotezelor şi în mod cert acesta nu reprezintă o con¬ 
figuraţie. Ea este o formă a fulguraţiei; am putea spune că este 
vorba de două configuraţii, a căror legătură îmi devine deodată 
evidentă. 

Popper: Doar ulterior ne apare ca o configuraţie; iniţial, n-a 
fost aşa ceva. 

Lorenz: N-a fost anterior, aici subscriu părerii tale. 

Kreuzer : Nu este nici vorba de inducţie, ca să folosim încă 
o dată cuvântul stimulator? Putem spune că procesul nu este 
inductiv, ci creativ? 

Lorenz : în acest caz avem de-a face cu o creaţie nouă, o 
scânteie care declanşează aprinderea. La baza se află infor¬ 
maţia, la fel cum condusul maşinii are la bază un număr de 
structuri foarte rigide. De pildă, dacă, obişnuit fiind cu o maşi¬ 
nă al cărei schimbător de viteză se află la volan, te urci într-o 
maşină cu schimbătorul de viteză la podea, atunci apuci în gol. 

Kreuzer. Dacă urmărim acest raţionament până la ultimele 
lui consecinţe, am putea ajunge la concluzia, la care a ajuns şi 
profesorul Popper, potrivit căreia nu există deloc inducţie, în 
sensul de învăţare pornind de la elemente singulare. 

Lorenz : Eu aş spune că acest lucru are loc doar la nivelul 
subconştientului, având legătură — după cum s-a discutat — 
cu percepţia configuraţiei. Creierul colecţionează informaţii,| 
ajungând la o imensă bogăţie de date, care se acumulează pe| 
un fundal de ,.zgomot alb‘ fc , până când, deodată, structura se de¬ 
taşează de fundal; acest proces se desfăşoară în mod total in¬ 
conştient. 

Popper : Bine, dar atunci totul poate fi numit inducţie. Insă 
ceea ce descrii tu, îmi pare mai degrabă o activitate a subcon¬ 
ştientului, provenită din interior, nu din repetiţii, nefiind, prin 
urmare, inducţie. Ideea de inducţie — pe care o consider falsă 
de la un capăt la altul — este următoarea: întreaga cunoaştere 
este furnizată de organele noastre de simţ; aceasta este ideea de 
bază. Dacă aceleaşi lucruri au acţionat foarte frecvent şi înde¬ 
lung asupra organelor de simţ, atunci ajungem la o ipoteză ge¬ 
neralizatoare. Aceasta este teoria inducţiei, privită din punct de 
vedere psihologic. Şi derivata ei logică, potrivit căreia induc- 
tivistul afumă existenţa „deducţieiA este de asemenea falsă: 
dacă premisele sunt date,* deducţia te conduce cu certitudine la 
concluzie. în consecinţă avem de-a face cu o inducţie, a cărei 
existenţă se sprijină pe existenţa mai multor premise care vor 
conduce cu probabilitate la concluzie. Şi această teorie este 
greşită. în consecinţă, teoria psihologică şi cea logică a induc¬ 
ţiei sunt la fel de false. Se poate arăta că întotdeauna pe parcur- 

sul procesului învăţării, noi învăţăm ceva improbabil, nu ceva 
probabil. De aceea, întreaga idee a rezultatului sau a concluziei 
probabile este o greşeală. Există rezultate obţinute deductiv, iar 
în teoria probabilităţii există doar rezultate obţinute deductiv. 
Cu cât ceva devine mai probabil, în termenii teoriei probabili¬ 
tăţii, cu atât este mai lipsit de conţinut şi mai neinteresant. 
Doar improbabilul este interesant. Noul este întotdeauna cu 
totul improbabil. O ipoteză nouă pe care o elaborăm are, ca să 
spunem aşa, gradul de probabilitate zero. Deci nu există induc¬ 
ţie, există doar descoperiri noi, riscante. Ipotezele riscante pot 
fi falsificate prin intermediul selecţiei. Sub acest aspect nu sun¬ 
tem prea departe unul de celălalt; chiar tu ai spus că trebuie să 
falsificăm zilnic, la micul dejun, una din ipotezele noastre. 
Bineînţeles că nu ne ucidem cu plăcere ipotezele, dar e mai 
bine s-o facem noi înşine, decăt sâ-i lăsam pe alţii să le ucidă. 

Lorenz\ Sunt convins că argumentaţia ta este logic inataca¬ 
bilă; şi totuşi voi oferi un exemplu-problemâ, care arată modul 
cum dintr-o mulţime de informaţii singulare ia naştere o nouă 
cunoştinţă: eu cunosc 25 de specii de bibani nord-americani; la 
un moment dat am observat în largul coastelor Floridei un 
peşte minuscul, complet diferit ca aspect în raport cu ceea ce 
cunoşteam. La început am crezut că este vorba de un crăpcean 
cu dinţi, deoarece avea înotătoarele dorsale rotunde şi era lipsit 
de ţepi. Insă ceva îmi produce o senzaţie dureroasă, vecină cu 
greaţa, şi deodată îmi dau seama că nu e vorba de nici un fel de 
crăpcean ci de un biban. Aceasta a fost o generalizare fulgeră¬ 
toare, însă corectă, avînd în vedere că o asemenea operaţie 
poate conduce la un rezultat fals. Cum am ajuns la această ge¬ 
neralizare? A trebuit să fac abstracţie de înotătoarele dorsale 
ţepoase, de botul mare şi cu toate acestea să recunosc bibanul. 
Faptul a fost posibil deoarece posed mii de informaţii referi¬ 
toare la cele 25 de specii de bibani amintite. In fond, ce s-a în¬ 
tâmplat? Această uriaşă cantitate informaţională a constituit 
premisa recunoaşterii unui exemplar marginal ca făcând totuşi 
parte din aceeaşi specie. 

Kreuzer: Nu este acesta un proces constând în mare măsură 
din formarea teoriilor, fiind prin urmare exact opusul inducţiei? 

Lorenz : Eu susţin ca rareori am inventat efectiv şi cred ca 
procesul înmagazinârii datelor este indispensabil elaborării 
ipotezelor. 

Popper : Ai dreptate; trebuie sâ cunoşti enorm de multe 
despre un lucru dat, ceea ce înseamnă că trebuie sâ fi făcut 
extrem de multe greşeli şi apoi sâ le fi corectat; de exemplu, 
greşeala la care te-ai referit tu, faptul că ai crezut la început că 
e vorba de un alt peşte şi deodată ţi-ai dat seama că e vorba de 
un biban. Trebuie să avem ceea ce se numeşte experienţă, iar 
experienţa constă în esenţă în a face greşeli şi a le corecta, în a 
trece prin greşeli. Cu alţe cuvinte, încercarea şi eroarea alcătu¬ 
iesc experienţa. 

Kreuzer: Mie mi se pare important faptul asupra căruia 
Emst Gombrich atrage atenţia, şi anume că însăşi limba noas¬ 
tră* distinge foarte clar între verbele a privi (schauen) şi a 
vedea (sehen); a asculta (horchen) şi a auzi (horen). Aici avem 
de-a face cu ceva similar relaţiei dintre a căuta (suchen) şi a 
găsi (finden). Limbajul reflectă faptul că doar în aparenţă ve¬ 
dem lumea înăuntrul ( hineingesehen ) nostru; în fapt, noi pri¬ 
vim lumea dinspre noi ( hinausgeschaut ). 

Popper. Fundamentul teoriei inducţiei este că noi învăţăm 
prin intermediul informaţiilor provenite din exterior. Funda- 
mqntul criticii mele la adresa inducţiei este că noi învăţăm prin 
intermediul activităţii noastre înnâscute,printr-o serie de struc¬ 
turi înnăscute pe care avem capacitatea de a le dezvolta. Prin 
urmare, noi învăţăm prin intermediul activităţii. Aceasta este 
esenţa. Inducţia ne face pasivi, repetiţia transferă lucrurile din 
spiritul nostru viu în subconştientul nostru. Adevărata învăţare 
nu este inductivă ci constă întotdeauna din încercare şi eroare, 
întreprinse în cadrul formei supreme de activitate umană. 


A priori, a posteriori — vechi şi nou 

Lorenz: încă de la începutul anilor ’40 am afirmat că tot ceea 
ce Kant consideră a fi a priori reprezintă în fapt teorii fixate 


* germana, n.tr. 

genetic. Deci substanţialităţii, cauzalităţii etc. nu le corespunde 
nimic în realitate. Ele sunt cutii în care, volens-nolens, trebuie 
să „ambalăm*" rezultatele explorării noastre. Spuneai cândva 
că ochiul în sine este o teorie, mai precis una potrivit căreia lu¬ 
mina are cutare şi cutare caracteristici. Eu, ca teoretician evo¬ 
luţionist al cunoaşterii, nu sunt surprins de caracterul nenuan¬ 
ţat şi aproximativ al acestui gen de teorii. Iar dacă pentru tine 
inducţia reprezintă ceva petrecut ulterior, ceva neînnăscut, 
atunci într-adevăr nu există inducţie. întreaga experienţă este 
determinată ereditar, întrucât avem atât de multe teorii, subli¬ 
niez: teorii, în creier, de care nu ne putem detaşa. Toate aceste 
teorii posedă stmcturi având funcţii de consolidare şi totodată 
de îngrădire a libertăţii. De aceea nu mă surprinde că, de exem¬ 
plu, colegul meu Sexl afirmă că electronul are însuşirea de a se 
afla în două locuri în acelaşi timp şi că pătrunde până la mine, 
prin fereastră, pe de o parte sub formă de corpuscul şi pe de 
altă parte sub formă de undă. 

Kreuzer: Telespectatorii, ascultătorii şi cititorii atenţi au 
dreptul la o explicaţie referitoare la contradicţiile pe care cu si¬ 
guranţă că le-au remarcat. în ceea ce priveşte dizolvarea a pri- 
on'-ului kantian în a posteriori al istoriei creaţiei — pe care o 
regăsim în calitate de premisă a oricărei învăţări la nivelul or¬ 
ganismului nostru, al genomului nostru, fiind ea însăşi un pro¬ 
dus al învăţării prin intermediul evoluţiei — putem vorbi de¬ 
spre existenţa indiscutabilă a unor deosebiri în utilizarea ter¬ 
menilor, în spatele cărora se pot ascunde deosebiri de concep¬ 
ţie. Dumneavoastră, domnule profesor Popper, sunteţi nemul¬ 
ţumit de reducerea lui a priori la a posteriori, aceşti termeni 
semnificând pentru dumneavoastră şi altceva. 

Popper: Problema nu se reduce la termeni. Pentru mine 
contează faptul că atât în viaţa indivizilor cât şi în geneza spe¬ 
ciilor, a priori-u\ constă în ipoteze avansate în lume, ipoteze 
care nu sunt în nici un caz învăţate pasiv. 

Lorenz : Eu nu văd nici o contradicţie aici. Tocmai ţi-am 
citat, aprobator, afirmaţia potrivit căreia ochiul, de fapt între¬ 
gul simţ al văzului, este o ipoteză, o teorie. Acest lucru este va¬ 
labil şi pentru celelalte simţuri şi forme de gândire. 

Popper. Eu aş spune că, datorită naşterii lor, toate ipoteze¬ 
le, toate teoriile sunt genetic a priori, chiar dacă au luat naştere 
mai devreme sau mai târziu, chiar dacă sunt componente ale 
istoriei speciilor sau ale vieţii noastre individuale. Trebuie 
doar să dovedim că Im. Kant s-a înşelat când a afirmat că tot 
ceea ce este a priori, trebuie să fie adevărat. A priori-vX constă 
în ipoteze, care pot fi false. Un exemplu tipic este cel al unui 
nou-născut care se aşteaptă să fîe îngrijit. Uneori această aştep¬ 
tare poate fi o tragică eroare, caz în care copilul va muri. 
Apriori-ul este ce-i drept, temeinic ancorat în genom, dar nu 
există nici o garanţie că aşteptarea se va împlini. Teoriile noi 
sunt invenţii. 

Lorenz : încă din 1942, când am scris despre Kant, am sub¬ 
liniat că meritul întemeietorilor fizicii modeme constă în faptul 
că au lăsat deoparte categorii depăşite precum cea de spaţiu, 
timp sau cauzalitate considerându-le simple ipoteze omeneşti 
şi le-au înlocuit cu concepte noi subsumate statisticii, fără a 
mai face apel la vreo teorie evoluţionistă a cunoaşterii. 

Kreuzer : Cu permisiunea dumneavoastră voi reţine din dis¬ 
cuţia raportului dintre a priori şi a posteriori, concluzionând 
că nici la acest capitol nu există opoziţie între domniile voas¬ 
tre. 


Creierul produce limbajul, limbajul produce creierul 

Lorenz : Nu ne deosebim în ceea ce priveşte principiul. 
Această viziune asupra raportului a priori — a posteriori oferă 
nu numai o bază de discuţii cu fizica modernă, exemplul rapor¬ 
tului corpuscul — undă fiind elocvent, dar ea determină şi po¬ 
ziţia mea faţă de problema raportului corp — minte. Când 
spun: „ Aici sade Karl Popper‘ k , nu mă refer la corporalitatea 
ta, în sens fiziologic, nici la capacitatea trăirilor fale subiective 
— în care trebuie să cred — ci mă refer în mod precis la uni¬ 
tatea dintre cele două aspecte. Iar această particularitate a ca¬ 
racterului evident al existenţei tale, a clarităţii unităţii dintre 
corp şi minte este pentru mine la fel de imperioasă ca „doi ori 
doi fac patru k \ De aceea eu neg legitimitatea paralelismului 

psiho-fizic şi stărui asupra identităţii dintre corp şi minte, cu 
toate consecinţele ei. 

Popper. Sub acest aspect ne situăm în mod evident pe pozi¬ 
ţii contrare. Dacă, vorbind despre identitate, te referi la faptul 
că mintea şi corpul sunt într-o oarecare măsură inseparabile, 
atunci sunt de acord cu tine; dar există astăzi o filosofle a iden¬ 
tităţii având un evident caracter materialist, şi care, pe scurt, 
susţine că nu există nici un fel de viaţă interioară. 

Lorenz'. Asta e o prostie. 

Popper : Tocmai; şi în acest sens aş dori să repet: filosofia 
identităţii este monistâ. Eu sunt un trialist, nu un dualist. In 
opinia mea nu există, în cazul fiecărui individ, numai un corp 
şi o minte, în sensul în care, de exemplu putem fi foarte treji şi 
în acelaşi timp să dormităm, mintea noastră jucând un rol com¬ 
plet diferit decât atunci când suntem treji pur şi simplu, dar, 
mai mult, afirm că vorbirea, scrierea noastră produc o a treia 
componentă, şi anume rezultatele activităţii noastre spirituale. 
Aceste produse exercită un feed-back asupra minţii noastre, a 
cărui forţă produce o deosebire esenţială între mintea umană şi 
cea animală. Mintea umană este dependentă în proporţie de cel 
puţin 95% de produsele sale; de fapt, gradul în care depindem 
de produsele noastre — cum ar fi, înainte de toate, vorbirea dar 
şi scrierea, tipăriturile pe care le citim — este incalculabil. 

Lorenz : Spiritul uman este un fenomen colectiv. Privit ca 
existenţă singulară este de neînţeles. 

Kreuzer : Spiritul uman este, prin urmare, un produs al feed- 
back-ului, provenind din ceea ce profesorul Popper numeşte 
lumea 3, lumea produselor noastre spirituale. Spiritul ia naştere 
prin intermediul feed-back-ului: creierul produce limbajul, 
limbajul produce creierul, iar acestea împreună dau naştere 
conştiinţei superioare a eului. 

Lorenz : Desigur. 


Gândirea începe minţind 

Popper : Ajunşi în acest punct se cuvine a ne referi şi la teo¬ 
ria limbajului a lui Biihler, care prezintă o importanţă aparte. 

Ea a fost prezentata intr-un text din anul 1918, apărut, cred, în 
„Indogermanisches Jahrbuch 4fc ; niciodată, în anii care au urmat, 
Biihler n-a mai tratat această temă atât de bine. El a fost atât 
profesorul tău cât şi al meu, reprezentând astfel puntea de legă¬ 
tură dintre noi. Insă şi în acest caz avem de-a face cu o deose¬ 
bire prezentă la nivelul formulării: Biihler deosebeşte trei trep¬ 
te ale dezvoltării limbajului. Mişcarea unui animal sau chiar a 
unei plante exprimă o stare interioară. In situaţia respectivă, 
limbajul este ca un termometru: ridicarea nivelului lichidului 
indică faptul că ceva „ creşte^. Următoarea treaptă este repre¬ 
zentată de funcţia de semnalizare, funcţia de declanşare, prin 
care celălalt, „interlocutorul 4 *, reacţionează la exteriorizarea 
din faza precedentă. 

A treia treaptă — reprezentată de limbajul uman — constă 
din descrierea unor stări de lucruri a unor situaţii, a unor fapte. 
Aproape toţi teoreticienii limbajului au rămas cantonaţi la ni¬ 
velul expresiei, văzând în limbaj un mijloc de exprimare; pu¬ 
ţini ajung să întrevadă funcţia de declanşare/a limbajului şi nici 
unul nu ajunge la funcţia descriptivă a acestuia — nivel la care 
ia naştere problema adevărului. După mine acest ultim dome¬ 
niu este deosebit de important şi interesant. Aici, mai precis în 
conexiunea sa de tip feed-back cu limbajul, se află într-adevăr 
originea spiritului uman. Şi tu subliniezi în cartea tă importanţa 
acestei etape: cea a apariţiei vieţii şi cea a apariţiei omului. 
Acest luciu concordă pe deplin cu afirmaţia ta că apariţia omu¬ 
lui şi dezvoltarea rapidă a creierului se află în strânsă legătură 
cu limbajul. 

Lorenz : Gândirea conceptuală (das begriffliche Denken) s-a 
format, fără îndoială, odată cu limbajul. 

Popper Iartă-mă ca te întrerup; mie nu-mi place termenul 
„concept 44 ( Begriff ), nici cel de „simbol** (Symbol), nici cel de 
„gândire conceptuală**. După mine conceptul este doar un mij¬ 
loc destinat atingerii scopului, care constă în descriere şi în 
adevăr , mai precis în descrierea unor propoziţii care sunt ade¬ 
vărate. Conceptul nu poate fi niciodată adevărat, cum nu poate 
fi nici simbolul. Acest lucru este valabil în cazul limbajului 
uman şi, probabil, în cazul limbajului albinelor. 

Lorenz : Posibil; însă aceasta este o chestiune dificilă. Albi¬ 
na operează descrieri, dar nu este conştientă de acest lucru. 
Privită din perspectiva subiectului, aceasta este pură exteriori¬ 
zare. Iar faptul că cealaltă albină înţelege constituie o ipoteză 
preconstruitâ. E vorba de comunicare lipsită de comprehensiu¬ 
ne, realizată prin schimb de manifestări. Dar împărtăşesc întru 
totul opinia ta, potrivit căreia conceptul este doar un mijloc 
destinat atingerii scopului. 

Popper : Chiar şi cuvintele sunt mijloace destinate atingerii 
scopului. 

Lorenz : Subscriu părerii tale privitoare la concept şi la sim¬ 
bol, însă nu ştiu cu ce le-aş putea înlocui. Aş vrea să mă întorc 
la teoria limbajului a lui Biihler. Faptul că am remarcat, în 
cadrul clasificării tripartite operate de Biihler, raritatea apari¬ 
ţiei la animale a funcţiei de declanşare, deci a treptei a doua, 
mi-a fost de mare folos. Un animal nu ştie decât în cazuri foarte 
rare că vrea ceva de la altul. Câinele care se gudură la picioa¬ 
rele mele şi aleargă la robinetul de apă vrea, fără îndoială, ceva 
de la mine. Din nefericire dispun de foarte puţine exemple pe 
baza cărora să pot demonstra că manifestările animalelor nu 
sunt doar exteriorizări pur şi simplu ci şi încercări de comu¬ 
nicare. Şi în cazul animalelor avem de-a face cu descrieri, 
aspect pe care l-ai anticipat deja — chiar dacă, oarecum curios 
doar cu referire la albine şi într-un sistem atât de rigid încât nu 
prea mai are nici o legătură cu limbajul. Totuşi avem de-a face, 
într-o oarecare măsură cu descrieri. 

Popper : în cazul descrierii unul dintre aspectele hotărâtoare 
este autonomia ei faţă de situaţia vizată. Pot discuta acum cu 
tine despre Polul Nord, îţi pot povesti cum e acolo. Aceasta 
este pură descriere, ea nu apare în faza de declanşare şi de sem¬ 
nalizare, ci doar în cea a descrierii — doar la nivelul acesteia 
din urmă se poate vorbi despre lucruri îndepărtate, despre ţări 
străine, despre evenimente petrecute cu sute de mii de ani în 
urmă etc. 

Lorenz : Aş dori să mai adaug ceva în favoarea conceptului, 
mai precis în legătură cu explorarea şi cu concretizarea des¬ 
crierii. Animalul probează în cadrul comportamentului explo- 

rator toate modalităţile sale comportamentale, precum mânca¬ 
tul, ascunsul etc. aplicate fiecărui nou obiect vizat. Animalul 
nu vrea să mănânce, ci vrea să ştie dacă obiectul în cauză este 
teoretic, adică în principiu, comestibil. Această funcţie a 
comportamentului explorator a fost corect înţeleasă de către 
Amold Gehlen. El a crezut însă că ea este o funcţie specific 
umană. Şi nu este aşa. După mine este remarcabil faptul că un 
animal ştie despre un obiect că este în principiu comestibil, in¬ 
diferent dacă îi este foame sau nu. Interesant este că acest com¬ 
portament explorator dispare atunci când nu se desfăşoară în- 
tr-o „zonă destinsă' 4 : în momentul în care o chestiune serioasă 
îi stârneşte interesul, de pildă când animalul este flămând sau 
speriat, dimensiunea exploratoare a comportamentului său dis¬ 
pare. 

Popper. Prin urmare, comportamentul explorator prezintă 
multe similitudini cu jocul. 

Lorenz: Prin definiţie, el nu poate fi separat de joc; homo 
ludens şi homo exploram sunt de nedespărţit. 

Kreuzer: Ce reprezintă jocul? Probarea lumii? 

Lorenz : înseamnă a experimenta creativ prin intermediul 
propriilor modalităţi comportamentale. 

Popper : Am elaborat o teorie referitoare la naşterea funcţiei 
descriptive în cadrai jocului, potrivit căreia, pornind de la imi¬ 
tarea adulţilor, copiii devin capabili de a juca anumite roluri 
adulte. In cadrul acestor jocuri ei se folosesc de voce pentru 
imita sunetele scoase de adulţi. Iar din acest joc al imitării se 
naşte adevăratul limbaj uman. Pe parcursul jocului apar, bine¬ 
înţeles, şi sunete de avertizare sau de atenţionare ( Warmmgs- 
laute)\ folosirea în joacă a acestor sunete duce pentru prima 
oară la minciună. Iar odată cu aceasta iese la iveală problema 
adevărului. în consecinţă, odaţă cvupxobjema.adevărului apare 
şi problemă descrierii. 

Lorenz : De aceea la copii jocul de roluri, precum jocul de-a 
părinţii, este atât de important. 

Kreuzer. Ne aflăm acum în domeniul specific uman. înce¬ 
pând de aici putem vorbi despre omul propriu-zis, despre con¬ 
ştiinţa superioară a eului, în sens popperian. 

Lorenz : Aici începe persona în sens restrâns şi anume rolul 
ce se traduce prin interogaţia: cine sunt eu? Este extraordinar, 
nu ne contrazicem deloc! 

Popper : Cunoscuta poveste în care se strigă prea des: „Lu¬ 
pul! Lupul!" nu are un caracter moralizator, de combatere a 
minciunii, ci este de fapt povestea naşterii limbajului; prin fap¬ 
tul că un personaj strigă: „Lupul! Lupul!" doar ca să se amuze, 
el minte. Atunci ia naştere problema adevărului şi odată cu ea 
descrierea; mai mult, numai odată cu aceasta din urmă ia naşte¬ 
re problema adevărului. Pentru albine problema adevărului nu 
există. Dacă un Karl von Frisch nu le induce în eroare, albinele 
spun adevărul; ele rm pot minţi. 

Lorenz : Un exemplu foarte frumos. 


Eul-cocoş şi eul-om 

Kreuzer: Având în vedere acordul de până acum, n-aş vrea 
să vă antrenez într-o dispută, însă îmi amintesc de o deosebire 
de vederi între d-voastrâ în privinţa teoretizării conştiinţei de 
sine. Domnul profesor Popper acordă o atenţie deosebită con¬ 
ştiinţei superioare a eului, rezultând din funcţia argumentativă 
a limbajului, în vreme ce la d-voastră, domnule profesor Lo¬ 
renz, am remarcat faptul că presupuneţi existenţa unei forme 
incipiente a conştiinţei de sine şi în cazul animalelor. Avem 
de-a face aici cu o contradicţie? 

Lorenz: O, doamne! Un cocoş care cântă şi bate din aripi 
are mai multă conştiinţă de sine decât mine! El îşi supraapre- 
ciază nelimitat eul, socotindu-se centrul lumii; este mândru, 
agresiv şi egoist. 

Kreuzer: Este acest eu-cocoş eul nostru? 

Popper: Amândoi răspundem, bineînţeles, negativ. Cele 
două euri nu sunt identice. 

Lorenz: Totuşi, o relaţie subzistă, la modul implicit. Coco¬ 
şului îi lipseşte dimensiunea reflexivă; la el nu poate fi nici¬ 
odată vorba despre o căutare a identităţii. Un cocoş inferior, 
care tocmai a fost învins de către un altul, are foarte puţin ego. 

Popper: In general, sunt de acord că pe parcursul dezvoltă¬ 
rii vieţuitoarelor formele vechi subzistă într-un fel sau altul în 
cele noi. Ele nu pot fi niciodată total depăşite; în consecinţă, 
cocoşul este conţinut în om, însă omul nu este în nici un caz 
conţinut în cocoş. f 

Lorenz: Acesta este şi un exemplu de lucru de la sine înţe¬ 
les. întotdeauna am crezut că eu l-am inventat pe de-a-ntregul 
pe Nicolai Hartmann. Dar nu este aşa; el mi-a parvenit prin 
intermediul lui Gustav Kramer, iar acestuia i-a parvenit prin 
intermediul lui Max Hartmann, un elev al lui Nicolai Hart¬ 
mann. Iar ceea ce Popper a afirmat mai înainte constituie pen¬ 
tru noi cea mai pregnantă mostră pentru ceva de Ia sine înţeles. 
B nu este non-A, ci B este A + B. Iar C este A + B + C. Iar dacă 
elementul inferior dispare, atunci dispare şi cel situat pe treap¬ 
ta maximei superiorităţi. Acesta este marele păcat al reducţio- 
nismului, păcatul de a spune că omul nu este în fapt nimic 
altceva decât un mamifer. Bineînţeles că el este un mamifer, 
dar e complet fals a afirma că el nu reprezintă nimic altceva. 

Kreuzer: Este ceea ce Huxley numeşte „nothing else 
buttery**. 

Lorenz: Da, „nothing else buttery**; această chestiune a fost 
şi ea inventată de două ori, însă în „cearta învăţaţilor’* Huxley 
a fost în măsură să-şi demonstreze prioritatea. 

Kreuzer: în limba germana poartă numele de „Nichts- 
anders-Alserei*’. Omul este un lucru corporal, însă nu numai 
atât şi mai ales el nu este nici pe departe doar „nimic altceva 
decât** un lucru corporal. 

Lorenz: „Nothing else but‘*'înseamnă în fapt . Iar păcatul de 
care vorbeam se află în sintagma „în fapt**, căci tocmai „în 
fapt** — deci privitor la ceea ce îi este propriu numai lui — 
omul este cu totul altceva decât un mamifer. 

Kreuzer: Ajunşi în acest punct propun să ne întoarcem încă 
o dată la problema raportului corp-minte, la problema eului şi a 
conştiinţei. D-voastră, domnule profesor Lorenz, consideraţi 
că în acest punct există o prăpastie, pe care o numiţi „hiatus 
vertical**, o fisură pornită de sus în jos, o deosebire de nedepă- 

şit între conştiinţa de sine şi lume, între latura interioară şi cea 
exterioară a lumii. 

Lorenz: Pentru noi e de nedepăşit. A spune că psihicul nu 
există, sau că ar putea fi explicat material este cea mai mare 
absurditate. Noi nu putem explica acest lucru, pe care prietenul 
meu dispărut Gustav Kramer l-a exprimat în mod extraordinar, 
spunând: „Chiar dacă presupunând prin absurd că, la finalul 
cercetării noastr e, am reuşit să descriem amănunţit toate proce¬ 
sele psihice şi că am demonstrat că ele corespund punct cu 
punct proceselor fiziologice, problema raportului coip-minte 
n-ar fl în nici un fel elucidată; în cel mai bun caz, am fi îndrep¬ 
tăţiţi să spunem că paralelismul psiho-fizic este într-adevăr 
foarte para le 1". Aceasta este formularea cea mai reuşită a insol¬ 
vabilităţii problemei. în ce mă priveşte, insolvabilităţile nu mă 
miră. Nu mă mir că înţeleg atât de puţine lucruri, în schimb mă 
miră faptul că, în creierul meu antropoid ceva mai perfecţionat, 
iau totuşi naştere asemenea probleme. După cum am amintit 
deja, nu mă mira faptul că un electron este o dată undă, o dată 
corpuscul şi că prietenul meu Karl Popper este o dată minte şi 
o dată coip. însă mă miră faptul că mă mir de aceste lucruri. 

Popper: Cred că domnul Kreuzer se referea la următoarele: 
Potrivit afirmaţiilor tale, conştientul nu are întotdeauna un ca¬ 
racter superior, el fiind, de exemplu, durerea de dinţi. Această 
durere este foarte conştientă, însă nu reprezintă o realizare 
spirituală superioară. Ea poate fi atât de conştientă, încât să-mi 
ocupe în totalitate conştiinţa, nefiind, totuşi, o realizare spiritu¬ 
ală superioară. în acest sens, chiar cea mai banală durere de 
dinţi poate tinde să-mi ocupe în totalitate conştiinţa. 

Lorenz: Foarte adevărat; cum spune Wilhelm Busch, „şi 
doar în îngusta alveolă a dintelui molar sălăşluieşte mintea". 

Kreuzer: In ce relaţie se află aceasta cu conştiinţa supe¬ 
rioară de sine, care presupune limbajul? Aici graniţa este totuşi 
orizontală. 

Popper: Ea apare la nivelul limbajului. 

Lorenz: Odată cu limbajul apare o graniţă care formează un 
circuit de tip feed-back, deoarece treptele superioare le in¬ 
fluenţează pe cele inferioare. Cu toate acestea, limbajul îşi păs- 



VIITORUL ESTE DESCHIS 


37 


trează caracterul natural. Mulţi gânditori rămân însă prizonierii 
credinţei că lucrurile inexplicabile se situează ipso facto în 
afara naturii. In această privinţă sunt monist, dacă tu aşa vrei, 
în ciuda inflexibilităţii poziţiei mele — de care sunt conştient 
— în problema raportului corp-minte. Dar nu pot împărtăşi 
ideea potrivit căreia tot ceea ce bietul meu creier nu înţelege 
trebuie să se situeze în afara naturii, aşa cum se poate citi prin¬ 
tre rânduri în lucrarea lui Erwin Chargaff Unerklărliches Ge- 
heimnis *. 

Popper: Aici ajungem la o altă temă importantă, şi anume 
la însemnătatea criticii. Prin intermediul limbajului facem teo¬ 
ria criticabilă, ceea ce este colosal. Ai perfectă dreptate, sunt 
de acord cu afirmaţia ta că evoluţia are două mari etape: viaţa 
şi omul. Iar omul este, înainte de toate, limbaj. Ce face posibilă 
dezvoltarea culturii? Critica. Prin intermediul limbajului devi¬ 
ne posibilă critica, iar prin critică noi dezvoltăm cultura. 

Lorenz: Prin limbaj a luat naştere o comuniune inexistentă 
anterior între a şti şi a voi. 

Popper: Câtă vreme nu ne-am detaşat de teoriile noastre,j 
ne-am identificat cu ele şi de aceea nu le-am putut critica. Co-; 
coşul nu-şi poate deosebi eul de aşteptările şi de teoriile sale. 

Lorenz : Cocoşul ucide pe oricine ar vrea să-I critice, pe 
când noi nu facem asta. 

Popper: Cocoşul nu-şi poate critica teoriile; noi putem, de 
exemplu, să discutăm dacă suntem sau nu egoişti. Limbajul ne 
permite să ne raportăm din exterior la o propoziţie şi să ne în¬ 
trebăm: Este această propoziţie corectă? Este ea adevărată? 
Abia acum odată cu ivirea posibilităţii neadevărului unei pro¬ 
poziţii, aşadar cu problema adevărului, începe propoziţia să fie 
propoziţie. De altfel, eu am adăugat celor trei trepte ale lui 
Biihler o a patra reprezentată de funcţia argumentativă a limba¬ 
jului. Putem discuta dacă propoziţia este sau nu adevărată. în 
acest caz avem de-a face cu o ... 

Lorenz: Categorie superioară, în sensul construcţiei pe ni¬ 
veluri a lui Nicolai Hartmann. 


Misterul inexplicabil, n.t. 

Kreuzer: Este acest al patrulea nivel, cel care îl face pe om 
să fie ceea ce este? Acest nivel al dezvoltării limbajului aduce 
cu sine feed-back-ul care leagă între ele lumea 3, adică produ¬ 
sele culturii noastre, şi creierul nostru. Pe această treaptă ia 
naştere, de fapt, acea conştiinţă de sine deosebită, superioară, 
despre care vorbim. 

Lorenz: Eu nu pot vorbi despre conştiinţa de sine, întrucât 
am fost întotdeauna convins de existenţa eului meu, probabil 
ca o consecinţă a existenţei unei foarte primitive conştiinţe a 
eului — cocoş. Nu mi-a fost niciodată foarte clar modul în care 
o persoană îşi desfăşoară căutarea identităţii. Chiar dacă n-am 
înţeles niciodată, nici din punct de vedere fenomenologic, nici 
personal acest lucru, pot să spun că o asemenea căutare există. 

Popper: însă în cartea ta ai scris despre căutarea identităţii; 
eu însumi mi-am însemnat acest lucru. 

Lorenz: Când observ o diminuare a nivelului meu de per¬ 
formanţă ştiinţifică, când aceasta îmi apare nesemnificativă şi 
nedemnă de a fi publicată — lucru care a ajuns să mă înspăi¬ 
mânte, el întâmplându-se, de regulă, atunci când ajung să fina¬ 
lizez un manuscris mai voluminos — atunci citesc scrierile 
celor mai înverşunaţi adversari ai mei. 

Popper: Nu ştiam asta. 

Lorenz: Nu, pentru că îţi lipseşte conştiinţa eului-cocoş! 
Pentru că tu nu eşti un cocoş, pe când eu sunt! 

Kreuzer: Am amintit la începutul discuţiei noastre că există 
o legătură între conştiinţa acestui tip de eu şi instruire (Lehren) 
şi că în timpul instruirii sale eul dobândeşte conştiinţa de sine. 

Lorenz: Conştiinţa superioară de sine se află, fără îndoială, 
în strânsă legătură cu societatea umană; acest tip de coştiinţă 
este legat de faptul că eu sunt un membru folositor al societăţii. 
Acesta este motivul pentru care eu sunt bio-sociolog. Faptul că 
eşti ascultat cu atenţie şi chiar înţeles, mai ales de către tineri 
îţi dă o mare satisfacţie, un sentiment de fericire interioară. 

Popper (în timp ce mângâie câinele lui Lorenz): Păcat că 
nu putem stabili o asemenea relaţie cu un câine, de exemplu, că 
unui câine nu-i putem explica o teorie frumoasă. 

Lorenz: Lucrul acesta mă interesează mai puţin; nu mă aş¬ 
tept la aşa ceva din partea unui câine. 


Nimic n-a fost încă 

Kreuzer: Opunând afirmaţiei lui Ben Akiba „Totul a fost 
deja fct convingerea că nimic n-a fost încă, d-voastră consideraţi 
astfel lumea deschisă şi că, drept consecinţă, şi ştiinţa e deschi¬ 
să. în acest caz trebuie să admitem că ştiinţa va ajunge pe trep¬ 
te de dezvoltare, imposibil de imaginat în prezent. 

Lorenz: In prezent mă identific cu spiritul ultimei mele 
cărţi: Der Abbau des Menschlichen*. Există primejdii care 
stau în calea dezvoltării viitoare. Am dedicat primul capitol al 
cărţii caracterului nedeterminat şi imprevizibil al mersului 
lumii, dat fiind faptul că ne este foarte uşor să credem că acest 
drum este în mod obligatoriu ascendent. Omul obişnuit cu¬ 
noaşte doar dezvoltarea de la sămânţă la fruct, de la ou la pui, 
iar dacă este pus în faţa unei scheme înfăţişând evoluţia de la 
amoebă la om, el e aproape convins că viitorul va fi mai bun, în 
virtutea unei determinări interne. De aceea trebuie să i se atra¬ 
gă atenţia asupra faptului că indiferent de nivelul pe care l-a 
atins pe parcursul evoluţiei sale, omul poate foarte bine să 
urmeze un drum ascendent dar şi unul descendent, fiindcă 
nici unde nu stă scris că nu ne aflăm în punctul culminant al 
dezvoltării noastre, după care urmează decăderea; nici unde nu 
stă scris că progresul cunoaşterii noastre ştiinţifice nu se poate 
împotmoli în derizoriu, totul conducând către o societate de 
termite, structurată pe baza unei oribile diviziuni funcţionale. 

Kreuzer: Constituie această impresionantă respingere a op¬ 
timismului naiv un motiv pentru pesimism? 

Popper: Nu, dimpotrivă, este un îndemn la recunoaşterea 
posibilităţilor şi la folosirea şanselor. N-avem nici un motiv să 
fim pesimişti. De fapt, în opinia mea cel mai mare pericol îl 
constituie chiar pesimismul, mai precis permanenta încercare 
de a-i convinge pe tineri că trăiesc într-o lume rea. După mine 


* Dezintegrarea umanului, n.t. 

acesta este cel mai mare pericol al timpului nostru, mai mare 
chiar decât bombele atomice, faptul ca li se sugerează oameni¬ 
lor ca trăiesc într-o lume rea, ipocrită ş.a.m.d. Istoriceşte vor¬ 
bind, cred că trăim în cea mai buna lume de până acum. Bine¬ 
înţeles că este o lume rea, pentru că există posibilitatea unei 
lumi mai bune şi pentru că viaţa ne îndeamnă s-o căutăm. Iar 
noi avem datoria să continuăm această căutare. Asta însă nu 
înseamnă că lumea noastră este propriu-zis rea. Căci nu numai 
că lumea e frumoasă, dar astăzi tinerii au şi posibilitatea de a o 
vedea astfel, lucru extrem de important, cu neputinţă de reali¬ 
zat în trecut. 

Lorenz: Ca medic eşti deseori obligat să avertizezi, ceea ce 
nu înseamnă că eşti pesimist. Faptul că iei în considerare toate 
posibilităţile de evoluţie ale unei boli şi atragi atenţia asupra 
lor, nu te transformă într-un pesimist. Eu sunt considerat adep¬ 
tul unui pesimism cultural. Dacă lucrurile ar sta astfel, atunci 
m-aş ocupa doar de peştişorii şi gâştele mele şi aş ignora pro¬ 
blemele umanităţii. După cum afirmă Karl Popper, unul din 
cele mai mari pericole este golirea de sens a lumii în ochii tine¬ 
rilor, această pierdere a sensului este corect identificată şi com¬ 
bătută şi de către Viktor Frankl. M-am întrebat mereu cum 
poate fi soluţionată această problemă şi am ajuns la concluzia 
că principala cale către ieşirea din impas este să le înfăţişezi 
tinerilor frumuseţea naturii: un om care ştie ce înseamnă fru¬ 
museţea unei păduri în timpul primăverii, frumuseţea florilor, 
frumoasa complexitate a arborelui evolutiv al unui animal, nu 
se poate îndoi de existenţă sensului lumii. Posibilitatea unei 
evoluţii ascendente nebânuită este la fel de deschisă ca şi posi¬ 
bilitatea ca omenirea să ajungă la cel mai îngrozitor tip de so¬ 
cietate de termite. 

Kreuzer: Nimic n-a fost încă. 

Lorenz: Nimic n-a fost încă şi totul e posibil! 

Kreuzer: Domnilor, vă mulţumesc. 

Ziua întâi: Ştiinţă şi ipoteză 
Ziua a doua: Cele trei lumi 
Ziua a treia: Societatea deschisă 



Ziua întâi: 


ŞTIINŢĂ ŞI IPOTEZĂ 

(Karl R. Popper, Roman Sexl. Rupert Riedl, 
Friedrich Wallner, Paul Weingartner) 


Popper: Ştiinţă şi ipoteză este titlul unei cărţi a lui Henri 
Poincare; datorită faptului că ea este una din cele mai strălucite 
lucrări în domeniul filosofiei ştiinţei, i-am ales titlul ca titlu 
pentru tema noastră de astăzi. 

Aş dori să încep prin a-mi exprima profesiunea de credinţă 
privitoare la ştiinţele naturii. în prezent ştiinţa este influenţată 
de curentele moderniste îndoielnice. Ea nu este atacată doar 
din exterior ci şi din interior. Cu toate acestea socot că,ţalături 
de muzică, poezie şi pictură, ştiinţele naturii constituie cea niai 
mare realizare a spiritului umanţ Desigur, orice poate fi folosit 
în mod abuziv; şi muzica poate fi folosită abuziv — cee ce se şi 
întâmplă — lucru valabil de asemenea în cazul picturii şi al 
ştiinţei. Cu toate acestea, ştiinţele naturii reprezintă speranţa 
noastră cea mai mare. 

Dacă vom putea ieşi din mlaştina în. care ne-am împotmolit, 
o vom putea face doar cu ajutorul ştiinţei; această afirmaţie 
sună probabil „scientist' 4 , ca să folosesc un termen actual. 


Acuzaţia de scientism este inadecvată 

Aş dori să subliniez că acuzaţia de scientism nu li se potri¬ 
veşte oamenilor de ştiinţă. Nici unul din marii oameni de ştiin¬ 
ţă nu poate fi numit scientist; cu toţii au manifestat o atitudine 
sceptică, prudentă faţă de ştiinţă, pentru că au ştiut cât de puţi¬ 
ne lucruri cunoaştem. De exemplu, Henri Poincare poate fi cu 
greu acuzat de scientism. Newton, unul dintre oamenii cei mai 

mari şi probabil cel mai important om de ştiinţă, vorbea despre 
sine ca despre un băieţel care adună pietricele şi scoici pe 
malul mării şi care cu greu întrevede existenţa unui ţinut 
necunoscut, marea, aflat chiar în faţa lui. Cred că toţi oamenii 
de ştiinţă autentici s-au văzut pe ei înşişi asemenea lui Newton, 
fiind conştienţi că noi nu ştim nimic şi că totul este nesigur, 
chiar şi pe terenul deja defrişat de către ştiinţă. După cum ştiţi, 
teoria newtoniană a fost mai mult sau măi puţin înlocuită de 
cea a lui Einstein. Aşa se întâmplă în ştiinţă. 

Până acum aproximativ o sută de ani era larg răspândită 
convingerea că mecanica descoperită de Newton va circum¬ 
scrie întreaga sferă a ştiinţelor. In jurul anului 1890 a fost iniţi¬ 
at un nou domeniu ştiinţific, cel al electronicii, în urma desco¬ 
peririi electronului, de către J. J. Thomson. Acest eveniment a 
declanşat o revoluţie, rămasă aproape neobservată în afara 
comunităţii ştiinţifice, revoluţia electronică pe care o trăim as¬ 
tăzi. Această^revoluţie are mai multe faze, însă nu doresc să 
intru în amănunte, ci doar să subliniez faptul că ştiinţa e operă 
omenească şi ca atare supusă erorii. 

Ceea ce-1 deosebeşte pe orii ui de ştiinţă de scientist este 
conştiinţa celui dintâi că ştiinţa este supusă erorii. Dacă scien¬ 
tismul înseamnă într-adevăr ceva, el nu este altceva decât cre¬ 
dinţa oarbă, dogmatică în puterea ştiinţei, convingere străină 
adevăratului om de ştiinţă. De aceea acuzaţia de scientism este 
probabil o acuzaţie la adresa anumitor idei popul iste ale ştiin¬ 
ţei, dar în nici un caz nu îl atinge pe adevăratul om de ştiinţă. 


Nu ştiam nici măcar ce este apa 

în ştiinţă nu există cunoaştere în sensul atribuit de regulă 
acestui cuvânt. „Cunoaşterea" ştiinţifică „nu, este .cunoaştere ci 
doar presupusă cunoaştere (Vermutungswissen). Este posibil 
că tocmai în miezul cunoaşterii, deci acolo unde ne aşteptăm 
cel mai puţin, să aibă loc o schimbare, astfel încât totul să se 
modifice. Cel mai bun exemplu în acest sens îl constituie, pro¬ 
babil, descoperirea „apei grele". îmi amintesc foarte bine — 
doar sunt destul de bătrân, am 81 de ani — surpriza, chiar dis- 

perarea care a cuprins lumea chimiştilor în 1932, cred, când 
Harold Urey a „izolat* 4 apa grea. Apa, H 2 0, era, ca să spunem 
aşa, miezul banal, lucrul cel mai sigur din întreaga chimie. 
Acest lucru era mai bine cunoscut decât orice altceva. Masa 
tuturor atomilor era raportată la hidrogen şi oxigen. întreaga 
chimie era legată de apa şi deodată se constată că nu se ştie ce 
este apa, că există diferite feluri de hidrogen şi că nu avem de-a 
face cu un singur element hidrogen, ci cu un amestec de tipuri 
diferite de hidrogen, izotopii. Aşa se întâmplă întotdeauna în 
ştiinţă; nu ştim în ce moment apare revoluţia, descoperirea, de¬ 
oarece nu le putem anticipa. 

Cealaltă mare descoperire a fost, fără îndoială, teoria rela¬ 
tivităţii; aceasta mi-a influenţat profund poziţia faţă de teoria 
ştiinţei. Nu ştiu dacă Einstein are dreptate în faţa lui Newton; 
de fapt nimeni nu ştie asta. însă, cu siguranţă, Einstein ne-a 
arătat că, după toate probabilităţile, Newton trebuia corectat. 
Iar la acea vreme nu exista teorie mai bine verificată decât teo¬ 
ria newtoniană. Ea ne-a permis accesul către lume: datorită ei 
trăiam într-o lume pe care o puteam înţelege^ ceea ce înseamnă 
o lume pe care credeam că o înţelegem. Apoi a apărut Einstein 
care a arătat că numeroasele observaţii şi experimente care 
susţineau teoria newtoniană, puteau fi interpretate ca argumen¬ 
te în favoarea unei teorii complet diferite. Deşi între premisele 
celor două teorii nu exista aproape nici o diferenţă, Einstein a 
oferit o concepţie care se deosebeşte profund de cea newtonia¬ 
nă. Vechea înţelegere a lumii apărea drept superficială în com¬ 
paraţie cu noua perspectivă iniţiată de teoria einsteiniană. Iar 
unele probleme rămase nerezolvate la Newton au devenit în 
principiu rezolvabile. 


Lumea nu ne este dată de-a gata 
ci este constf'ucţia noastră 

Prin cele afirmate anterior nu vreau să spun că teoria new¬ 
toniană este falsă iar cea einsteiniană corectă; prin acest exem¬ 
plu am vrut doar să arăt că până şi în cazul celei mai sigure 
ştiinţe nu poate fi vorba de cunoaştere ci doar de presupusă 

cunoaştere. Punctul meu de vedere privitor la ştiinţă poate fi 
formulat pe scurt astfel: Ştiinţa nu reprezintă o simpla digerare 
a datelor senzoriale care pătrund în noi prin intermediul ochi¬ 
lor şi urechilor şi sunt supuse unui proces de „fermentaţie 4 * ur¬ 
mând ca să le reiaţionăm asociativ şi apoi să le transformăm în 
teorii. Ştiinţa se compune din teorii care sunt opera noastră. 
Noi construim teoriile, noi ieşim cu ele în lume; noi cercetăm 
activ lumea şi căutăm să vedem ce informaţii îi putem smulge. 
Ea nu ne oferă informaţii dacă nu o supunem unei interpelări, 
mai precis dacă nu o întrebăm cu privire la corectitudinea sau 
falsitatea unei teorii sau alteia. Apoi încercăm să cercetăm 
temeinic aceste întrebări, fără a ajunge vreodată la certitudine. 

în ştiinţă putem tind^ — ceea ce şi facem — către adevăr, 
adevărul reprezentând valoarea fundamentală. Ceea ce nu pu¬ 
tem obţine este certitudinea; trebuie să renunţăm la ea, fiindcă 
nu o vom dobândi niciodată. Nu putem decât sa ne testăm 
autocritic propriile teorii, să încercăm a le infirma. 

Atitudinea critică este esenţială în ştiinţă; întâi creăm teorii¬ 
le. apoi criticăm. Deoarece manifestăm o atitudine omenească 
faţă de teoriile noastre, preferând să le apărăm în loc de a le 
critica, între oamenii de ştiinţă a luat naştere un soi de com¬ 
petiţie amicală şi neamicalâ în acelaşi timp. Dacă eu nu mani¬ 
fest o atitudine critică faţă de propria-mi teorie, se găsesc o 
sută de oameni care iau o poziţie deosebit de critică faţă de teo¬ 
ria mea. Iar această atitudine critică trebuie salutată. 

Nu trebuie salutată însă critica la persoană, care ce-i drept, 
este la fel de omenească. Aproape întotdeauna critica unei teo¬ 
rii devine mai mult sau mai puţin critică îndreptată împotriva 
autorului teoriei. Aceasta este o slăbiciune omenească, împo¬ 
triva căreia ar trebui să luăm atitudine; însă sunt slabe speranţe 
s-o facem, aşa încât trebuie s-o suportăm. Fenomenele se ma¬ 
nifestă în permanenţă. însă, din raţiuni educaţionale dar şi în 
sprijinul democraţiei, este deosebit de important să venim cu 
exemple pozitive în încercarea de a face critica cât mai obiec¬ 
tivă, cât mai nepărtinitoare cu putinţă. S-ar putea ca acesta să 
fie un ideal de neatins, însă, cel puţin pentru oamenii de ştiinţă. 

profesarea unei critici cât mai obiective reprezintă un ideal 
deosebit de stringent şi important. 

Critica scientismului, la care m-am referit mai devreme, nu 
este o critică obiectivă: lucrurile ar sta astfel dacă adversarii 
scientismului ar fi în măsură să indice cazuri concrete de 
oameni de ştiinţă excesiv de dogmatici, care cred exagerat de 
mult în ştiinţă. Insă aceste cazuri sunt foarte rare. în schimb, 
adversarii scientismului sunt ei înşişi foarte dogmatici şi con¬ 
sideră de la sine înţeles faptul că toţi oamenii sunt dogmatici. 
Oamenii de ştiinţă sunt singurii care reuşesc adesea să evite 
dogmatismul. 

Spiritul — găleată şi pâlnia de la Niirnberg 

Prin urmare, teoria mea despre ştiinţă este foarte simplă. 
Noi suntem cei care elaborăm teoriile ştiinţifice, noi suntem cei 
care le critică. Aceasta este întreaga teorie a ştiinţei. Noi inven¬ 
tăm teoriile şi noi le ucidem. Prin aceasta creăm noi probleme 
şi ajungem în situaţia în care, dacă ne stă în putinţă, inventăm 
teorii noi. Aceasta este, pe scurt, ştiinţa şi istoria ei. Cu totul 
altfel se prezintă teoria proprie simţului comun, pe care eu o 
numesc teoria — găleată a spiritului uman. Potrivit ei capul 
nostru este o găleată găurită prin ale cărei orificii informaţia 
din lumea înconjurătoare se scurge în interior. Aceasta este şi 
teoria fundamentală a pedagogiei. Teoria pâlniei este teoria 
procesului de învăţare: găleţii i se ataşează o pâlnie prin care îi 
sunt turnate cunoştinţele. Aceasta este teoria comună. Cert este 
că pedagogia noastră se rezumă la bombardarea copiilor cu 
răspunsuri, fără ca aceştia să fi pus întrebări, în vreme ce între¬ 
bările lor nu sunt luate în seamă. 


Răspunsuri ne solicitate, întrebări fără răspuns 

In aceasta constă pedagogia obişnuită: răspunsuri nesolici¬ 
tate şi întrebări fără răspuns (auditoriul încuviinţează). Acesta 
este, în esenţă, conţinutul pedagogiei noastre. Insă toate orga¬ 
nismele, nu numai omul, adresează în permanenţă întrebări lu- 

mii şi încearcă neîncetat să rezolve probleme. Citez propria 
mea afirmaţie: „De la amoebâ până la Einstein nu e decât un 
pas‘\ Dacă doriţi să vă convingeţi de acest lucru, vă recomand 
o excelentă carte a lui J. S. Jennings Das Verhalten cier niede- 
ren Organismen* . Organismele inferioare pun mereu întrebări 
lumii şi încearcă mereu să rezolve probleme. In absenţa între¬ 
bărilor, răspunsurile nu pot fi înţelese. Evident, întrebările duc 
foarte adesea la distrugerea organismului. 

Toate organismele îşi pun continuu probleme şi le rezolvă; 
de aceea ştiinţa nu reprezintă altceva decât o continuare a acti¬ 
vităţii organismelor inferioare. Există o mare deosebire între 
amoebă şi Einstein, care constă în faptul că Einstein se rapor¬ 
tează critic la propriile soluţii. Acest lucru i-a stat în putinţă 
pentru că există un limbaj, limbajul uman, în care ne putem 
formula soluţiile. Astfel ne plasăm în afara noastră, asemenea 
altor unelte create de noi. în loc de a lăsa să ne crească la vâr¬ 
ful degetului o glandă care secretă cerneală, cu ajutorul căreia 
să scriem, noi am creat condeiul. în aceasta constă deosebirea 
omului faţă de animal. 


Câinele lui Pavlov a fost mult mai inteligent 

Cel mai important dintre instrumentele amintite adineaori 
este limbajul uman. Şi animalele îşi au propriul limbaj, însă ele 
nu pot face afirmaţii, ci pot doar să-şi manifeste “ starea inte¬ 
rioară, după cum afumă Biihler, iar această manifestare poate 
declanşa reacţii la alte animale. în schimb, noi putem să ne for¬ 
mulăm teoriile cu ajutorul limbajului şi apoi să le criticăm. 
Această critică face ştiinţa umană posibilă . 

Nici un superlativ privitor la însemnătatea limbajului — 
mai precis a formării prin intermediul limbajului — şi a criticii 
nu constituie o exagerare. Acesta este într-adevăr luciul cel 
mai important în cadrul societăţii umane deoarece conduce 
către ştiinţă. 


* Comportamentul organismelor inferioare, n.t. 

Aceasta este, pe scurt, teoria mea referitoare la ştiinţă; am 
arătat deja în ce constă deosebirea ei faţă de teoria găleată a 
spiritului uman, care poate fi denumită şi teoria inducţiei. 

Teoria inducţiei este următoarea: Noi învăţăm din informa¬ 
ţiile care pătrund în noi prin intermediul simţurilor noastre iar 
prin repetiţie devenim conştienţi de existenţa legităţilor. După 
părerea mea, învăţarea se dobândeşte doar în cadrul activităţii , 
nu în mod pasiv. Renumitul câine a lui Pavlov care, după curii 
se pretinde, zi învăţat prin intermediul reflexului condiţionat, 
era la fel ca toţi câinii — activ interesat de hrana sa. In caz con¬ 
trar nu ar fi învăţat nimic. Aşa însă, el a elaborat teoria : atunci 
când sună clopoţelul, vine mâncarea. Aşadar este vorba de o 
teorie, nu de un reflex condiţionat. 

Nu există reflexe condiţionate, nu există asocieri; toate 
acestea sunt teorii mecaniciste eronate. Bineînţeles că respect 
teoria asociaţiilor şi teoria reflexului condiţionat (şi mai ales 
teoria reflexului) în calitate de experimente interesante. Dar ele 
sunt experimente eronate, la fel ca majoritatea experimentelor 
noastre teoretice. Ele continuă să subziste, dar de fapt sunt de¬ 
păşite. Nu există asociaţii, nu există reflex, nu j^xjstă reflex 
condiţionat. Există doar activitate — căutare activă a legilor — 
şi construire de teorii. în plus, există selecţia teoriilor. Aceasta 
este, pe scurt, teoria mea a cunoaşterii. 


Hârtia de mătase aruncă înapoi grenade 

Sexl : Teoriile sunt explicaţii posibile ale fenomenelor, iar 
fizica este renumită prin aceea că nu este niciodată univocă. Ea 
ne arată mereu că se poate propune o explicaţie a unui fapt dat, 
dar nu ne arată niciodată că această explicaţie este singura 
posibilă. Acest lucru se poate demonstra apelând la numeroase 
exemple. De pildă, în vremurile de început ale fizicii atomice 
J. J. Thomson a creat un model atomic, constând în esenţă din- 
tr-o masă fluidă, pe care Rutherford a bombardat-o cu particule 
alfa, exprimându-şi uimirea atunci când a constatat că proiec¬ 
tilele sale s-au întors înapoi, ca şi cum „ar fi tras în hârtie sati- 

nată". Avem aici un exemplu grăitor de infirmare a unei teorii 
prin intermediul experimentului. 

Un alt exemplu concludent pentru faptul ca şi oamenii de 
ştiinţă sunt conştienţi de caracterul ipotetic al teoriilor lor, poa¬ 
te fi găsit în lucrarea lui Maxwell Uber physikalische Krqft- 
linien *. După ce-şi avansează ipoteza, Maxwell scrie: „Dacă în 
virtutea aceleiaşi ipoteze putem lega fenomenele atracţiei mag¬ 
netice cu cele ale electromagnetismului, rezultatul va fi o teo¬ 
rie, a cărei falsitate nu poate fi demonstrată decât cu ajutorul 
experimentelor, fapt care ar extinde semnificativ aria cunoştin¬ 
ţelor noastre în domeniul fizicii'". Cred că aici a fost exprimată 
foarte clar ideea că din falsitatea unei teorii se poate învăţa 
foarte mult. De asemenea, ceea ce d-voastră, domnule profesor 
Popper, aţi opus scientismului, se regăseşte aici exprimat cu o 
deosebită claritate. 

Scientismul se regăseşte astăzi în reclame iar amploarea 
răspândirii lui continuă s.i mă uimească. Domeniul publicitar 
continuă să înfăţişeze ştiinţa ca pe o magie naturală, la fel cum 
se proceda în secolul al XVIII-lea; de pildă, se invocă o enzimă 
oarecare sau orice altceva care sună ştiinţific şi totul este în 
ordine. 


Ce este un „falsificaţionist naiv “? 

Aş dori să continui cu următoarea întrebare: Am ilustrat, cu 
ajutorul unor exemple frumoase, modul în care pot fi falsifi¬ 
cate teoriile cu ajutorul experimentelor. Ele nu pot fi niciodată 
verificate, niciodată nu poate fi demonstrat caracterul lor uni¬ 
voc. Acum, dacă privim marea trecere de la Newton la Ein- 
stein — acesta din urmă elaborându-şi construcţiile teoretice 
pe cu totul alte baze — apare întrebarea dacânu cumva experi¬ 
mentul a jucat în acest punct un rol decisiv sau dacă nu cumva 
cele două teorii au coexistat un timp, astfel încât nu poate fi 
vorba de nici un fel de falsificabilitate naivă. Teoria eterului, 
care a reprezentat desăvârşirea teoriei newtoniene şi pe care 


* Liniile de forţă ale fizicii, n.t. 

Einstein a înlăturat-o, a fost multă vreme compatibilă cu toate 
experimentele; chiar şi astăzi, ea poate fi formulată în aşa fel 
încât să fie încă compatibilă cu aceste experimente. De aici re¬ 
zultă că elaborarea metodei falsificării trebuie dusă mai depar¬ 
te, că ea trebuie privită cu multă precauţie. 

Popper: Ceea ce spuneţi este în totalitate corect. Ceea ce aş 
dori să contest este faptul că aş fi elaborat vreodată o asemenea 
teorie naivă a falsificării. De la bun început am subliniat în lu¬ 
crarea mea publicată în 1933, şi mai ales în cea din 1934, că 
poţi să te sustragi oricărei infirmări, dar că este foarte impor¬ 
tant să încerci să-ţi clădeşti teoria în aşa fel încât ea să poată fi 
infirmată. Iar Einstein a realizat cu adevărat acest lucru în teo¬ 
ria relativităţii generalizate. El spunea, de exemplu, că dacă ex¬ 
perimental s-ar dovedi că deplasarea gravitaţională spre roşu 
nu există, el ar renunţa pe loc la teoria sa. Exemplul acesta de¬ 
monstrează cât de conştient era Einstein de faptul că trebuie să 
ţinteşti către falsificare. Chiar dacă Einstein ar fi renunţat la 
teoria sa, ai* fi rămas numeroşi einsteinieni care ar fi susţinut că 
n-ar fi trebuit să renunţe la ea. Bineînţeles că niciodată nu tre¬ 
buie să se renunţe la o teorie. Se mai poate încerca — şi asta 
am spus-o explicit în Logica cercetării — salvarea teoriei cu 
ajutorul unor ipoteze ajutătoare sau cu alte mijloace. 

Dar, după părerea mea, este datoria omului de ştiinţă să se 
îndrepte, dacă e posibil, spre asemenea experimente decisive 
— în limba engleză „ crucial experiments", care vine din lati¬ 
nescul „experimentam cruciş 4 ' — şi, în măsura posibilului, să 
realizeze un asemenea experiment. Nu ştiu dacă ar trebui să iau 
în discuţie istoria teoriei relativităţii; în orice caz, observarea 
deviaţiei luminii în timpul eclipsei de soare din 1919 a fost 
efectuată de către englezi, cu toate că se aflau într-o perioadă, 
la scurt timp după încheierea primului război mondial, în care 
ştiinţa germană era respinsă iar Einstein era socotit neamţ. Insă 
această observaţie a fost privită ca un „crucial experiment 4 ' iar 
rezultatul său a fost acceptat ca o pledoarie convingătoare în 
favoarea lui Einstein. 

Sexl: însă în cazul multor altor experimente Einstein nu a 
reacţionat în mod similar. După cum o teorie poate fi eronată. 

tot aşa poate fi eronat şi un experiment. De exemplu, există în 
istoria timpurie a teoriei câteva experimente care pledau împo¬ 
triva lui Einstein; abia după câteva decenii s-au descoperit ele¬ 
mentele greşite ale acestor experimente dificile. In concluzie 
nu teoria era falsă ci experimentul. Aşadar omul de ştiinţă, în 
acest caz toreticianul, nu are voie să privească prea naiv o fal¬ 
sificare de acest gen; în caz contrar el ar avea mereu teorii care 
ar trebui abandonate în curând. 

Popper : Bineînţeles, după cum ani spus, eu am accentuat 
mereu acest aspect însă teoria mea a fost criticată deoarece ar 
privi falsificarea prea naiv. Thomas Kuhn, de exemplu, n-a 
scris nicăieri „Popper nu este un falsificaţionist naiv, dar poate 
fi tratat ca atare“. Bineînţeles că pot fi tratat ca un falsificaţio¬ 
nist naiv. Pot fi tratat şi ca un criminal — nu sunt criminal, dar 
pot fi tratat astfel. 

Sexl: în nici un caz ca un ucigaş de teorii. Atunci se poate 
pune în mod firesc întrebarea: Dacă falsificarea devine atât de 
complicată atunci când vrem s-o aplicăm unor cazuri concrete, 
nu există descrieri mai potrivite ale acesteia? în această situaţie 
ar trebui să fim de acord chiar şi cu Thomas Kuhn şi să vedem 
dacă procesul n-ar putea fi înţeles mai bine, dacă este privit ca 
o revoluţie ştiinţifică. 


Premiile Nobel — recompensă pentru mafia victorioasă? 

Kreuzer: In acest moment al discuţiei noastre ar trebui să 
facem câteva referiri la Thomas Kuhn, care este autorul teoriei 
ştiinţifice a paradigmelor. Potrivit lui Kuhn, ştiinţa este o con¬ 
venţie aparţinând, succesiv, unor mafii ale ştiinţei, care se înlo¬ 
cuiesc una pe alta. 

Sexl: Ar fi mai degrabă un proces de natură sociologică, de¬ 
cât unul logic sau critic... 

Kreuzer: Ştiinţa este ceva convenit între oamenii de ştiin¬ 
ţă... 

Sexl: Acest lucru este hotărât între diferitele grupuri de 
oameni de ştiinţă: cine câştigă, are premiul Nobel. Aici se pune 
întrebarea dacă, în condiţiile în care descrierea procesului in- 

fumării prin falsificare devine atât de complicat, n-ar putea 
exista o descriere mai simplă şi mai adecvată a unui asemenea 
proces. 

Popper: Eu aş combate vehement acest lucru. In opinia 
mea, nu este vorba de nici o complicare a lucrurilor în situaţia 
în cauză. în al doilea rând, socotesc că, din perspectiva istoriei 
ştiinţei, Thomas Kuhn nu are dreptate. Una dintre tezele sale, 
verificabilă din perspectiva istoriei ştiinţei, este cea care afumă 
că fiecare ştiinţă ajunsă la maturitate este caracterizată printr-o 
unică perspectivă de bază. Acest lucru este pur şi simplu fals. 
Istoria ştiinţei ne arată că teoria materiei a evoluat, de la Par- 
menide şi Democrit până la Heisenberg şi Schi odinger sub for¬ 
ma a două curente — doua paradigme, în accepţiunea lui Kuhn 
— care au coexistat, unul ca „teoria continuumului“, altul ca 
„teoria discontinuumului‘\ Tot istoria ştiinţei ne arata că cele 
două teorii opuse nu numai că s-au înfruntat, ci s-au şi fecundat 
una pe cealaltă. Aceasta pledează cu putere împotriva teoriei 
lui Kuhn. 

Dar asta nu e probleme mea; pe mine mă preocupă mai de¬ 
grabă apărarea poziţiei mele potrivit căreia ştiinţa este căuta¬ 
rea adevărului prin intermediul criticii. Poziţia mea este sim¬ 
plă: fii inventiv şi critic! Foimulează-ţi teoria în modul cel mai 
tăios cu putinţă. Aceasta nu este o descriere a istoriei ştiinţei, ci 
un act noimativ, un sfat adresat oamenilor de ştiinţă în vederea 
ameliorării situaţiei existente în domeniile lor de activitate. Fii 
critic oriunde acest lucru este posibil! Mai mult, experimentea¬ 
ză critic şi manifestă criticism faţă de experimentele tale. Nu 
uita că experimentele pot fi interpretate greşit, asemenea expe¬ 
rimentelor lui Kaufmann din 1906 şi 1907, care păreau să ple¬ 
deze împotriva teoriei lui Einstein. Acest sfat este, după păr¬ 
erea mea, simplitatea însăşi. Iar o atare atitudine critică conţine 
şi îndemnul de a încerca în permanenţă să canalizezi teoriile 
către o posibilă infirmare. Că unii dintre elevii mei s-au ocupat 
în principal cu complicarea teoriei mele, este o altă problemă. 
(Iar faptul că mulţi dintre cei care îmi judecau teoria îşi con¬ 
struiseră şi-şi consolidaseră aceste judecăţi pe baza unor zvo¬ 
nuri privitoare la teoria mea, este şi ea o altă problemă). 

Lupta pentru existenţă — o luptă a teoriilor 

Ried.1 : Aş dori sâ revin la problema falsificaţionismului. 
Pentru mine, ca biolog, teoria d-voastrâ, domnule profesor 
Popper, este mult mai frumoasă decât cea a lui Kuhn, deoarece 
credinţa mea este că el descrie un gen de sociologie a procesu¬ 
lui ştiinţific, pe când d-voastră descrieţi — aproape ca un 
moralist — modul în care ar frebui să se desfăşoare demersul 
ştiinţific. Biologului lucrurile îi apar ca şi cum fiecare creatură 
ar avea înrădăcinată nevoia — exprimarea e cam neglijentă — 
de a-şi susţine propriile ipoteze. La fel, mutaţia, ea însăşi o ipo¬ 
teză, reprezintă riscul organismului care o suferă. Rezultă că, 
cel puţin în biologie, falsificarea este lăsată pe seama vecinilor, 
a semenilor. Aţi fi de acord sâ-i facem cunoscut omului de 
ştiinţă că poate să-şi apere teoria, spre beneficiul ştiinţei, şi să 
lase pe seama vecinului sarcina de a o diseca? în acest sens 
m-aş considera pe mine însumi un mutant cultural şi aş aştepta 
să fiu infirmat de cei din jurul meu. 

Popper: Punctul de vedere potrivit căruia trebuie să-ţi şi 
aperi teoriile este corect, căci dacă o teorie nu e apărată nu vor 
fi aflate niciodată realizările de care e capabilă. Adesea s-a cre¬ 
zut despre o teorie că a fost falsificată, însă în realitate ea nu 
numai că a fost salvată, dar din conflictul iscat au ieşit la iveală 
noi şi importante elemente ale acesteia. într-un cuvânt, lupta 
pentru existenţă cuprinde mai cu seamă teoriile. S-ar putea 
chiar spune că aşa-numita luptă pentru existenţă a fost şi este, 
de la începuturi şi până astăzi, doar o luptă înfre teorii. De 
aceea teoria sau susţinătorul ei trebuie să lupte. Dar mai există 
şi un alt aspect, acela că un adevărat om de ştiinţă se gândeşte 
foarte bine, înainte de a-şi publica teoria, dacă nu şi-o poate 
infirma el însuşi. Einstein, de pildă, scria undeva că în cei 
10-15 ani de lucru la teoria relativităţii generalizate, aproape la 
fiecare trei minute îşi respingea el însuşi o nouă teorie. Sigur, 
este o exagerare, căci printre altele Einstein mai şi dormea, 
mânca şi cânta la vioară. Cu toate acestea afirmaţia lui este o 
descriere a demersului omului de ştiinţă activ, care inventând 
şi formulând o teorie, vede aproape instantaneu că nu funcţio- 

nează, că are anumite puncte slabe, care îi sunt cunoscute de la 
alte teorii, respinse de el anterior. Ca urmare, el înlătură teoria. 

Creierul, un organ-ipotezăsau o ipoteză-organ? 

Riedl: Prezenţa mea între filosofi este o deghizare, fiindcă 
după cum ştiţi, eu sunt biolog. Cu toate acestea, în cadrul cer¬ 
cului Konrad Lorenz de la Altenberg, am avut mereu ocazia de 
a veni în contact cu tezele d-voastră, care nu numai că ne-au 
ajutat dar ne-au pus mereu în faţa unor noi probleme. Un câştig 
important pentru noi l-a constituit concepţia d-voastră potrivit 
căreia organele însele sunt ipoteze. Iar organul cel mai intere¬ 
sant al omului este creierul.- în consecinţă ne-a preocupat ur¬ 
mătoarea întrebare: Ce tipuri de ipoteze sunt deja încorporate 
în acest creier? Altfel spus, în ce constă dotarea umană origi¬ 
nară? 

Suntem întru totul de acord cu punctul d-voastră de vedere 
conform căruia reflexul condiţionat, precum reflexul patelar, 
care aparţine într-adevăr reflexelor, este o chestiune foarte spe¬ 
cială. De asemenea, aveţi dreptate când spuneţi că Pavlov s-a 
înşelat crezând că salivarea câinelui este un reflex condiţionat. 
Noi ştim de mult că este vorba de o apetenţă condiţionată. 
Dacă am dezlega câinele, el ar alerga lătrând şi dând din coadă 
la clopoţel şi ar derula în faţa acestuia întregul repertoriu social 
al cerşirii hranei. Prin urmare, câinele este pregătit pentru asta. 
Referitor la această pregătire aş dori să pun câteva întrebări 
care, toate, fac parte din sfera problemei inducţiei. Dintr-o 
perspectivă oarecum epistemologică creierul nostru ne apare 
ca un agent producător de ipoteze. 


Aşteptarea vechiului; aşteptarea noului 

Primul indiciu este că toate organismele superioare se com¬ 
portă ca şi cum odată cu confirmarea unei aşteptări, pe care o 
au vis-a-vis de natură, aşteptarea următoare, implicată de cea 
dintâi, ar deveni mai probabilă. De pildă, o veveriţă care găseş¬ 
te în mod repetat nuci goale nu va mai sparge alte nuci, pe când 

una care găseşte mereu nuci bune va continua să spargă fără 
ezitare nucile următoare. într-un hotel necunoscut, ne vom aş¬ 
tepta ca o uşă pe care am găsit-o închisă şi pe care am încercat 
zadarnic s-o deschidem, să fie şi mâine la fel; tot aşa, autorul 
unui experiment reuşit se va aştepta ca şansele de reuşită ale 
următorului experiment să fie mai mari. 

Al doilea indiciu: Ceea ce e valabil în cazul omului e vala¬ 
bil şi în cazul organismelor superioare; e ca şi cum am avea în¬ 
corporat un aparat de abstractizare înnăscut. Prietenul meu 
Eibl-Eibesfeldt spunea o istorioară simpatică despre băiatul 
său de trei ani, care, văzând-o pe surioara sa nou-nascută în 
leagăn, a numit-o „Wauwau"; băiatul nu putea fi convins sa 
renunţe la împărţirea lumii animale în „Piepies" — bipede şi 
„Wauwaus"* — patrupede. Eu cred că aceasta este o urmare a 
faptului că masa de date receptate de organele noastre de simţ 
este prea mare. Febra cumpărăturilor de Crăciun dintr-un oraş 
aglomerat îi oferă martorului ocular tabloul a mii de oameni, 
care i se întipăresc cu toţii pe retină, însă numai sub forma unei 
imagini generale, singura care poate persista. întregul proces 
de formare a conceptelor pare să urmeze acest drum. 

Al treilea exemplu: Organismele superioare se comportă ca 
şi cum absenţa îndelungată a unui eveniment aşteptat face ca 
probabilitatea producerii lui în viitor să crească. în cazul jocu¬ 
lui la ruletă aceasta este o strategie catastrofală, însă în privinţa 
naturii o asemenea aşteptare este pe de-a-ntregul justificată. 
Cred că şi în acest gen de situaţii are loc un proces de întipâri- 
re. în cazul primului indiciu pe care l-am oferit e vorba de per¬ 
cepţia faptului că ar exista un adevăr general în lume, de per- 
ceptibilitate ( Wahmehmbarkeit ), de predictibilitate (Prognos- 
tizierbarkeit) a lumii. în cazul celui de-al doilea indiciu, avem 
de-a face cu faptul că numărul de lucruri existente este prea 
mare pentru ca ele să poată fi înregistrate unul câte unul. La 
rândul său, cel de-al treilea exemplu conţine presupunerea că 
lucrurile care compun lumea ar fi strâns înmânunchiate în 
grupuri mici. Este cât se poate de justificat a socoti că pe măsu¬ 
ră ce numărul zilelor cu vreme urâtă creşte, sosirea zilei cu vre¬ 
me buna va fi tot mai probabilă. Ultimul exemplu, care este 

totodată şi cel mai celebru — filosofii sunt foarte inventivi în 
materie de exemple din domeniul ornitologiei — este cel cu 
lebedele. Noi admitem fără dificultate câ, după ce am văzut un 
mare număr de lebede albe, aşteptarea noastră ca următoarea 
lebădă să fie tot albă nu reprezintă o consecinţă logică, deoare¬ 
ce o concluzie care extinde cunoaşterea este imposibilă. Noi 
credem însă câ putem demonstra empiric că există o apetenţă, 
o aşteptare înnăscuta ca lucrurile care urmează să se producă 
să fie cele deja cunoscute. Dat fiind că am văzut multe lebede 
albe, e absurd să mă aştept ca următoarea lebădă sa fie roşie 
sau colorată ca o bibilică, deoarece noi aplicăm lumii experien¬ 
ţa privitoare la ea dobândită anterior, iar lumea ne va învăţa şi 
corecta dacă e cazul. 


De ce Kepler s-a autodenumit măgar 

Popper: In demersul nostru fidel lucrului cu ipotezele noi 
inventăm mereu ipoteze, iar asta explică totul. Suntem perma¬ 
nent pregătiţi să avansăm ipoteze, să riscăm ipoteze în legătură 
cu lucrurile de care suntem mai mult sau mai puţin interesaţi. 
Aceste ipoteze sunt, în acelaşi timp, atât „rulete", cât şi „anti- 
rulete". Dacă spun: „Ceea ce s-a întâmplat până acum este de 
ajuns; în curând va apărea ceva nou", aceasta este o ipoteză; la 
fel şi dacă spun: „Acest lucru apare mereu şi, probabil, se va 
petrece şi în continuare". Noi lucrăm în permanenţă cu o ipote¬ 
ză sau cu cealaltă, aşadar nu ne dispensăm niciodată de ipote¬ 
ze, asta-i tot. 

Kreitzer: Nu se impune cumva aici următoarea întrebare: 
De ce are omul o predispoziţie pre-popperiană şi este nevoie 
de Karl Popper pentru a i se demonstra câ nu are dreptate? 

Popper: Aceasta este o problemă istorică, iniţiată în parte 
de Francis Bacon şi în parte de Isaac Newton. Eu nu numai câ 
nutresc cel mai mare respect faţă de Newton, dar cred, spre 
deosebire de toţi biografii lui moderni, că Newton a fost un om 
extraordinar şi că toate istorioarele care se povestesc despre el 
sunt false. Dar nu despre asta doresc să vorbesc. Un lucru însă 
este corect şi anume câ el a privit, probabil influenţat de Ba- 

con, legile lui Kepler ca pe un rezultat al inducţiei. Sarcina pe 
care şi-a asumat-o a fost aceea de a explica legile lui Kepler. 
Acestea nu au luat naştere inductiv, însă Newton a afirmat ca¬ 
tegoric câ ele sunt întemeiate inductiv. Iar acest lucru a exerci¬ 
tat o extraordinară influenţă, tocmai pentru că Newton însuşi 
avea, pe bună dreptate, o mare influenţă. In câteva cuvinte aş 
vrea să sugerez că legile lui Kepler nu au un caracter inductiv. 

Kepler însuşi scria: „Ce măgar am fost că n-am observat 
asta mai devreme!“ Afirmaţia lui Kepler s-ar putea traduce ast¬ 
fel: „ Ar fi trebuit să observ această falsificare mai de mult, în 
notiţele mele, fiindcă este într-adevar un caz de falsificare stri¬ 
gător la cer! vt Ca oricare dintre noi şi Kepler a avut nevoie de 
timp pentru a depista lucrurile care nu merg bine, care sunt fal¬ 
se. Newton nu a cunoscut sau nu a acordat importanţa cuvenită 
acestui pasaj kepler ian sau altora asemănătoare. El a interpretat 
demersul lui Kepler ca fiind inductiv, din perspectiva non- 
omului de ştiinţă Bacon, a propagandistului Bacon. 


Organ al cunoaşterii sau organ al supraviepiirii? 

Kreuzer: Ar fi deci exagerat să afirmăm câ, luat în sine, cre¬ 
ierul nostru este predispus empiric? El vrea să creadă că per¬ 
cepţiile noastre senzoriale sunt adecvate. 

Popper: Nu, consider că nu e corect. Creierul nostru nu este 
empiric în acest sens, ci el caută să achiziţioneze, să absoarbă 
informaţii noi din lumea înconjurătoare. El nu este preocupat 
de ceea ce face, ci face pur şi simplu. El are încorporată în sine 
nevoia de a descoperi lucruri noi. Noi toţi suntem predispuşi la 
descoperire, dar faptul că suntem descoperitori nu ne preocu¬ 
pă. Asta n-ar fi o simplă predispoziţie a creierului, ci o reflexie 
complicată. 

Riedl: Cu siguranţă suntem predispuşi la descoperire, însă 
creierul nostru nu pare să se fi specializat în această direcţie, a 
practicării teoriei cunoaşterii, ci în cea a supravieţuirii. Iar 
aceasta reprezintă incomparabil mai puţin, cel puţin în contex¬ 
tul discuţiei din dimineaţa aceasta. Pe când mergeam încă la 
şcoală, la Viena, într-o epocă pre-popperiană, ceea ce am nu- 

mit aici „experienţe empirice 44 , era definit ca „inducţie 44 , în 
speranţa că, plecând de la o masă mare de evenimente, s-ar pu¬ 
tea realiza, într-un fel sau altul, un tablou general. Acest lucru 
apare încă la Goethe şi a exercitat o influenţă foarte mare asu¬ 
pra biologiei. Nu am adus în discuţie această temă pentru a 
demonstra că am dreptate într-o chestiune oarecare, ci datorită 
îngrijorării provocate de faptul că un număr de ştiinţe se con¬ 
sideră inductive şi că în anumite circumstanţe risca să le fugă 
pământul de sub picioare, dacă lucrurile nu sunt înţelese pe de¬ 
plin. Acest aspect este valabil în special în cazul biologiei pe 
care eu o reprezint şi pentru care este foarte important să nu-şi 
piardă pământul de sub picioare, deoarece astăzi, în condiţiile 
problemelor mediului înconjurător, a devenit decisiv ca ea să 
se afle pe drumul cel bun. 

Popper. Aş dori să repet că denumirea „ştiinţă inductiva 44 şi 
inducţia sunt propagandă baconiană. Esenţială în vremea lui 
Bacon era de delimitarea de teologie, demonstrarea faptului că 
există ceva care nu merge pe acelaşi drum ca şi teologia, adică 
pe un drum deductiv, dogmatic. Drept replică la aceasta din ur¬ 
mă, Bacon a elaborat metoda opusa, aceea a ştiinţelor naturii, 
cu alte cuvinte inducţia baconiană. Aşa s-a ajuns la această ne¬ 
înţelegere care nu e atât de gravă, dar este cam superficială. Se 
poate pătrunde mai adânc în miezul lucrurilor şi se poate arăta 
că în spatele acestei aşa-zise inducţii mai există încă chestiuni 
interesante. 


Interzicerea metafizicii este ridicolă 

Wallner: Cu inducţia mi-aţi oferit cuvântul-cheie şi vă mul¬ 
ţumesc pentru aceasta, deoarece faptul poate duce la o clarifi¬ 
care, spre care poate că ar trebui să năzuim astăzi. In spaţiul 
lingvistic german încă se mai afirmă că d-voastră, domnule 
profesor Popper, sunteţi un pozitivst, ceea ce mi se pare curios. 
Fiindcă dacă ne întrebăm în legătură cu raportul d-voastrâ cu 
Cercul de la Viena, mi se pare că vă aflaţi la o distanţă foarte 
mare de acesta. Nu trebuie decât să dau câteva cuvinte-cheie, 
pentru a marca deosebirea: D-voastră dezvoltaţi o metafizică, 

sunteţi de acord cu existenţa metafizicii, ceea ce pentru un re¬ 
prezentant al Cercului de la Viena este îngrozitor. Pe de altă 
parte d-voastrâ aţi învăţat neîndoios anumite lucruri de la cer¬ 
cul amintit; am în vedere afirmaţiile d-voastrâ referitoare la 
discuţia raţională, pe care o opuneţi fîlosofîei moştenite, idea- 
list-speculative, transmisă prin intermediul tradiţiei. Din acest 
punct de vedere aţi fost şi aţi rămas un tovarăş de luptă al Cer¬ 
cului de la Viena. 

Ceea ce orice cititor al operei d-voastrâ poate remarca este 
relaţia d-voastră cu Kant. D-voastră înşivă mi-aţi destăinuit că 
sunteţi un kantian şi cred că în fiecare lucrare pe care aţi 
scris-o, pot fi găsite referiri la Kant. Pentru mine această relaţie 
se manifestă cel mai pregnant prin faptul că susţineţi teza lui 
Kant privitoare la ştiinţă, după care structura lumii, aşa cum 
este reprezentată de către ştiinţă, nu este dată ci prescrisă. Du¬ 
pă mine acesta este miezul concepţiei d-voastră despre teoria 
ştiinţei. Pe de altă parte vă situaţi, fără îndoială, în opoziţie faţă 
de Kant, atunci când apăraţi metafizica, visele metafizice, lu¬ 
cru pe care nici un kantian nu l-ar accepta. 

Popper: Probabil că n-am insistat îndeajuns asupra faptului 
că, în cazul delimitării ştiinţei de metafizică, problema esenţia¬ 
lă este reprezentată de eliberarea metafizicii şi că, în consecin¬ 
ţă, putem spune: aceasta este o problemă interesantă, însă, din 
păcate, ea nu e încă ştiinţifică, ci metafizică; desigur, ea are 
şanse să devină într-o bună zi ştiinţifică, chiar dacă deocamda¬ 
tă nu este posibil; cu toate acestea, ea poate fi şi în prezent su¬ 
pusă dezbaterii. 

Este ridicol să interzici ceva care nu ţine de ştiinţă; este toc¬ 
mai ceea ce a încercat să facă Cercul de la Viena. Această gru¬ 
pare a elaborat în fond o serie de table impozante de avertizare, 
care îţi interzic să discuţi altceva în afară de ştiinţă, deoarece 
toate celelalte subiecte ar fi lipsite de sens. Adevărul este că 
noi discutăm foarte multă non-ştiinţă şi trebuie s-o facem, cu 
condiţia să nu prezentăm aceste subiecte drept ştiinţă. Datorită 
angajamentului lor în favoarea lui Dumnezeu sau împotriva 
lui, filosofii şi-au discutat continuu ideile metafizice, ca şi cum 
acestea ar fi fost nu doar ştiinţă, ci chiar supra-ştiinţă. In opinia 

mea ideile metafizice au mai curând un caracter preştiinţific, 
deoarece nu sunt verificabile, criticabile din punct de vedere 
ştiinţific. Odată spuse aceste lucruri, eşti liber să discuţi orice 
în contextul metafizicii, în vreme ce acei pe care nu-i intere¬ 
sează atari subiecte îşi pot vedea de drum. Asta e tot; nu tre¬ 
buie impuse interdicţii. 

Referitor la Kant, sunt de părere că el n-a avut dreptate când 
a considerat că adevărurile a priori, deci adevărurile pe care nu 
le dobândim în urma experienţei, sunt date şi certe. Noi încer¬ 
căm, desigur, să vorbim despre adevăruri a priori, însă nu ştim 
dacă ele sunt adevărate. Şi non-ştiinţa a fost subestimată de 
către Kant atunci când a crezut că noi ştim mai mult decât ştim 
de fapt. El a avut perfectă dreptate să considere geometria 
euclidiană ca a priori, altfel spus, ca neprovenind din experien¬ 
ţă, ci ca o construcţie a noastră. Insă, după cum ştim, el a greşit 
crezând că aici este vorba de o limită de netrecut; cu alte cuvin¬ 
te, Kant, cu toate că era un mare admirator al lui Socrate, n-a 
fost îndeajuns de socratic. El nu a învăţat îndeajuns de bine că 
noi nu ştim nimic. Acesta este punctul în care mă despart de 
Kant; noi ştim mult mai puţine lucruri decât a crezut el. (Kant 
a fost sedus de către Newton.) 


Biologie în filosojie? De ce nu? 

Wallner: Ar mai fi de pus o întrebare suplimentară, însă nu 
ştiu dacă veţi dori să discutaţi despre acest lucru. Cu diferite 
prilejuri se fac auzite critici la adresa predispoziţiilor d-voastră 
către metafizică a căror orientare ar fi dictată de aşa-numitul 
„common sense" şi care ar avea, în fond, o întemeiere biolo- 
gistă. 

Popper: Nu face nimic. (Veselie în rândurile auditoriului.) 
Eu sunt pentru libertatea de gândire. Fiecare e liber să spună 
tot ceea ce consideră a fi rodnic. Insă critica nu trebuie să se re¬ 
zume la remarci generale, de genul „Acesta este un raţiona¬ 
ment biologisf ‘ sau mai ştiu eu de care, ci să fie concretă, să 
întrebe „De ce este acest lucru inacceptabil?' 4 Insă o asemenea 
critică concretă este foarte rară. De obicei se întâlnesc critici de 

genul: „Această afirmaţie este dogmatica". In asemenea ca¬ 
zuri, nu poţi decât sa spui: Poftim, prietene, critic-o! Iar el îţi 
va replica „Am criticat-o deja, numind-o dogmatica". Asta nu 
este critică! Critica trebuie să arate de ce o teorie sau o concep¬ 
ţie este inacceptabilă, inacceptabilă în ceea ce priveşte conţinu¬ 
tul. Dogmatic este aşadar cel care nu ia în considerare o aseme¬ 
nea critică detaliată. Iar de regulă criticile care se fac auzite 
sunt ne interesante, şi asta este trist. O critică interesantă este 
întotdeauna salutară. 

Se poate discuta despre Big Bang? 

Kreuzer: Pentru ca termenul metafizică să devină mai con¬ 
cret, propun să aducem în discuţie teoria Big Bang-ului; nu 
cumva această doctrină, care astăzi face obiectul lucrărilor de 
popularizare a ştiinţei, este încă departe de a fi o teorie, conti¬ 
nuând să se afle, strict vorbind, în stadiul de metafizică? 

Popper: Da, deoarece aşa-numita constantă Hubble este de 
fapt o variabilă care devine tot mai variabilă de la un an la al¬ 
tul. 

Kreuzer: întâmplător, ieri am avut o discuţie de două ore în 
studio cu marele cosmolog austriac Thomas Gold, cel care a 
opus teoria aşa-numitului „steady-state kt teoriei Big Bang-ului. 
Părerea lui este că nici una din cele două teorii nu este adecvată 
şi că, în consecinţă, avem nevoie de o a treia teorie, o teorie 
nouă. în sensul criticii formulate de Gold, toate aceste concep¬ 
ţii nu reprezintă încă teorii fizice, ci doar directive metafizice 
de cercetare (Forschungsanordnungen). Dacă preocupările fne- 
tafizice ar fi interzise, reflecţia asupra Big Bang-ului n-ar fi 
permisă, nu-i aşa? 

Popper: Cam aşa ceva. (Veselie în rândurile auditoriului.) 


Este metafizica falsificabilă? 

Weingartner: Aş dori să propun spre dezbatere două ches¬ 
tiuni foarte interesante pentru filosof, şi anume problema ade¬ 
vărului şi problema delimitării dintre metafizică şi ştiinţă. Re- 



VIITORUL ESTE DESCHIS 


63 


feritor la prima problemă, credinţa mea este că tu, Karl, în lu¬ 
crările tale despre această veche — aş putea chiar spune veşni¬ 
că — problemă a metafizicii ai adus două puncte de vedere 
noi, lucru deloc uşor, căci puţini sunt în măsură să contribuie 
cu puncte noi de vedere la eternele probleme ale filosofiei. Una 
dintre ideile acestea ale tale este cea potrivit căreia în ştiinţă nu 
este suficient să întrebi dacă ceva este adevărat: ştiinţa nu este 
interesată să posede o mulţime de adevăruri singulare îngrămă¬ 
dite unul lângă altul, fără posibilitatea de a fi plasate într-un 
context, într-o legătură. Prin urmare, ea nu aspiră la aflarea 
unor adevăruri neinteresante; de exemplu, adevărurile de genul 
X = X, care pot fi foarte interesante pentru logică, sunt, din 
perspectiva ştiinţelor experimentale, triviale şi lipsite de mesaj. 
Cu alte cuvinte, ceea ce tu ai introdus a fost ideea conţinutului 
empiric. Când este o afirmaţie a ştiinţelor experimentale empi¬ 
rică sau, mai precis, când are un conţinut informaţional empi¬ 
ric? Atunci când există o clasă de propoziţii-test ( Testsătze ) 
empirice care o infirmă. Iar dacă această clasa nu este o mulţi¬ 
me vidă, atunci teoria este falsificabilă şi are un conţinut. 
Acesta a fost şi fundamentul criteriului delimitării. 

Cealaltă contribuţie importantă la problema adevărului 
este, cred eu, încercarea de a răspunde la întrebarea: ce facem 
dacă ajungem la concluzia că cele două sau trei ipoteze alter¬ 
native de care dispunem sunt probabil, sau aproape sigur, 
false? Există altă modalitate de a afirma în mod obiectiv că una 
este mai bună decât celelalte? Altfel spus, putem noi elabora 
teoretic o metodologie care să ne ajute să distingem între 
ipotezele situate mai aproape de adevăr şi cele eronate şi astfel 
să le îndepărtăm pe acestea din urmă? N-aş vrea să intru în de¬ 
taliile acestei teorii a apropierii de adevăr, deoarece ea este 
prea complicată din punct de vedere logic; oricum, se lucrează 
în continuare la ea. 

Revenind la criteriul delimitării, afirm că falsificabilitatea 
şi conţinutul empiric al propoziţiilor constituie temelia deose¬ 
birii dintre metafizică şi ştiinţă, deosebire care n-are nimic în 
comun cu cea dintre sens ( Sinn ) şi non-sens ( Unsinn ) pe care 
au încercat s-o facă membrii Cercului de la Viena. Potrivit pri- 

mului gen de distincţie, propoziţiile metafizicii se raportează 
cu totul altfel la propoziţiile de experienţa decât propoziţiile 
ştiinţei. 

La aceasta se mai adaugă, cred eu, încă o problemă: parcur¬ 
gând anumite teorii metafizice — mai precis cele care au fost 
întotdeauna socotite autentice — din istoria fîlosofîei, am re¬ 
marcat că cele mai bune dintre ele au într-adevăr consecinţe 
empirice. Să luăm ca exemplu teoria parmenidiană a fiinţei, 
potrivit căreia „fiinţa este, iar nefiinţa nu este": dacă parcur¬ 
gem toate fragmentele acesteia, observăm că Parmenide este 
nevoit să nege mişcarea întrucât susţine existenţa unei omoge¬ 
nităţi a universului, iar negarea mişcării i-a neliniştit încă de 
atunci pe contemporani, care au exclamat: „Asta nu poate fi 
adevărat! V 

După mine, teoria parmenidiană are o consecinţă empirică, 
chiar dacă autorul ei a încercat să evite această capcană spu¬ 
nând că lucrurile stau astfel doar în lumea aparenţelor. In 
aceeaşi ordine de idei, aş mai putea enumera o serie de teorii 
metafizice cu consecinţe empirice aparţinând Evului mediu. 
Totodată doresc să avansez, ca pe o provocare, ideea că, inter¬ 
pretate raţional şi, poate, chiar în lumina noilor ştiinţe, cele mai 
bune teorii metafizice prezintă consecinţe empirice interesan¬ 
te, fiind prin urmare verificabile şi falsificabile. 


O contribuţie la ,,festivalul fanteziei “ 

Popper: Părerile noastre coincid. în ceea ce-1 priveşte pe 
Parmenide, mi-am exprimat opinia că infirmarea empirică a 
teoriei sale a avut drept consecinţă prima teorie empirică a 
materiei, teoria atomistă. Am dezvoltat această idee într-o serie 
de lucrări ale mele, unele nepublicate. Argumentul parmeni- 
dian poate fi folosit în vederea infirmării concluziei acestuia 
exprimată prin propoziţia „Nu există mişcare*' şi a deschiderii 
sale, asemenea unui fermoar, cu scopul de a arăta că nefiinţa 
— în sens parmenidian — există, aşadar că există un spaţiu gol 
şi că acesta este plin de atomi. Asta este, fără îndoială, ceea ce 
au făcut Leucipp şi Democrit. Sunt de acord cu tine că există 

împrejurări în care o teorie metafizică poate fi identificată şi 
infirmată. Insă infirmarea unei astfel de teorii o face pe aceasta 
empirică. 

Kreuzer: Aici îşi face simţită prezenţa ideea că n-avem voie 
să aruncăm ca pe nişte deşeuri metafizica, ipotezele şi teoriile 
mai vechi peste bordul ştiinţei noastre, deoarece ele ne arată ce 
valoare au, pentru ştiinţă, ipotezele — chiar şi cele metafizice. 

Popper: Averea cea mai de preţ a oamenilor sunt ideile. 
Niciodată n-avem destule idei; noi suferim de sărăcie a ideilor. 
Iar întrucât ideile sunt atât de preţioase, se cuvine să tratăm 
metafizica cu respectul cuvenit şi s-o analizăm, ideile ei putând 
duce la apariţia unor noi idei. Fiindcă asta este de fapt proble¬ 
ma: pe de o parte avem prea puţine idei, iar pe de altă parte din 
discutarea lor rezultă prea puţine. Şi asta pentru că avem prea 
puţine idei pentru critica ideilor. Critica însăşi are nevoie de 
noi idei critice. 

Kreuzer: Sub acest aspect am putea include simpozionul 
nostru în „Festivalul fanteziei*', care se află, chiar acum, în pli¬ 
nă desfăşurare sub auspiciile săptămânilor festive vieneze. Vă 
mulţumesc. 



Ziua a doua: 

CELE TREI LUMI 

(KarI R. Popper. Irene Papadaki. Franz Seitelberger. 
Marianne Fillenz, Gerhard Vollmer) 


Popper: Tema noastră de astăzi este realitatea celor trei 
lumi, în special a lumii 3. Ea conţine problema raportului corp- 
minte, poate cea mai mare, mai veche şi mai dificilă problemă 
a metafizicii. în continuare, vom discuta problema raportului 
celor trei lumi şi a deschiderii acestora una către celelalte. 
Aceste trei lumi nu aparţin ştiinţei în sensul de ştiinţă a naturii, 
ci unui domeniu, care ar trebui numit altfel, să zicem domeniul 
metafizicii. în fond, cuvintele nu sunt importante. Asta în¬ 
seamnă că discuţia acestor probleme din perspectiva celor trei 
lumi renunţă de la bun început la ridicarea oricăror pretenţii 
ştiinţifice. Vă spuneam ieri că delimitarea dintre ştiinţă şi me¬ 
tafizică are, printre altele, funcţia de a ne permite să vorbim de¬ 
spre metafizică fără a ridica asemenea pretenţii ştiinţifice. 


Lumea obiectelor, lumea propoziţiilor iar la mijloc eul 

încep cu problema lumilor 1, 2 şi 3, făcând precizarea că 
terminologia aceasta este provizorie. Cu toate că e foarte sim¬ 
plă şi nu reclamă nici o relaţionale directă cu vreo teorie filoso¬ 
fică, mulţi filosofi au fost foarte iritaţi din pricina ei. Prin lu- 
mea(l)eu înţeleg lumea paharelor, a instrumentelor, a ochelari¬ 
lor, a persoanelor, a meselor ş.a.m.d., aşadar lumea fizica. Prin 
lumea 2 înţeleg lumea trăirilor noastre, a experienţelor noastre 
interioare. în acest punct situaţia devine deja critică, mulţi filo¬ 
sofi crezând că deosebirea dintre lumile 1 şi 2 ar avea o însem¬ 
nătate adâncă şi sumbră, datorită ideilor reacţionare de care ar 

fi legată. Există mai ales filosofi care susţin că lumea 1 şi lu¬ 
mea 2 sunt identice sub toate aspectele. Ei spun, să zicem, că 
ceea ce simţiţi în vreme ce mă ascultaţi — sentimentul de plic¬ 
tiseală, de pildă — nu se deosebeşte în fond de parul sau de 
unghiile d-voastră. Desigur, sub un anumit aspect, pe care nu 
vreau să-l anticipez, există aici o anumită identitate; aşadar nu 
obiectez împotriva acestui lucru. Totuşi, deosebirea dintre lu¬ 
mile 1 şi 2 este necesară, fie şi numai pentru a afirma că cele 
două domenii sunt sau nu identice. In absenţa deosebirii, nu 
poate fi vorba nici de identitate. Dacă se afirma că două lucruri 
sunt identice, înseamnă că ele sunt una; însă înainte de a spune 
că în fapt sunt una, trebuie să le deosebeşti într-un fel sau altul. 
Prin urmare nu e vorba de nici o conspiraţie în filosofia mea, 
care să se datoreze faptului că eu disting lumea 1 de lumea 2. 

Altfel stau lucrurile în cazul lumii; 3,; prin care eu înţeleg 
lumea produselor minţii umane; aici apare, într-adevăr, o difi¬ 
cultate. După mine, este foarte important — poate cel mai im¬ 
portant — faptul că în centrul lumii 3 se situează limbajul 
uman cu caracteristicile sale specifice, cu propoziţiile sale care 
pot fi adevărate sau false. Aşa concep eu lumea 3. Pe baza 
acestui limbaj s-a dezvoltat cultura umană; aşa s-au născut 
simfoniile, cărţile, tablourile, sticlele, toate fiind produse ale 
activităţii umane... Printre produsele foarte importante se află 
şi avioanele: întreaga organizare a unui zbor este o parte com¬ 
ponentă importantă a sferei produselor spiritului uman. Par¬ 
ţial , aceste produse aparţin lumii 1. Paharul din faţa mea este o 
parte a lumii 1. In măsura în care este un produs al spiritului 
uman — probabil cânu conţine foarte mult spirit, însă cu sigu¬ 
ranţă o mică doză de spirit se află în el — el face parte nu 
numai din lumea 1, ci şi din lumea 3. O carte, la rândul ei, este 
un lucru de un gen special: în măsura în care are o greutate, 
este un corp fizic aparţinând lumii 1, iar în măsura în care con¬ 
ţine limbaj este o parte componentă a lumii 3. Nu cred că avem 
aici de-a face cu dificultăţi foarte mari. 

Lumea 3 nu este invenţia mea; am ajuns la ea prin interme¬ 
diul cărţiloi filosofului austriac Bolzano, un cleric catolic care 
a crescut în Cehoslovacia contemporană şi un foarte mare filo- 

sof. Bolzano vorbeşte despre „propoziţii în sine“ ( Sătzen an 
sich ) prin care desemnează nu numai propoziţiile care pot fi 
scrise, care — în calitatea lor de componente ale lumii 1 — pot 
fi aşternute pe hârtie, ci şi conţinutul acestora, pe care noi îl 
putem sesiza printr-o trăire care face parte din lumea 2, deci 
printr-o experienţă psihologică. Potrivit lui Bolzano, avem 
deci o lume 1 — alcătuită din scrieri —, o lume 2 — din care 
fac parte experienţele interioare pe care le trăim la citirea res¬ 
pectivelor texte — şi o lume 3 — formată din conţinuturile 
textelor, în special ale propoziţiior, pe care le citim. 

Teoria lumii 3 este destul de veche. Am rugat-o pe Irene 
Papadaki să ne prezinte un raport despre preistoria teoriei celor 
trei lumi proprie antichităţii greceşti, dat fiind că aceasta este 
atât tema dizertaţiei ei, cât şi a unui seminar pe care îl conduce. 
Ea ar prefera, bineînţeles, sa vorbească în greceşte, dar a pre¬ 
gătit şi un rezumat în limba germană privitor la această temă. 

De la stoici la Popper 

Papadaki: La Platon, lumea Ideilor sau a Formelor repre¬ 
zintă un domeniu al lucrurilor eterne, adevărate, imateriale. Ele 
sunt entităţi conceptuale obiective; nu sunt nici reprezentări ale 
spiritului nostru, nici reprezentări ale lui Dumnezeu. Ele nu ţin 
de limbaj, cu toate că sunt, ca să spunem aşa, concepte iposta- 
ziate, concretizate ( verdinglichte Begrijfe ), însă imateriale. Ele 
sunt idei precum dreptatea sau frumuseţea şi există dinaintea 
creaţiei lumii materiale. Platon le considera arhetipuri, modele 
ale structurii lumii şi le foloseşte la explicarea genezei şi struc¬ 
turii lumii. Ele joacă un rol şi în teoria platonicianâ a istoriei. 
Este cât se poate de evident faptul că această lume a ideilor 
platoniciene se deosebeşte foarte mult de lumea 3 popperiană. 
Analogia ei cu lumea 3 constă în esenţă doar în faptul că ambe¬ 
le aparţin unei lum^abstracte care se adaugă celor două lumi 
concrete, lumile 1 şi 2. O deosebire importantă constă în faptul 
că lumea 3 popperiană este strâns legată de limbajul uman. In 
totală opoziţie faţă de lumea platonicianâ a ideilor, lumea 3 

este un produs uman şi se dezvoltă în interacţiune cu spiritul 
uman. 

Teoria platonicianâ a ideilor a fost criticată de Aristotel, 
care i-a imputat îndeosebi caracterul extraempiric. El a încer¬ 
cat să evite dificultăţile logice ale teoriei ideilor, fapt care l-a 
determinat să-şi concentreze interesul epistemologic asupra 
lumii 2 şi să introducă subiectivismul în teoria cunoaşterii. 
Pentru el cunoaşterea este o stare a subiectului, un fel de uni¬ 
une între subiectul cunoscător şi obiectul de cunoscut, situân- 
du-se în totală opoziţie faţă de teoria popperiană a cunoaşterii 
obiective. Aristotel este deci părintele curentului subiectivist 
în teoria cunoaşterii, care a dominat aproape în exclusivitate în 
acest domeniu până la Bolzano. 

O cu totul altă reacţie la teoria platonicianâ a ideilor, un 
curent, o teorie care se apropie mai mult de Bolzano, Frege şi 
Popper poate fi găsită în cadrul şcolii stoice de filosofle din 
epoca elenistică. Dificultatea analizei acestei teorii este dată de 
faptul că ni s-au păstrat numai relatări îndoielnice despre pro¬ 
motorii ei şi doar un număr mic de pasaje care le aparţin, şi 
acestea cel mai adesea fragmentare. Ceea ce ştim despre aceas¬ 
tă teorie a stoicilor provine în mare măsură chiar din relatările 
adversarilor lor pe târâm filosofic, iar rivalitatea existentă în 
filosofie la acea vreme era aproape la fel de încrâncenată ca şi 
astăzi. In măsura în care putem reconstitui învăţătura stoică, 
descoperim în ea o teorie deosebit de interesantă, de subtilă şi 
plină de spirit: teoria unei cunoaş teri ob iective . Separe că stoi¬ 
cii au făcut distincţia între cunoaşterea subiectivă şi cea obiec¬ 
tivă, şi ceea ce este mai important este faptul că au conceput 
cunoaşterea obiectivă foarte realist, ca pe o cunoaştere legată 
de limbaj, creată de om. Plecând de aici, ei subliniază impor¬ 
tanţa propoziţiilor sau a enunţurilor, în opoziţie cu conceptele; 
aceasta a avut drept urmare dezvoltarea de către stoici a unei 
foarte originale logici a enunţurilor ( Aussagen-Logik ). Ceea ce 
Bolzano numea „propoziţii în sine", Frege gândul sau conţinu¬ 
tul încorporat în propoziţii, stoicii numeau Lekton (cuvânt din 

greaca veche pe care Heinrich Gomperz îl traduce prin „conţi¬ 
nut al enunţului 41 (. Aussageinhalt ).* 

Asemănarea dintre teoria stoicilor şi teoria popperiană este 
evidentă, însă, fără îndoială, între ele există şi deosebiri. Ceea 
ce nu poate fi regăsit în teoria stoică — în măsura în care poate 
fi reconstruită — este caracterul evoluţionist al lumii 3 şi în¬ 
deosebi ideea interacţiunii puternice dintre cele trei lumi. To¬ 
tuşi, până şi din antropologia şi cosmologia stoicilor am putea 
desprinde indirect o teorie a creşterii cunoaşterii. Mai mult, 
stoicii subliniază marea importanţă a atributelor „adevărat** şi 
„fals 4 * şi arată că acestea nu sunt utilizabile în cazul proceselor 
conştiinţei (. Bewufîtseinsvorgănge ), ci doar în cazul enunţurilor 
formulate prin intermediul limbajului. După părerea mea, şi 
renumita teorie heracliteană a logos-ului poate fi interpretată în 
sensul lumii 3. Heraclit era conştient de importanţa limbajului 
pentru [descrierea] legităţii naturale a lumii. Cert este că el a 
înţeles în mod foarte limpede caracterul problematic al oricărei 
pretenţii de adevăr, fapt care l-a determinat să aducă în centrul 
problematicii cunoaşterii problema adevărului. Urmarea a fost 
că el a devenit sceptic faţă de percepţiile senzoriale şi a subli¬ 
niat că, dacă vrem să găsim, trebuie să fim căutători activi. 
Textul lui înfăţişează modalităţile contradictorii de interpretare 
a limbajului, multiplele posibilităţi de interpretare ale acestuia 
şi odată cu acestea caracterul problematic al oricărui limbaj, 
care ne impune să fim prevăzători faţă de posibilităţile limba¬ 
jului; în relaţia noastră cu limbajul trebuie să fim vigilenţi, să 
adoptăm o atitudine activă, investigatoare. 

Popper: Doamna Papadaki s-a referit îndeosebi la teoria stoi¬ 
cilor, care prezintă atât de mult asemănări cu teoria mea asupra 
lumii 3. Prin urmare, trebuie spus că teoria mea aduce doar pu¬ 
ţine noutăţi; probabil singura noutate în adevăratul sens al cu¬ 
vântului constă în faptul că eu mi-am pus teoria în legătură cu 

* „[Potrivit stoicilor], lekton -ul este cel care subzistă conform cu o pre¬ 
zentare raţională, iar o prezentare raţională este inia în care ceea ce este pre¬ 
zentat poate fi transmis prin vorbire* 1 (Sextus Empiiicus. Adversus Mathe- 
maticos, VIII, 70. apud. W. Kneale. M. Kneale, Dez\'oltarea logicii, Cluj- 
Napoca. Ed. Dacia. 1974, voi. I. p. 156. n. tr.). 

darwinismul, mai precis eu privesc, din perspectiva danvinista 
a evoluţiei omului, un anumit stadiu, şi anume cel al inventării 
limbajului uman, ca decisiv. Acest moment a fost descris într-o 
oarecare măsură şi de stoici, insa nu ca invenţie darwinista ci 
pur şi simplu ca ceva nou apărut în lume. „Lekton“-ul este ceea 
ce descrie limbajul, deci conţinutul enunţului, cum îl numeşte 
Gomperz. De ce numesc eu acest conţinut al enunţului miezul 
culturii, miezul lumii 3? După părerea mea, în dezvoltarea 
umană instrumentele au o foarte mare importanţă, dar unicul 
nostru instrument înnăscut nu este băţul — aşa cum s-a crezut 
o vreme, când toţi bărbaţii purtau beţe — ci este tocmai limba¬ 
jul. El este extraordinar de important pentru personalitatea 
noastră, pentru lumea 2, pentru viaţa noastră spirituală. Dar el’ 
este ceva obiectiv, asemenea unui instrument, a unei unelte, iar 
în această calitate întemeiază ceea ce eu numesc lumea 3, lu¬ 
mea produselor obiective ale spiritului uman. 

Relaţia între trăirile noastre şi corpul nostru, îndeosebi cre¬ 
ierul este cunoscută în limba germană sub numele de problema 
corp-psihic ( das Leib-Seele-Problem). Ea este o chestiune ex¬ 
traordinar de dificilă. împreună cu prietenul meu Eccles am 
scris o carte, în care am afirmat foarte răspicat, de la bun înce¬ 
put, că această lucrare nu oferă o soluţie a problemei amintite 
şi mă îndoiesc că există o asemenea soluţie. Am spus-o expli¬ 
cit: Eu nu ofer nici o soluţie. Mulţi n-au remarcat această afir¬ 
maţie şi, ajunşi la finalul lecturii, au exclamat: Cartea nu conţi¬ 
ne nici o rezolvare a problemei raportului corp-minte! Bineîn¬ 
ţeles că nu, însă ea schimbă puţin datele problemei, prin intro¬ 
ducerea lumii 3. Teza mea afirmă că spiritul uman nu inter- 
acţionează doar cu creierul , ci şi cu produsele sale , îndeosebi 
cu limbajul. Prin faptul că învăţăm să vorbim, învăţăm şi să ne 
schimbăm mintea, învăţăm îndeosebi că suntem un eu, datorită 
faptului că vorbim cu alte euri. în această interacţiune cu alţi 
oameni şi cu limbajul rezidă, aşa cum am încercat să arăt, o 
parte a conştiinţei specific umane, fapt ce o situează în opoziţie 
faţă de conştiinţa animală. 

Creierul — o ipoteză care produce ipoteze 

Seitelberger: Ieri s-a discutat despre posibilitatea de a con¬ 
cepe procesul vieţii ca avansare activa de ipoteze privitoare la 
comportarea în lume, ipoteze care prin faptul că vor avea suc¬ 
ces sau prin acela că vor fi infirmate, vor asigura mersul înain¬ 
te al evoluţiei. La nivelul vieţuitoarelor superioare acest com¬ 
portament ipotetic este dirijat prin intermediul creierului, pu- 
tându-se spune că, prin urmare, creierul este o teorie a naturii 
dobândită evolutiv. Particularitatea, mai precis unicitatea cre¬ 
ierului uman, nu constă doar în faptul că el reprezintă o teorie 
sau o ipoteză avansată naturii, prin simplul fapt că este şi acţio¬ 
nează în cutare sau în cutare mod, ci şi în aceea ca el însuşi 
introduce în lume ipoteze şi teorii, le produce activ şi le actua¬ 
lizează. Ce-i drept, această funcţie a creierului cu un rol atât de 
decisiv are premise ce ţin de evoluţie, însă ea nu se mai mani¬ 
festă în cadrul unui proces biologic, ci al unuia cultural, adică 
tocmai în lumea 3 descrisă de Popper. In continuare, aş dori să 
mă raportez la teoria celor trei lumi din perspectiva demersuri¬ 
lor consacrate explorării creierului şi mai ales să pun în discu¬ 
ţie premisele neuro-biologice ale lumii 3, lumea produselor 
spirituale. 

în descrierea ştiinţifică a creierului trebuie pornit de la fap¬ 
tul că acesta este un organ indivizibil, ale cărui funcţii generale 
sunt o parte integrantă a existenţei reale a individului. Altfel 
spus, omul nu poate fi redus la creierul său, chiar dacă acesta 
este organul său cel mai uman. Pe de altă parte, la nivelul cre¬ 
ierului trebuie diferenţiate analitic trei planuri distincte, care 
necesită metode de cercetare distincte. în primul rând, avem 
creierul ca organ; fără îndoială, el cunoaşte şi sub acest aspect 
o evoluţie — a cărei importanţă este deosebit de mare — şi 
posedă o anatomie complicată, cu alte cuvinte elemente fizice 
şi chimice ale vieţii sale. în esenţă ele corespund celorlaltor 
organe ale corpului, însă au şi anumite particularităţi. în ceea 
ce priveşte structura funcţională a creierului, menţionez că Ia 
nivelul acestui organ relaţia dintre funcţie şi structură cores¬ 
punde unui fel de sistem în sens tehnic, adică unei mulţimi de 

părţi conectate la o unitate funcţională care serveşte la prelu¬ 
crarea informaţiilor în vederea ghidării comportamentului. 
Funcţia de bază a acestui sistem, care este îndeplinită cu aju¬ 
torul acţiunilor organice, constă în programele de prelucrare a 
informaţiilor, deci în modelele dinamice spaţiale şi temporale 
ale impulsurilor nervoase. Aceste programe de prelucrare a in¬ 
formaţiilor pot fi comparate cu „software“-ul unui sistem teh¬ 
nic de prelucrare a datelor. Cu toate acestea, nu avem voie să 
reducem creierul la un computer. Sub acest aspect procesele 
creierului nu sunt obiecte ale lumii 1 întrucât posedă o realitate 
funcţională, aceea a informaţiei. O mică parte a acestor pro¬ 
cese este însoţită de conştiinţă: mai exact, anumite rezultate ale 
prelucrării informaţiei la nivelul creierului — percepţii, senti¬ 
mente, tensiuni — ajung la conştiinţă. Privită din acest unghi, 
conştiinţa reprezintă o latură interioară, subiectivă, o formă de 
interiorizare a comportamentului nostru. Ea nu posedă realitate 
substanţială, ci este o calitate a activităţii creierului apărută pe 
o anumită treaptă de dezvoltare a acestuia ca organ. 

Aş dori să tratez relaţia dintre creier şi conştiinţă — altfel 
spus, problema raportului coip-minte — dintr-o singură per¬ 
spectivă, cea potrivit căreia între fenomenele ce constituie 
subiectele conştiinţei şi activitatea materială a creierului nu 
există relaţii cauzale sau de identitate, ci mai curând de inter¬ 
dependenţă şi complementaritate. Pe baza unei selecţii ale că¬ 
rei criterii ne sunt necunoscute conştiinţa îi asigură individului 
un raport relevant cu lumea în virtutea căruia obiectele, locuri¬ 
le şi evenimentele joacă rolul decisiv. în felul în care am de¬ 
scris-o aici, conştiinţa corespunde omului şi animalelor, cel 
puţin celor superioare. însă în vederea realizării performanţe¬ 
lor cerebrale superioare o asemenea conştiinţă nu mai este su¬ 
ficientă, deoarece acestea presupun un alt nivel de funcţionare, 
cel reflexiv, pe care îl numim conştiinţă de sine. Dacă ar fi s-o 
caracterizez pe scurt, aş descrie conştiinţa de sine ca pe o per¬ 
cepţie interioară prin care o vieţuitoare se raportează nu numai 
interior, la lumea sa proprie, care corespunde conştiinţei, ci şi 
exterior , la lume în general. Prin intermediul conştiinţei de 
sine individul percepe lumea şi odată cu ea pe sine însuşi ca 

obiect al lumii; în acelaşi timp el este conştient de experienţa 
sa subiectiva privitoare la lume şi de propria existenţa; în con¬ 
secinţă este vorba despre o dublă reflecţie, o experienţă duală 
indivizibilă privitoare la existenţa individului. Evident, această 
experienţă Hiuala a conştiinţei de sine este condiţionată evolu¬ 
tiv: pe de o parte de complexitatea creierului, în special a 
scoarţei cerebrale iar pe de altă parte de premisele funcţionale 
discrete precum orizontul întins şi cuprinzător al experienţei 
umane ce cuprinde nu doar lumea înconjurătoare aşa cum ne 
parvine ea prin intermediul simţurilor, ci şi propria noastră 
lume, inclusiv impulsurile care prin aceasta sunt supuse con¬ 
trolului comportamental. Apoi, avem percepţia obiectelor şi, 
legat de ea, posibilitatea de a înregistra desfăşurarea proceselor 
din lumea reală prin intermediul unui simţ dezvoltat al timpu¬ 
lui; la acestea se adaugă excepţionala creştere a capacităţii de 
învăţare prin asimilarea de structuri ale realităţii (Wirklich- 
keitsstj-iikturen) şi disponibilităţile lor comportamentale legate 
de memorie. Această capacitate de a reproduce experienţe vagi 
reprezintă şi premisa identităţii temporale, a istoricităţii fiinţei 
umane. Perfecţiunea percepţiei obiectelor este totodată legată 
de propriul corp al celui care percepe, corp a cărui reprezentare 
în cadrul schemei corpului este surprinzător de exactă şi com¬ 
pletă şi în cadrul căreia îndeosebi experienţa durerii reprezintă 
un moment important al relaţiei individului cu sine ( Selbst- 
bezug). 

Cât priveşte produsele funcţionale ale creierului uman, ca¬ 
pacităţii acestuia de a realiza performanţe îi corespunde o clasă 
specială de produse de performanţă. Prin creşterea performan¬ 
ţei cerebrale devine posibilă nu numai dezvoltarea unor mode¬ 
le ale realului adecvate în calitate de ipoteze despre lume, ci şi 
a unor modele de realităţii virtuale, altfel spus, a unor obiecte- 
model — şi asta este esenţial. Prin aceasta copierea şi repro¬ 
ducerea lumii devine automat creare de lumi posibile la nivelul 
capacităţii imaginative, fapt ce include proiecţia în viitor a 
unor desfăşurări situaţionale posibile dorite sau aşteptate, 
eventual a celor care constituie sursa unor temeri. Această pu¬ 
tere imaginativă este strâns legată de limbaj, mai precis de ca- 

pacităţile creierului nostru care au făcut posibilă învăţarea vor¬ 
birii de-a lungul istoriei omenirii. Iar vorbirea implică faptul că 
produsele prelucrării informaţiei descrise mai sus, cum ar fi 
schema excitaţiei produse de un obiect, de un eveniment, ori 
de o situaţie, sunt supuse unui proces de codificare complet 
nou în raport cu codificarea complexă de tip neurofiziologic a 
semnalului, simplificând incredibil obiectele, evenimentele şi 
situaţiile vizate, fiind totodată în măsură să intervină asupra 
unor grupe întregi de obiecte în sensul reprezentării lor simbo¬ 
lice. Abia acum sunt posibile gândirea, planificarea, acţiunea şi 
memoria în perfecţiunea lor umană iar, mai departe, realizarea 
prin intermediul formulării cu ajutorul limbajului a unor con¬ 
strucţii imaginative în direcţia fabricării de unelte sau de pro¬ 
duse ale tehnicii. 

Acestei lumi, marcate prin limbaj, a produselor activităţii 
scoarţei cerebrale îi corespunde lumea 3, adică suma şi ordinea 
autonome ale echivalenţilor realităţii exterioare, produse ale 
activităţii cerebrale care, desprinse de organul lor purtător, for¬ 
mează un nivel propriu al realităţii, şi anume un nivel de reali¬ 
tate funcţională metaorganică , capabil să-şi alcătuiască forme 
de organizare proprii şi să urmeze linii de dezvoltare proprii, 
pe care le grupăm sub numele de cultură. După cum spuneam, 
aceasta este o formă de tip funcţional a realităţii, care posedă 
însă posibilităţi de realizare multiple. Obiectele lumii 3 pot fj 
gânduri prezente în conştiinţă purtate de procesele cerebrale şi 
prelucrate la nivelul modulelor encefalului; suma acestora, res¬ 
pectiv construcţiile lor autonome, formează ceea ce stricto 
sensu este denumit cunoaştere. Ele îşi află însă realizarea şi în 
instituţii, în artefacte, în diverse tipuri de sisteme sociale, în 
opere de artă, cărţi, muzică şi produse ale tehnicii, care creează 
cu ajutorul conceptelor lumii 3 o a doua natură reală, acea na-, 
tură secundă care ne dă de furcă acum. In ceea ce priveşte pro¬ 
cesele de dezvoltare ale culturii, evoluţia nu mai reprezintă o 
unitate de măsură, cel puţin nu în timpurile istorice. Ele nu 
sunt legate de evoluţie; cultura este un produs postevolutiv, al 
cŞrui proces de desfăşurare este însăşi istoria, care, la rândul ei, 
prezintă un oarecare paralelism în raport cu procesul evoluţiei 
biologice, faţă de care trebuie însă diferenţiată în mod critic. 

Creierul produce limbajul , limbajul produce creierul 

Kreuzer: Poate că ar fi oportun să zăbovim asupra supra¬ 
punerii celor două tipuri de evoluţie. Una dintre principalele 
conjecturi ale teoriei celor trei lumi este tocmai cea potrivit că¬ 
reia limbajul îşi datorează începuturile creierului uman, după 
care limbajul a produs, încă din stadiul său incipient, creierul 
lui Homo sapiens. In consecinţă, aici pare să fi avut loc un 
feed-back, chiar unul foarte rapid, desfăşurat pe parcursul a 
doar câtorva zeci de mii de ani. 

Seitelberger: Un eveniment definitoriu al acestei evoluţii 
este faptul că, odată înălţarea corpului în poziţie verticală — 
într-un moment în care creierul era încă minuscul — mâinile şi 
gura au fost eliberate de sarcinile lor de până atunci precum 
deplasarea, mâncatul şi prepararea prăzii. Prin aceasta au fost 
descătuşate posibilităţi de acţiune extraordinare care au creat o 
presiune a selecţiei colosală, cum spun evoluţioniştii. Şi pentru 
că veni vorba despre mână, aş dori să arăt importanţa decisivă 
a acesteia pentru cunoaştere, importanţă reflectată de cuvântul 
german begreifen*. Intr-un sens foarte profund, Kant a de¬ 
numit mâna „gândire exterioară'* (das ăufiere Denken). Nu 
cred că există o caracterizare mai bună. La rândul său, gura a 
devenit, evident, disponibilă în vederea comunicării, o comu¬ 
nicare emoţională prin intermediul grimaselor şi, în sfârşit, 
prin cel al limbajului ca mijloc de comunicare privitor la reali¬ 
tate, ca înţelegere argumentaţi vă a situaţiilor reale, nu ca sem¬ 
nale de alarmă, interjecţii şi alte contacte emoţionale, ca în ca¬ 
zul animalelor. 


Nu substanţe, ci interacţiuni 

Popper: Pe mine mă interesează îndeosebi în ce constă ca¬ 
racterul nostru distinct şi, pentru început, aş dori să arăt că aces¬ 
te deosebiri nu sunt de natură substanţială, că nu putem vorbi 
despre un caracter substanţial al conştiinţei. Am subliniat me- 


* a pipăi, a cuprinde, a pricepe (n. tr.). 

leu acest aspect; mai mult, am insistat asupra faptului că fizica 
modernă ne-a arătat că nici materia nu are un caracter substan¬ 
ţial. Ideea de substanţă s-a dizolvat, mai mult sau mai puţin, 
odată cu dezvoltarea fizicii modeme. Un câmp nu are substan¬ 
ţă: el este compus din forte abstracte direcţionate; în fiecare 
punct al câmpului se află o asemenea foiţă. însuşi termenul de 
forţă, introdus de către Newton, a fost respins, pe bună drep¬ 
tate, de materialişti ca un termen ocult, deoarece nu mai este un 
termen material. Această caracteristică a sa s-a diminuat neîn¬ 
trerupt; Einstein vorbea despre „câmpurile de fantome" 4 ( Ge- 
spensterfelclern ), iar aici, la Viena, au avut loc experimente cu 
neutroni care au evidenţiat existenţa acestor câmpuri de fan¬ 
tome. Dacă faptul poate fi demonstrat în continuare, atunci 
există realmente „câmpuri de fantome"’ care se pot constitui 
numai prin interferenţă cu alte „câmpuri de fantome"". 

Aş dori prin urmare să subliniez că nu sunt un reprezentant 
al vreunei versiuni conceptuale de substanţă, nici măcar în fi¬ 
zică, darămite în domeniul conştiinţei, în psihologie. înţeleg 
foarte bine că nu agreaţi interacţiunea, deoarece a fost intro¬ 
dusă de oameni care asociau concepte substanţialiste atât cor¬ 
pului, cat şi minţii. Vechea problemă a raportului corp-minte 
era legată de ideea de substanţă ; însă teoria substanţelor a dis¬ 
părut. Ceea ce n-a dispărut încă, trebuind, după părerea mea, 
prezentat — fără ostentaţie — ca o mare problemă este faptul 
că eu (sau oricine altcineva) mă pot mişca dacă doresc, cu alte 
cuvinte că voinţa exercită o anumită influenţă, prin intermediul 
nervilor, asupra muşchilor. Printre filosofi există aşa-numiţii 
filosofi ai identităţii, care susţin că nu există nici o problemă 
aici; în opinia mea, aceasta este o lipsă de modestie. O proble¬ 
mă nu poate fi rezolvată prin-afirmaţia că lucrurile sunt iden¬ 
tice. Asta e tot ce pot spune cu privire la acest aspect, con¬ 
cluzionând că în cazul interacţiunilor avem de-a face cu o pro¬ 
blemă deschisă, nicidecum cu o rezolvare. 


Conştiinţa, animalelor 


Fillenz: Potrivit lui Karl Popper, selecţia naturală, având un 
caracter violent este înlocuită de selecţia, non-violentă, a ipote- 

zelor; citez: „Putem lăsa teoriile să moară în locul nostru". Din 
ipăcate, nu-i împărtăşesc întru totul optimismul. După mine, 
selecţia ipotezelor poate fi mai violentă şi mai sângeroasă de¬ 
cât selecţia naturală a darwinismului. Dar n-aş vrea să antici¬ 
pez tema de mâine, aşa că mă voi referi la problema conştiinţei 
şi a dualismului, o problemă care ocupă un loc central atât în 
cadrul cercetării creierului, cât şi al fîlosofiei. Legat de aceas¬ 
ta, aş dori să-i adresez întrebări lui Karl Popper. 

Aş începe cu întrebarea dacă conştiinţa reprezintă un feno¬ 
men pur uman legat de înfăţişarea omului pe parcursul evolu¬ 
ţiei sale ori poate fi identificată şi în stadiile preumane, la ani¬ 
male. Fenomenele de tip electric petrecute la nivelul creierului 
pot fi observate şi la animale, nu numai Ia oameni. Prin urma¬ 
re, putem trage concluzia că există şi o conştiinţă animalică. 
Animalele prezintă semne clare ce evidenţiază starea de aştep¬ 
tare sau dezamăgirea, adoptând în consecinţă tipuri de mani¬ 
festări comportamentale specifice. Insă aşteptarea înseamnă 
construirea unui model, adică a unui tablou sau a unui concept 
actual, in vreme ce obiectul respectivei construcţii nu face încă 
parte din actualitate. Ieri s-a spus că alcătuirea modelelor este o 
activitate umană, o precondiţie a discuţiei problematicii ade¬ 
vărului şi minciunii şi că ea este absentă în cazul animalelor. 
Prin urmare, se pare că activitatea de construire a modelelor şi 
minciuna nu sunt în mod necesar legate şi că formarea celor 
dintâi le este caracteristică şi animalelor. 

A doua întrebare este în ce măsură poate fi explicat com¬ 
portamentul animal fără a se recurge la conceptul de conştiinţă 
animală. Răspunsul trebuie să fie similar cu cel valabil în cazul 
oamenilor, fiindcă după cum nu putem pătrunde direct în con¬ 
ştiinţa altor oameni la fel ca în propria noastră conştiinţă, tot 
aşa nu putem pătrunde direct în conştiinţa animalelor. Dovada 
realităţii conştiinţei umane o constituie produsele ei, deci lu¬ 
mea 3. Există şi în lumea animala produse analoge acestora, de 
exemplu cântecul păsărilor, care are o formă, o structură şi 
poate şi o importanţă asemănătoare. 

_ Kreuzer: Această temă a fost deja tratată în cadrul convor¬ 
birii cu Konrad Lorenz, sub titlul „Deosebirea dintre eul-cocoş 
şi eul-onT\ Dar poate că vom putea duce discuţia mai depaite. 

Popper: în orice caz, am discutat-o şi în cartea Das Ich und 
sein Gehirn (Eul şi creierul său). Una din divergenţele mele cu 
Jack Eccles* a fost aplanată după ce l-am convins, cu multa 
greutate, că există motive întemeiate pentru a susţine ipoteza^ 
că animalele posedă o conştiinţă asemănătoare cu a noastră. 
Ceea ce tu ai denumit „aşteptare 4 " şi „construire de modele * 4 
este tocmai ceea ce eu numesc „producţie de teorii**; faptul că 
într-un caz se vorbeşte de „teorii**, iar în celălalt de „modele** 
este lipsit de importanţă. Eu merg până la a afirma că organele 
noastre sunt teorii. Ochii noştri sunt teorii pe baza cărora aştep¬ 
tăm ca lumea să ne trimită în continuare semnale luminoase, 
care să justifice strădania elaborării acestor teorji, cu mult timp 
în urmă, probabil pe vremea când eram încă peşti. în organele 
noastre anticipăm părţi ale lumii şi ne asumăm un risc. Noi „in¬ 
vestim**, ca sa spun aşa, în organele noastre. Aşteptările sunt o 
componentă a vieţii. Vieţii îi aparţine faptul că avem aşteptări, 
că elaborăm teorii şi că încercăm să rezolvăm probleme cu aju¬ 
torul acestora. Toate organismele — nu numai cele ale anima¬ 
lelor, ci şi cele ale plantelor — reprezintă rezolvări de proble¬ 
me. 

în ceea ce priveşte conştiinţa, răspunsul meu este foarte 
clar şi pleacă de la ipoteza că nu doar ceilalţi oameni posedă 
conştiinţă, ci şi animalele. Dacă ajungem să cunoaştem îndea¬ 
proape un câine, faptul că acesta are nevoie de iubire devine 
indiscutabil. însă în ce constă deosebir ea dintre conştiinţa ani¬ 
mală şi cea umană? Deosebirea este reprezentată de limbajul 
uman, care face posibilă critica. Restul este mai puţin impor¬ 
tant. 


* Aici. Popper comite, cu siguranţă din neatenţie, o mică eroare, păstrată 
şi de editorul german: prenumele lui Sir Eccles, coautorul. împreună cu Pop¬ 
per. al lucrării Das Ich und sein Gehirn . este John C. (n. tr). 

Pacea nu este potrivnică naturii 

Da, este esenţial sa putem lăsa teoriile sâ moară în locul 
nostru, fiindcă le putem critica şi fiindcă aici selecţia naturală, 
care altfel ne-ar fi suprimat, ucide doar teoriile în locul nostru. 
Ceea ce spuneai despre optimism este foarte important, însă nu 
are legătură cu acest aspect. Optimismul meu constă în afir¬ 
maţia că posibilitatea ca într-o bună zi să domnească pacea în 
sfera umanului nu este nici împotriva naturii, nici împotriva 
evoluţiei, nici a luptei pentru existenţă. Căci în loc de a ne uci¬ 
de unii pe alţii, noi putem da pieirii teoriile pe care le socotim 
nefolositoare. Afirmaţia ca realizarea păcii între oameni nu 
contravine nici naturii, nici luptei pentru existenţă (cum s-a 
susţinut în repetate rânduri) nu este o profeţie, ci un argument; 
s-a spus de multe ori — iar acum aproximativ o sută de ani 
subiectul a fost discutat pe larg — că realizarea păcii ar fi con¬ 
trară naturii. Eu vin şi spun: Natura însăşi a creat o nouă di¬ 
mensiune a realităţii prin intermediul limbajului şi al posibili¬ 
tăţii de a formula teorii cu ajutorul acestuia, ceea ce face ca pa¬ 
cea sâ nu contravină naturii. Că menţinerea păcii este dificilă, 
că este mai degrabă posibil să ne omoram unii pe alţii decât să 
păşim pe această cale raţională, o ştim foarte bine. Cu toate 
acestea, aş dori sâ subliniez faptul că raţionalitatea şi speranţa 
raţionalităţii nu contravin naturii. 


Un ceas cu două cadrane 

Vollmer: Mi-a fost dat, în timpul unei discuţii despre pro¬ 
gramele de studiu, să aud că ar fi oportun să se discute despre 
filosofii clasici, eventual numai despre aceştia. In acest caz, se 
naşte întrebarea: ce este un clasic al filosofiei? Un răspuns 
foarte simplu, care nu este neapărat greşit, este că în filosofie 
cineva este un clasic dacă a contribuit în mod constructiv la 
rezolvarea, pe baza unei metodologii cât de cât unitare, a unui 
număr însemnat de probleme filosofice. în acest sens, sunt de 
părere că Sir Karl este sau va fi un clasic al filosofiei. De ase¬ 
menea, am încercat sâ descopăr liantul metodologic despre 

care vorbeam şi m-am întrebat care este calea către o asemenea 
unitate. După părerea mea, aici este vorba despre trei aspecte. 
Am în vedere, în primul rând, principiul falsificării, aplicat 
teoriilor ne verificabile empiric, denumit la modul general prin¬ 
cipiul criticabi 1 ităţii. în al doilea rând, mă refer la principiul 
dezvoltării sau evoluţiei care se află, bineînţeles în legătură cu 
cel dintâi întrucât o critică sau o falsificare naşte în noi imbol¬ 
dul de a dezvolta ceva nou. Al treilea aspect este reprezentat, 
probabil, de caracterul deschis al ştiinţei noastre. Principiul 
falsificării sau principiul criticii raţionale îmi par a fi un fel de 
baghetă magică cu ajutorul căreia Sir Karl a atacat, însă în 
mod constructiv, multe probleme. Acest lucru este valabil şi în 
cazul teoriei ştiinţei, discutată în cadrul întâlnirii de ieri, pre¬ 
cum şi în cazul filosofiei politice, care va face tema discuţiei 
noastre de mâine, la fel cum este valabil în cazul prezentei dez¬ 
bateri, referitoare la problema raportului corp-minte şi la alte 
probleme de acelaşi gen. 

Formula „problema raportului corp-minte“ sugerează că 
această chestiune ar fi definită în mod clar. Din păcate, lucruri¬ 
le nu stau astfel, deoarece ea conţine un întreg complex de 
probleme. Prima dintre ele s-ar putea, probabil, exprima prin 
întrebarea: câte lumi independente sau autonome sau câte sub¬ 
stanţe există? Răspunsul ar putea fi că una, ceea ce face din el 
un răspuns monist. S-ar putea răspunde şi în mod dualist, că 
lumile sau substanţele vizate sunt în număr de două. Mai mult, 
se poate, cel puţin în principiu, postula existenţa mai multor 
asemenea substanţe, lumi sau orice altceva. în opinia mea, în 
urma acestui răspuns problema raportului corp-minte se divi¬ 
de. Pentru monist devine o problemă modul de explicare a 
multitudinii aspectelor, după cum a spus şi profesorul Seitel- 
berger. Dacă există o singură lume, cum se ajunge la multitudi¬ 
nea de aspecte care, în parte, par chiar incompatibile? Pentru 
dualist, cea mai mare problemă constă tocmai în explicarea 
asemănărilor, corelaţiilor şi raporturilor. Vreau să spun că pen¬ 
tru monist problema raportului corp-minte constă, înainte de 
toate, în întrebarea: Cum se deosebesc acele structuri, în spe¬ 
cial ale creierului, care posedă două aspecte, de celelalte struc- 

turi, care posedă doar un aspect? în schimb, pentru dualist , 
problema vizează înainte de toate, pe cât posibil empiric, pre¬ 
cizarea acestei interacţiuni. Bineînţeles, nu ştiu dacă problema 
raportului coip-minte este rezolvabilă pentru vreuna din cele 
două orientări, însă cred că există totuşi în cadrul ei elemente 
verificabile empiric, ceea ce-i deosebeşte pe monişti de dualişti 
fiind doar întrebările. 

Dacă vin acum şi adaug principiul falsificabiltăţii sau al 
criticabilitâţii, cred că, din motive de simplitate — Sir Karl a 
explicat simplitatea asociind-o unei falsificabilităţi sporite — 
ar trebui probabil să se înceapă cu o perspectivă monistă. Dacă 
o interpretare monistă este corectă, nu înseamnă nicidecum că 
o interpretare dualistă va fi infirmabilă: ceea ce pot explica cu 
ajutorul unei substanţe pot oricând explica şi mai bine cu aju¬ 
torul a două substanţe. Astfel, mi se pare că o maximă plină de 
sens s-ar cuveni sălnceapă cu o interpretare monistă, pe care o 
putem probabil infirma doar prin aplicarea ei perseverentă. 

Sir Karl a atras atenţia asupra unui argument important şi 
interesant referitor la darwinism, care pledează împotriva unei 
interpretări făcute prin prisma teoriei identităţii. Este vorba 
despre argumentul din cadrul acestei teorii potrivit căruia evo¬ 
luţia nu s-ar fi desfăşurat altfel în cazul în care n-ar fi existat 
deloc cea de-a doua componentă sau aspect al realităţii, deoa¬ 
rece, conform teoriei identităţii, toate stările de fapt şi procese¬ 
le lumii 2 sunt identice cu cele ale lumii 1, fiind în consecinţă 
suficiente stările de fapt ale lumii 1. In acest sens, stările de 
fapt ale lumii 2 ar fi de prisos şi, drept urmare, ele n-ar putea 
deveni eficiente în cadrul evoluţiei. De aceea teoria evoluţio¬ 
nista sau darwinismul n-ar putea explica apariţia stărilor de 
fapt şi a proceselor lumii 2. Mie, faptul îmi apare drept un 
argument zdrobitor împotriva epifenomenalismului, pentru 
care stările lumii 2 sunt doar fenomene de suprafaţă , un fel de 
reziduuri ale stărilor şi proceselor lumii 1. însă am îndoieli în 
privinţa posibilităţii de a întrebuinţa acest argument şi împotri¬ 
va teoriei identităţii. 

Pentru a fi mai explicit, aş dori să apelez la o comparaţie, 
mai precis la parabola leibniziană ceasurilor, fireşte, în spriji- 

nul perspectivei dualiste. Din perspectiva teoriei identităţii, 
cele două ceasuri n-ar fi două ceasuri diferite, ci unul şi acelaşi 
ceas, dar cu două aspecte, de pildă cu două cadrane. Desigur, 
ceasurile cu un singur cadran sunt lucruri foarte ingenioase, 
însă pentru anumite scopuri este mai ingenios un ceas cu două 
cadrane. 

Popper: întrebarea se plasează puţin cam departe de su¬ 
biectul pe care aş dori să-l discutăm în mod prioritar, şi anume 
caracterul distinct al lumii 3 şi al limbajului uman; cu toate 
acestea, mă voi opri puţin şi asupra întrebării în cauză. 

în ceea ce priveşte teoria identităţii: A fost o dată un mate¬ 
rialism, care consta în esenţă în construirea unui tablou al lumii 
extrem de simplu şi de convingător. Cea mai simplă formă a 
acestuia poate fi exprimată în felul următor: realitatea conţine 
doar mici biluţe, nimic altceva. Biluţele respective se comportă 
într-un mod extrem de simplu, lovindu-se unele de altele. Sau, 
potrivit unui alt tablou materialist al lumii, nu există decât mici 
obiecte care se îmbină unele cu altele. Iar comportamentul li-1 
cunoaştem plecând de la activităţile noastre cotidiene din lu¬ 
mea materială. Acesta a fost materialismul. Există o poveste 
drăguţă despre un fiu care, având în mână o fotografie a tatălui 
său, vede în ziar un anunţ: „Pictăm portrete după fotografii^; 
iar după ce, dând curs anunţului, obţine un astfel de portret al 
tatălui său, exclamă: „Vai, bietul meu tată, cât de mult te-ai 
schimbat!Aşa e şi cu materialismul. (Veselie în rândurile 
auditoriului). Acest materialism simplu, convingător, a avut o 
evoluţie deosebit de interesantă, devenind, în final, fizică mo¬ 
dernă. în fizica modernă există, ce-i drept, atomi, însă aceştia 
nu sunt simpli, ci interesanţi, posedând structuri incredibil de 
abstracte. Ei nu se comportă asemenea sticlelor sau paharelor, 
ci urmează nişte legi după care, de exemplu, şapte ori cinci nu 
este egal cu cinci ori şapte, unde principiul comutativităţii mul¬ 
tiplicării nu mai este valabil, şi unde acţionează numai legi 
foarte abstracte. In cele din uimă a dispărut până şi materia, 
lăsând locul deja amintitelor câmpuri de fantome. Prin urmare, 
bietul materialism s-a schimbat mult; în ce mă priveşte, nu în¬ 
ţeleg de ce acesta îi atrage atât de mult pe filosofi, în afară de 

credinţa în existenţa a ceva, numit în limba engleză „tough" 
(deci ceva „solid"). 

Acest materialism este numit astăzi teoria identităţii, în care 
eu nu văd nici un fel de simplitate. Nu văd în ea nici un con- 
traargument direct la adresa altor teorii, ci doar o promisiune 
goală, despre ale cărei soluţii n-am auzit nimic. Teoria identi¬ 
tăţii ne promite că va demonstra că, în fapt, conştiinţa noastră 
este cadranul interior al unui ceas. Potrivit ei, d-voastră vedeţi 
doar cadranul meu exterior, în vreme ce pe cel interior, care 
este conştiinţa mea, îl văd numai eu. După mine, nu avem aici 
de-a face decât cu o promisiune goală, cu o metaforă care nu 
conţine nimic. 


Omul poate minţi, animalul nu 

Problemele pe care le consider esenţiale privesc în principal 
distincţia dintre limbajul uman şi cel animal. Lingviştii, sau cel 
puţin cea mai mare parte a lor, nu l-au citit temeinic şi, ca o 
consecinţă, nu l-au înţeles cu adevărat pe profesorul meu Karl 
Biihler, n-au remarcat importanţa învăţăturilor sale. Iar dacă 
trebuie să închei cu ceva, atunci prefer s-o fac afirmând că 
Biihler a spus lucruri de o importanţă decisivă pentru lingvis¬ 
tică, pentru muzică, pentru artă. El a atras atenţia asupra faptu¬ 
lui că toate animalele pot, ca şi mine, să se exprime. Un porc 
care grohăie exprimă o stare interioară. Animalele se exprimă 
şi această exprimare poate fî considerată, până la un anumit 
punct, limbaj. După Biihler, aceasta este treapta cea mai de jos 
a limbajului, care joacă întotdeauna un anumit rol atunci când 
vorbim, dar care nu urcă până la nivelul uman. Există apoi un 
al doilea nivel, pe care Biihler îl numeşte funcţia de declanşare 
(Ai/s lo sefun k ti ou) a limbajului. Asta înseamnă, de exemplu, că 
prin faptul că vă vorbesc sper să declanşez ceva în d-voastră, 
că vorbele mele vă vor impulsiona sa reacţionaţi la ceea ce vă 
Spun. Aceasta este funcţia de declanşare sau funcţia comu¬ 
nicativă, care joacă un rol important şi în cazul animalelor. La 
animale cele mai importante sunt strigătele sau semnalele de 
avertizare , precum şi semnalele de ademenire, care îl atrag pe 

partenerul de împerechere. Acesta este cel de-al doilea nivel. 
El se regăseşte la toate animalele şi reprezintă comunicarea 
dintre organisme. Konrad Lorenz are fără îndoială dreptate 
atunci când subliniază că aceste funcţii sunt cu mult mai dez¬ 
voltate la om decât la animale. 

Prin urmare, avem două nivele inferioare, funcţia expresivă 
şi funcţia comunicativă. Majoritatea teoreticienilor limbajului 
au înţeles fie doar funcţia expresivă, fie funcţia expresivă şi 
comunicativă, vorbind despre limbajul uman ca şi cum acesta 
ar fi doar exprimare şi comunicare. Insa caracteristica esenţia¬ 
lă şi revoluţionară a limbajului uman este trecerea decisiva a 
acestuia dincolo de funcţiile expresivă şi comunicativă, ajun¬ 
gând la funcţia reprezentativă . El poate descrie lucruri care 
s-au petrecut acum o mie de ani, de exemplu; poate vorbi 
despre asasinarea lui Julius Caesar şi poate descrie lucruri care 
vor avea poate loc peste un an, peste sute sau chiar peste mii de 
ani, de pildă despre explozia unei nebuloase din Calea Lactee. 
Limbajul poate descrie lucruri abstracte, ca în matematică. în- 
tr-un cuvânt, el nu se reduce doar la strigăte de avertizare şi de 
ademenire, care sunt, fără îndoială, utile în anumite momente 
şi nu este exclusiv legat, în cadrul formulărilor noastre, de mo¬ 
mentul vorbirii. înainte de toate, limbajul poate formula teorii, 
pe care, odată formulate, tot el le poate critica. 

Această ipostază decisivă a omului a fost în general igno¬ 
rată de teoreticienii limbajului, cu toate că ea (mai puţin func¬ 
ţia critică) a fost înfăţişată foarte clar de către Karl Biihler în- 
tr-un scurt articol din 1918. Aceasta, mai precis posibilitatea 
de a formula cu ajutorul limbajului lucrurile acestea, îmi pare a 
fi fundamentul culturii umane. Faptul poate fi exprimat şi 
foarte pe scurt, spunând că, prin intermediul limbajului său, 
omul poate minţi intr-un mod în care animalele nu pot s-o facă. 
Se pot spune foarte multe despre modurile în care acest luciu 
poate fi analizat cu exactitate mai departe. Fără îndoială, în- 
tr-un anumit sens şi animalele pot minţi, însă doar omul este 
acela care poate să spună nu numai lucruri reale, ci şi lucruri 
false. Iar aceste lucruri nu sunt de regulă minciuni, ci erori. 
Posibilitatea de a spune ceva fals implică apariţia întregii pro- 

blematici a căutării adevărului şi a criticii. Acest aspect mi se 
pare fundamental pentru lumea 3, iar caracterul lui uman îl so¬ 
cotesc totodată dincolo de orice îndoială. 


Filosofici rea dăunează artei 

Nu ştiu câţi ani au trecut de când am început să intervin în 
favoarea lui Biihler în această chestiune, însă până în prezent 
nu am ştire de nici un ecou ii demersului meu; de aceea, aş 
dori să repet aici că este tipic pentru superficialitatea intelec¬ 
tuală a vremurilor noastre faptul că se vorbeşte mereu despre 
limbaj ca şi cum acesta n-ar fi altceva decât comunicare, co¬ 
mun icare şi expresie. Accentuarea acestei din urmă funcţii a 
limbajului a dus la apariţia expresionismului. Ce este arta, 
potrivit concepţiei generale? Este exprimarea personalităţii: 
eu, artistul, am cea mai mare importanţă în artă; eu trebuie să 
mă exprim, eventual să comunic. Nimic altceva nu contează în 
artă. Or, tocmai aceasta a nimicit arta. Artiştii nu sunt decât 
oameni şi auzind că totul e doar expresie, îşi exprimă şi ei sen¬ 
timentele sau poate spiritul epocii prezente. Acesta este ade¬ 
vărul despre declinul artei: filosofii superficiali sunt vinovaţi 
de prăbuşirea ei. 

Kreuzer: Deci teoria cunoaşterii privită şi ca teorie a artei. 
Atât pentru astăzi, vă mulţumesc. 



Ziua a treia: 


SOCIETATEA DESCHISĂ 

(Karl R. Popper. W.W. Bartley III. Gerard Radnitzky, Ivan Slade. 
Alexandre Petrovic, Peter Michael Lingens, Norbert Leser) 


Popper: Aş dori sâ trecem mai departe, depăşind tema dis¬ 
cuţiei de ieri referitoare la lumile 1, 2 şi 3. Reamintesc pe scurt: 
Lumea 1 este mediul fizic obişnuit, inclusiv organismele natu¬ 
rale; lumea 2 este lumea experienţelor noastre subiective, de” 
pîTdă lumea speranţelor şi a temerilor, lumea gândurilor, a ex¬ 
perienţelor pe care le trăim atunci când citim o carte sau când 
încercă m şa înţelegem o teorie; lumea 3 este lumea teoriilor în 
sin e, lumea conţinuturi lor câr ilor. Majoritatea obiectelor lumii 
3 aparţin şi lumii 1, însă nu la modul esenţial. O carte este un 
obiect fizic, aşadar un obiect al lumii 1. Ca obiect fizic, cartea 
aparţine lumii 1, însă conţinutul ei aparţine lumii 3. Atunci 
când cineva spune: „Am citit Biblia", el sau ea nu se refera la 
faptul că a întors paginile unei cărţi groase, ci că a înţeles într-o 
oarecare măsură conţinutul, conţinutul-lume-3 al cărţii. 

Această distincţie, pe care o consider necesara — fără a-i 
atribui însă altceva decât statutul de clasificare — a fost în ma¬ 
re măsură respinsă de filosofi, cu toate că eu am preluat-o din 
filosofia veche. După cum a arătat ieri doamna Papadaki, ea se 
regăseşte aproape în totalitate la stoicii epocii elenistice. Eu 
însumi am preluat ideea în special de la filosoful austriac Bol- 
zano. O idee asemănătoare se găseşte la Frege, marele filosof 
şi logician german, care a trăit la sfârşitul secolului trecut şi 
începutul secolului nostru. Ceea ce eu numesc „lumea 3“, el 
numeşte „al treilea domeniu" (das Dritte Reich). Cred că înţe¬ 
legeţi de ce am schimbat puţin denumirea. (Veselie în rânduri¬ 
le asistenţei). Intre „al treilea domeniu" al lui Frege şi propria 
mea „lume 3“ există o deosebire — ea fiind singura deosebire 

şi faţă de lumea „enunţurilor în sine 44 a lui Bolzano sau faţă de 
„Lekton 44 -ul stoicilor — şi anume aceea că eu privesc lumea 3 
dintr-un punct de vedere darwinist Asta înseamnă că, în cali¬ 
tate de darwinist, am observat că noi nu dezvoltăm doar dege¬ 
te, ochi, urechi, cum fac celelalte organisme, ci şi ochelari, 
aparate auditive etc., de fapt toate uneltele posibile. între aces¬ 
te unelte, care într-un anumit sens există în afara noastră în 
mod natural ca obiecte fizice, cel mai important este limbajul 
uman, cu caracteristicile lui esenţiale, care îl deosebesc radical 
de limbajul animalelor. în consecinţă, eu am considerat limba¬ 
jul uman un produs al evoluţiei darwiniste şi am observat că, 
plasate în cadrul acesteia, „al treilea domeniu 44 al lui Frege şi 
lumea „enunţurilor în sine 44 a lui Bolzano pot fi înţelese intr-un 
mod în care Frege şi Bolzano nu au reuşit să le înţeleagă. Atât 
pe unul, cât şi pe celălalt, lumea 3 pe care o descoperiseră i-a 
surprins; ei nu au ştiut cum să relaţioneze această lume cu cele¬ 
lalte lumi. Privitor Ia acest fapt, Frege şi Bolzano au făcut 
diverse aluzii, însă au vorbit foarte puţin despre el, deoarece au 
ştiut că este vorba despre ceva pe care nu l-au putut înţelege în 
totalitate. însă, dacă priveşti „lumea 3“ în acest fel darwinist, 
aşadar dacă priveşti limbajul ca pe o unealtă şi teoriile expuse 
oral sau în scris tot ca pe nişte unelte, atunci lucrurile stau alt¬ 
fel. Teoriile sunt unelte asemănătoare ochilor sau urechilor 
! noastre, unelte pe care le folosim pentru a ne orienta în lumea 
^ 1, deci în lumea fizică. Aceasta este, pe scurt, teoria mea privi¬ 
toare la lumea 3. Ea este o clarificare, nimic mai mult. Ceea ce 
am adăugat este poate evidenţierea imensei importanţe pe care 
o are această lume în raport cu viaţa omului; după părerea mea, 
noi, ca personalităţi, existăm doar prin relaţia noastră cu lu¬ 
mea 3. 


Vorbirea nuse învaţă ascultând 

Spuneam că în absenţa lumii 3 nu există umanitate. Esenţa 
noastră umană constă între relaţiile reciproce dintre noi şi lu¬ 
mea 3. Revenind la cele discutate alaltăieri, menţionez că acti¬ 
vităţile noastr e sunt cele prin intermediul cărora cuprindem lu- 

mea, care aduc înăuntrul nostru informaţiile din lume, căci 
informaţiile nu curg singure în noi. Dacă nu privesc către locul 
desfăşurării unui eveniment, dacă nu sunt atent la acesta, atun¬ 
ci el nu există pentru mine. Prin intermediul atenţiei, al intere¬ 
sului, noi atragem informaţiile în interiorul nostru. Această ac¬ 
tivitate este valabilă şi în cazul relaţiei copiilor cu limbajul. 
Copii nu învaţă limbajul ascultând, ci vorbind sau încercând să 
vorbească. Iar aceste încercări active de a vorbi semnifică o 
modalitate nouă de creare a limbajului prin intermediul fiecă¬ 
rui copil. Tot atunci învaţă copiii şi să asculte cu atenţie. 

Aici aş dori să adaug o observaţie: nu cred în coeficientul 
de inteligenţă; pentru mine, el este una din marile neghiobii ale 
lumii noastre. Şi nu e deloc exclus ca el să duca la pierderea 
următorului război de către americani, fiindcă generalii lor au 
fost aleşi pe baza coeficientului de inteligenţă. (Veselie în rân¬ 
durile asistenţei). După părerea mea, coeficientul de inteligen¬ 
ţă este o prostie absolută. Orice fermier ştie ca pământul, cali¬ 
tatea solului, nu poate fi exprimată printr-o singură unitate de 
măsură, că avem nevoie de o descriere multidimensională a 
unui fragment de sol pentru a putea spune dacă va rodi sau nu 
ceva în acel loc. In schimb, inteligenţa umană este măsurata 
unidimensional; existe argumente zdrobitoare împotriva „IQ‘ k - 
ului, de exemplu acela că Einstein a avut un coeficient redus de 
inteligenţă. Intr-un cuvânt, aceasta este una dintre acele nerozii 
ştiinţifice care continuă datorită faptului că ştiinţa se răstoarnă 
în permanenţă. 

Un ultim cuvânt referitor la lumea 3: Lumea 3 este lumea 
conţinuturi lor ideatice, de exemplu a religiilor, a ideologiilor. 
Cel mai important element al lumii 3, cei care, pentru a mă! 
exprima astfel, soseşte purificat acolo şi continuă să se purifi¬ 
ce, sunt teoriile ştiinţifice — iar aceasta nu se datorează în nici 
un caz faptului că ştiinţa este autoritară sau că teoriile ştiinţifi¬ 
ce sunt în mod necesar adevărate — în a căror adevăr noi doar 
sperăm. Mi s-a pus în cârcă afirmaţia că teoriile ştiinţifice nu 
sunt niciodată adevărate. Acesta este tot un nonsens. Teoriile 
ştiinţifice sunt cele mai expuse criticii; ele sunt ceea ce avem 
înaintea noastră în urma unui proces de descâlcire, purificare şi 

falsificare. Cred că teoriile constituie cele mai bune conţinuturi 
ale acestei lumi 3. însă asta nu înseamnă că aş avea ceva de 
spus împotriva altor conţinuturi, precum cele ale literaturii ori 
eticii. în lumea 3 există nenumărate lucruri importante; însă, 
după cum spuneam, filosofii au o atitudine cam batjocoritoare 
faţă de lumea 3, considerând că aceasta este de fapt lumea 2, că 
lumea 3 nici nu există. După părerea lor, conţinuturile căiţilor 
nu există, ci doar credinţa noastră în conţinutul acestora sau 
alte experienţe ale lumii 2. Cred că aceşti oameni n-au reflectat 
îndeajuns; eu consider că lumea 3 este reală , existând într-un 
sens foarte real, adică eficace. Ea exercită o imensă influenţă 
asupra vieţii noastre; îndeosebi ideologiile au o influenţă deo¬ 
sebită, egalata doar de bacterii sau de alţi agenţi patogeni. De 
pildă, dacă ne gândim la influenţa ideologiei naţional-socia- 
liste, la modul în care aceste idei au înnebunit lumea 2 a unei 
ţâri întregi, ca şi cum toţi oamenii ar fi băut butoaie întregi de 
alcool, vom înţelege că eficacitatea ideilor lumii 3 nu este o 
exagerare. Iar această eficacitate este dovada faptului că lumea 
3 există cu adevărat şi că trebuie să ţinem seama de ea. 

Acestea nu sunt singurele efecte ale existenţei lumii 3; în 
medicină, de pildă, teoriile au contribuit la prelungirea sau la 
salvarea vieţii a nenumăraţi oameni. Orice instrument poate fi 
folosit în scopuri bune sau rele; indiferent dacă este vorba de o 
lopată, de un cuţit ori de o furculiţă, cu ajutorul lor se poate fa¬ 
ce râu. Acest lucru este valabil şi în ceea ce priveşte ideolo¬ 
giile. 


Pledoarie pentru modestie 

Lumea 3 îşi exercită imensa sa influenţă asupra societăţii în 
special prin intermediul aşa-numiţilor intelectuali. Eu mi-am 
propus să fac propagandă în favoarea modestiei intelectuale. 
Există o foarte puternică tradiţie a lipsei de modestie şi a ire¬ 
sponsabilităţii intelectuale. Prin anul 1930 am făcut o glumă, 
spunând că mulţi studenţi frecventează universitatea nu în vir¬ 
tutea concepţiei potrivit căreia acolo se află o mare cantitate de 
cunoştinţe, din care speră să-şi însuşească o parte, ci pentru a 



VIITORUL ESTE DESCHIS 


91 


învăţa să vorbească ininteligibil şi cu cât mai mult efect. 
Aceasta este fradiţia intelectualismului. La acea vreme am 
spus-o ca pe o glumă, însă după ce am devenit eu însumi pro¬ 
fesor universitar am observat îngrozit că, din păcate, aceasta 
este realitatea. (Râsete). Există în universităţi o tradiţie care 
legitimează această atitudine, tradiţie pe care o putem desemna 
prin termenul hegelianism. Mai cu seamă în Germania, Hegel 
se bucură de o foarte mare admiraţie. Datorită faptului că el a 
conceput cuvinte mari, oamenii îl socotesc un mare filosof. In 
fapt, este vorba despre o nemaiîntâlnită lipsă de modestie in¬ 
telectuală, care bântuie printre intelectuali. împotriva ei aş dori 
să militez în anii care mi-au mai rămas. Şi aş vrea să introduc o 
nouă modă. Cu toate că n-am urmărit până în prezent acest 
lucru, fiind mereu împotriva modei şi neţinând niciodată pasul 
cu ea, acum aş dori să introduc moda modestiei intelectuale, a 
permanentei reflecţii asupra a ceea ce cunoaştem. Trebuie să 
fim în permanenţă perfect conştienţi de imensitatea necunos¬ 
cutului. Şi tocmai ştiinţa este cea care ne arată cel mai bine 
ceea ce nu cunoaştem; noi trebuie să privim ştiinţa în special 
prin prisma faptului că ne conduce peste tot către limite, aju- 
tându-ne să vedem că de fapt nu ştim nimic. Aceasta este noua 
modă pe care aş dori s-o introduc printre intelectuali; ea n-ar fi 
doar o nouă modă, ci şi una mai bună. 


Denaturarea lui Immanuel Kant 

Aş dori să mai adaug ceva referitor la Hegel, fiindcă aceas¬ 
ta ne va conduce la tema „societăţii deschise 44 . Cu un an sau 
doi în urmă am fost la Tiibingen, unde am ţinut două seminar ii 
de seară, unul pentru teologi, altul pentru filosofi. Cu această 
ocazie le-am reproşat filosofilor că atitudinea intelectualilor 
germani, al cărei ton a fost dat de filosofi, a făcut posibilă apa¬ 
riţia hitlerismului. Ideologia nazistă n-ar fi fost posibilă dacă 
filosofii germani ar fi ştiut ce este aceea responsabilitate in¬ 
telectuală. însă pentru ei aceasta era ceva complet necunoscut. 
Sarcina lor era aceea de a vorbi ininteligibil şi de a face impre¬ 
sie. Aşa au fost educaţi şi, în consecinţă, aceasta este sarcina pe 

care au îndeplinit-o. Le-am reproşat acest lucru în cadrul unei 
mese rotunde. S-au arătat îngroziţi; din discuţii a reieşit că nu 
înţeleseseră ceea ce le reproşam. Insă în cele din urmă s-au lă¬ 
murit. 

Iar acum voi face câteva remarci privitoare la naşterea aces¬ 
tei direcţii de gândire în Germania; ele se referă la Kant, unul 
dintre oamenii cei mai admirabili despre care putem citi în is¬ 
torie. Un om pe deplin onest, preocupat numai şi numai de cu¬ 
noaştere. El a scris o carte care conţine idei extraordinare, dar 
în care atacă o problemă insolvabilă, ce-şi are originile într-o 
neînţelegere. Kant a vrut să arate motivul pentru care teoria lui 
Newton este adevărată. După cum ştim astăzi, teoria newto¬ 
niană este o ipoteză extraordinară. Poate că e adevărată, însă 
acest lucru nu poate fi demonstrat pe baza unor principii fun¬ 
damentale. în ceea ce-1 priveşte pe Kant, el a crezut ca această 
demonstraţie cade în sarcina teoriei cunoaşterii. A fost o situa¬ 
ţie nefericită, din care a rezultat o carte, parţial ininteligibilă 
sau foarte greu de înţeles, Critica r aţiunii pure. Pe deplin ones¬ 
tă, ea este o carte extraordinară, dar foarte greu de înţeles. Kant 
n-a rezolvat problema respectivă şi nici nu putea s-o rezolve, 
însă odată cu aceasta, în Germania înţelegerea dificilă 
(Schwen>erstăndlichkeit) a început să fie identificată cu pro¬ 
funzimea. Prin urmare, dacă un lucru este inteligibil, el e lipsit 
de profunzime; este falsa concluzie directă a acestui ghinion 
istoric. 

Urmaşii lui Kant, îndeosebi Fichte şi Hegel, au profitat de 
această situaţie într-un mod pe care l-am descris — în special 
în ceea ce-1 priveşte pe Fichte — într-o notă de subsol a cărţii 
mele Societatea deschisă. Fichte a scris o carte în stil kantian şi 
a publicat-o anonim, împrăştiind zvonul că i-ar aparţine lui 
Kant. Drept urmare, Kant a fost nevoit să dea o dezminţire pu¬ 
blică, în care a afirmat că această căite este opera „foarte iscu¬ 
sitului domn Fichte", oferind astfel o excelentă descriere a 
acestuia din urmă. Fichte a profitat de înşelătoria sa într-un 
mod care-ţi provoacă fiori. A existat şi o a doua declaraţie de¬ 
spre Fichte a lui Kant, făcută în faţa studenţilor, în care opera 
lui Fichte este denumită un fleac jalnic. în declaraţia lui Kant 

nu stă scrisă sintagma ca atare, ci următoarele: „Dumnezeu să 
ne păzească de prietenii noştri, fiindcă de duşmani ne putem 
păzi singuri... Căci există uneori... şi aşa-numiţi prieteni, vi¬ 
cleni, înşelători, care doresc să ne distrugă, folosind însă lim¬ 
bajul prieteniei... de aceştia şi de capcanele lor trebuie să ne 
ferim mereu'”. Aceasta a fost o declaraţie deosebit de dură, iar 
Kant nu era omul care să dea cu uşurinţă un asemenea califi¬ 
cativ. 

Aşa s-a ajuns la idealismul german. Apoi a apărut Hegel, un 
om mult mai talentat decât Fichte. Eu de multă vreme nu-1 mai 
citesc pe Hegel pentru simplul motiv că îl socotesc nesincer. El 
nu caută adevărul, ci vrea să impresioneze. Filosofia sa a fost 
fără îndoială prima filosofie care s-a preocupat de problemele 
puterii în Germania; ea a constituit o ridicare în slavi a statului, 
în special a statului prusac, pe care l-a descris grandios ca pe 
„marşul lui Dumnezeu prin lume 4 '. Această filosofie a fost pre¬ 
luată de către Marx, care a spus că ea se află cu capul în jos, 
trebuind să fie pusă pe picioare. Consider aprecierea lui Marx 
interesantă şi însemnată, însă, la fel ca şi alte spuse ale sale, ea 
a avut consecinţe nefericite. Am discutat acest lucru în cartea 
mea Societatea deschisă şi duşmanii ei, încercând să fiu drept 
cu Marx. Nici în prezent (după ce am auzit nenumărate lucruri 
care mi-au displăcut despre Marx) nu am renunţat la convinge¬ 
rea că Marx a fost profund impresionat de mizeria proletariatu¬ 
lui şi că a dorit să-l ajute. Insă în prezent am ajuns să cred că 
Marx era un om foarte ambiţios, un doritor de putere ce se în- 
răia tot mai mult, deoarece goana după putere nu-1 ducea nică¬ 
ieri. El a demonstrat — lucru esenţial la acea vreme — că trăia 
într-o lume, într-o societate rea, într-o lume în care, pe de o 
parte, exista exploatare, dominaţie, foame şi mizerie, iar pe de 
altă parte domnea luxul. în acest sens, Marx a realizat multe lu¬ 
cruri, contribuind astfel la reformarea acestei lumi. 


Cea mai hună lume care a existat până acum 


Teza mea referitoare la prezent este următoarea: Noi trăim 
aici, în vest — ştiu că există şi o „lume a treia" în care lucrurile 

stau altfel —, în lumea) cea mai bună, cea mai dreaptă şi mai 
grijulie pe care a cunoscut-o istoria, în lumea liberă, în care 
putem vorbi liber. Este o lume cum n-a mai fost nicicând până 
acum. Şi aş dori să adaug că la bunătatea lumii noastre au con¬ 
tribuit în parte şi marxiştii; mă refer la oameni ca primarul 
Vienei, Seitz sau consilierul municipal Breitner, care au trăit 
pe vremea tinereţii mele şi au făcut multe pentru vienezi. îmi 
face plăcere să recunosc acest lucru. însă mulţi intelectuali 
cred astăzi că trăim într-o lume mizeră, lucru care nu numai că 
le este spus în mod repetat tinerilor, dar le este totodată inocu¬ 
lat în permanenţă. Este de la sine înţeles că în lumea noastră 
există şi bine şi râu; ar fi absurd să susţii că ea nu mai poate fi 
perfecţionată. Este sarcina noastră şi a tinerei generaţii aceea 
de a face lumea mai bună, cu adevărat mai bună, nu să înrăută¬ 
ţească lucrurile. Dacă tinerii privesc lumea ca pe o lume mize¬ 
ră, respingătoare, atunci ei înşişi devin nefericiţi, nefericiţi 
într-o lume extraordinar de frumoasă — mă gândesc, de exem¬ 
plu, la Austria. în plus, ei trăiesc şi lipsiţi de recunoştinţă în 
această lume, faţă de care ar avea numeroase îndatoriri, în care 
multe lucruri ar putea fi îmbunătăţite, în care trăiesc oameni 
suferinzi ce trebuie ajutaţi. 

Aceasta este principala mea teză: Trăim într-o lume bună, 
însă mass-media, jurnaliştii, intelectualii, cred că trăim într-o 
lume mizeră şi această convingere le este inoculată şi tinerilor. 
Şi, ca o consecinţă, asistăm la acte îngrozitoare de terorism, ca 
în Germania sau în Italia, în urma cărora oameni nevinovaţi 
sunt împuşcaţi de către tineri având idei măreţe despre o lume 
mai bună şi crezând că aceasta se găseşte în Rusia, de exemplu, 
sau în oricare altă ţară comunistă, unde oamenii, înrobiţi, nu au 
dreptul de a se exprima liber, deschis. 


Marx rămâne Marx 

Bartley: Aş dori să adaug câteva remarci referitoare la criti¬ 
ca popperiană a lui Marx*. Cele două cărţi ale lui Popper, So- 

* Vezi lista bibliografică a lucrărilor lui W. W. Bartley III. aflată în inde¬ 
xul participanţilor la aceste convorbiri, de la sfârşitul cărţii de faţă (n. ed.). 

cietatea deschisă şi duşmanii ei şi Mizeria istoricismului com¬ 
bat în mod decisiv teoriile marxismului. Bryan Magee, socia¬ 
list, membru al parlamentului britanic, scria: „Nu pot înţelege 
cum un om cu scaun la cap mai poate fi marxist, după ce a citit 
critica popperiană a lui Marx*\ Este una din multele voci care 
susţin acest lucru, însă nu trebuie să uităm că există numeroşi 
autori marxişti care contrazic vehement acest punct de vedere. 
Printre aceştia se află Emst Bloch, Georg Lukăcs şi Herbert 
Marcuse; ei susţin că Marx nu a fost istoricist, după cum afir¬ 
mă Popper, pe baza unor citate din Capitalul, ci un umanist şi 
un existenţialist. Ei mai spun că presupusul marxism combătut 
de Popper reprezintă o construcţie a lui Engels. Autorii respec¬ 
tivi nu neagă marea influenţă politică a acestei construcţii a lui 
Engels; ei nu neagă nici faptul că Popper a contestat acest 
marxism, recunoscut de ţările comuniste şi de Internaţionalele 
a 11-a şi a IlI-a şi singurul admis de către Lenin. 

Principalul lor argument împotriva criticii popperiene a lui 
Marx se bazează pe câteva manuscrise din tinereţe a lui Marx 
pe care acesta nu le-a publicat niciodată şi care nu erau cunos¬ 
cute la vremea la care Popper îşi elabora, la Viena, critica îm¬ 
potriva lui Marx. Este vorba despre aşa-numitele manuscrise 
pariziene ale tânărului Marx. Argumentul împotriva criticii 
popperiene este acela că în urma descoperirii manuscriselor 
pariziene, critica lui Popper ar fi depăşită. însă, nu cu mult 
timp în urmă, acest argument a fost de asemenea contestat. în 
decembrie 1982 a avut loc, aici în Austria, la Linz, o conferinţă 
internaţională asupra mişcării muncitoreşti, în cadrul căreia un 
cercetător olandez şi-a prezentat rezultatele îndelungatelor şi 
riguroaselor sale studii ale „manuscriselor pariziene'*. Conclu¬ 
zia cercetărilor s-ar putea rezuma spunând că manuscrisele cu 
pricina nu sunt decât o legendă. Ele există fizic, în sensul lumii 
1 popperiene, însă conţinutul lor, importanţa lor ţinând de lu¬ 
mea 3, lipseşte; nu sunt nişte manuscrise nepublicate, pe care 
Marx le-ar fî putut publica în anumite împrejurări, ci nişte no¬ 
tiţe neorganizate pe care acesta le-a făcut cu prilejul lecturării 
anumitor autori. Conţinutul esenţial al acestor „manuscrise** a 
fost considerată aşa-numita teorie a înstrăinării, la care Marx 

nu numai câ renunţase în 1846, dar a şi ironizat-o, ca şi Popper, 
de altfel. Nici în opera publicată şi nici măcar în scrierile ante¬ 
rioare, Marx nu a fost un partizan al teoriei înstrăinării. S-ar 
putea spune că Popper a fost norocos că acele scrieri de tine¬ 
reţe ale lui Marx, necunoscute atunci, nu i-au afectat critica, 
însă nu s-ar putea spune că adversarii acesteia au avut doar ghi¬ 
nion; dimpotrivă, exagerarea importanţei scrierilor de tinereţe 
ale lui Marx a fost, din punctul de vedere al adevăratei exege¬ 
ze, în primul rând neglijentă: manuscnsuf n-a fost studiat te¬ 
meinic şi în mod critic; în al doilea rând, procedeul acestor 
critici s-a bazat pe autoritatea lui Marx, pe faptul câ acesta a 
fost un mare autor, ceea ce i-a dus la supraevaluarea unui ma¬ 
nuscris lipsit de importanţă din anii tinereţii, pe care l-au pre¬ 
ferat scrierilor de maturitate, publicate de către Marx însuşi. 


Cea mai proastă formă de conducere — 
cu excepţia tuturor celorlalte 

Popper: Nu trebuie uitat faptul că societatea noastră este în 
parte rezultatul unei reforme conştiente; acest lucru ne poate fi 
de ajutor în continuarea reformării societăţii, însă, ceea ce e 
foarte important, oricărui om care intră în politică, fie spriji- 
nindu-se pe teorii, fie pe noi ideologii, trebuie să-i fie clare 
două lucruri: întâi, că are o mare responsabilitate intelectuală, 
iar în al doilea rând, că poate provoca şi daune. El trebuie să fie 
conştient că e neştiutor şi că trebuie să înveţe să fie deschis, câ 
nu are voie să pretindă câ ştie ceea ce nu ştie; trebuie să se 
supună autocriticii şi să fie în stare să-şi perfecţioneze mereu 
ideile despre stat şi societate. Lider[ism]ul politic este o pros¬ 
tie. Englezul H. G. Wells a spus odată foarte fiumos şi simplu: 
„Grown men do not need leaders", ceea ce s-ar traduce prin 
„oamenii maturi n-au nevoie de conducători". Dar nici nu tre¬ 
buie să încerce să apară ca lideri. 

Şi dacă tot am ajuns la inspiratele remarci englezeşti, aş 
vrea să mai adaug două observaţii ale lui Churchill. Prima sună 
astfel: Pericolul socialismului constă în faptul câ „our civil ser- 
vants will become our uncivil masters“. Tradus textual, „civil 

servant"" înseamnă „servitor civil 4 " sau „funcţionar civil""; este 
vorba de un funcţionar aflat în serviciul civil, serviciu care se 
deosebeşte de serviciul militar. Insă cuvântul are două sensuri: 
„civil"' înseamnă în englezeşte şi „politicos"", iar „our civil ser- 
vants“, servitorii noştri politicoşi, pot deveni „our uncivil mas- 
ters*", stăpânii noştri nepoliticosi, supraveghetorii noştri bru¬ 
tali. Aşa a prezentat Churchill pericolul socialismului; în ce mă 
priveşte, îmi este cunoscut acest pericol. 

Cealaltă remarcă a lui Churchill, care are o deosebiră im¬ 
portanţă şi care atinge tema convorbirilor noastre de azi, este: 
„O democraţie este cea mai rea formă de conducere — cu sin¬ 
gura excepţie a tuturor celorlalte"". Sensul acestei remarci este 
că nu există forme de conducere bune , ci doar forme de con¬ 
ducere rele care nu au nici o şansa de îmbunătăţire şi care pot fi 
înlăturate doar prin violenţă, şi forme de conducere rele în care 
guvernanţii pot fi înlăturaţi prin vot. Caracteristica cea mai im¬ 
portantă a democraţiei constă în posibilitatea de a schimba 
conducătorii fără focuri de arma. Restul depinde de cetăţeni, 
de democraţi. Democraţia nu poate fi mai bună decât democra¬ 
ţii. Democraţii trebuie să muncească pentru perfecţionarea ei, 
acesta este esenţialul. A te plânge de democraţie e un nonsens. 
Răspunsul dat celui ce se plânge astfel este: Ce-ai făcut tu pen¬ 
tru a îmbunătăţi democraţia? 


Instincte ce tânjesc după epoca de piatră 

Radnitzky: Aş dori să expun câteva teze despre relaţia din¬ 
tre teoria cunoaşterii şi filosofia politică. Prima teză este urmă¬ 
toarea: Poziţiile din filosofia politică îşi au rădăcinile în pozi¬ 
ţiile din teoria cunoaşterii. în teoria cunoaşterii există o dilemă, 
care ar putea fi numită dilema filosofiei argumentării (das Di- 
lemma der Begriindungsphilosophie). Dacă vrei să argumen¬ 
tezi o propoziţie cu ajutorul propoziţiilor, poţi fie să continui 
procedeul argumentării, fie să-l întrârupi. Dat fiind că regresul 
la infinit şi circularismul logic nu reprezintă, din punct de ve¬ 
dere logic, posibilităţi practicabile, rezultă că posibilităţile rea- 

le se reduc la dilema: ori o ruptură dogmatică a procedeului ar¬ 
gumentării, ori scepticism. 

A doua teză: Această dilemă a teoriei cunoaşterii, care face 
parte din stilul de gândire al filosofiei argumentării are ca re¬ 
plică în filosofia politică, alternativa: ori dogmatism, în forma 
subordonării individului faţă de colectivitate, ori anarhie. Cu 
aceasta se naşte întrebarea dacă alternativa în cauză constituie 
într-adevăr o dilemă. 

A treia teză: în cazul modului de viaţă reprezentat de mi- 
crogrupurile comunităţilor tribale această alternativă constituie 
într-adevăr o dilemă. Omenirea a trăit trei sau patru milioane 
de ani în mici cete de vînători sau culegători; într-un asemenea 
microgrup „face-to-face“, toţi membrii se cunosc personal şi 
pot intra în contact direct unii cu alţii. în cazul în care ar prac¬ 
tica anarhia, un asemenea grup ar dispărea ca grup; nu-i rămâ¬ 
ne decât alternativa subordonării individului faţă de colectivi¬ 
tate. Sălbaticul este un colectivist silit de împrejurări. Instituţii¬ 
le noastre morale sunt adaptate formei de viaţă a microgmpu- 
lui, fiind asimilate încă din faza socializării copiilor, ceea ce 
are drept consecinţă faptul că ele ne domină şi astăzi emoţiile, 
însă dacă în vremurile moderne principiul subordonării indivi¬ 
dului faţă de colectivitate este în continuare privit ca unica 
modalitate de menţinere a ordinii sociale, atunci se ajunge cu 
necesitate la totalitarism. Prin urmare, colectivismul modem 
este o încercare de întoarcere la stadiul omului sălbatic. 

A patra teză: Filosofia argumentării reprezintă fundamentul 
epistemologic al acelei perspective din filosofia politică care 
pledează pentru o planificare cuprinzătoare. Este poziţia denu¬ 
mită de Friedrich von Hayek „raţionalism constructivisf 4 . 
Esenţa ei constă în credinţa că întotdeauna e posibil să obţii 
rezultate mai bune prin intermediul planificării decât printr-un 
proces autoordonator care, asemenea unei „mâini invizibile^, 
creează o ordine spontană. De ideologia planificării centraliza¬ 
te ţine şi holismul, aprecierea potrivit căreia colectivitatea şi nu 
individul se află în centru*, că statul ar trebui să servească co¬ 
lectivităţii şi nu individului. In ce măsură se bazează ideologia 
planificării centralizate pe filosofia argumentării? O politică de 

planificare cuprinzătoare este raţională numai dacă planifica¬ 
torul posedă cunoştinţe suficiente despre funcţionarea societă¬ 
ţii. Cu cât e mai cuprinzătoare restructurarea planificată a so¬ 
cietăţii, cu atât mai vaste şi mai sigure ar trebui să fie cunoştin¬ 
ţele deţinute de instanţele planificării centralizate. 

A cincea teză: Dilema „ori dogmatism, ori anarhie", care 
pentru modul de viaţă al microgrupului este cât se poate de rea¬ 
lă, nu mai constituie o dilemă propriu-zisă în cazul macroso- 
cietăţii abstracte ( abstt'cikte Grofigesellschaft). In acest context 
dilema dispare îndată ce apare o a treia posibilitate. Criticis¬ 
mul lui Karl Popper oferă această a treia posibilitate. îndată ce 
se recunoaşte că şi în domeniul politicii este posibilă o rezolva¬ 
re raţională a problemelor, dilema dispare. Modelul soluţionă¬ 
rii raţionale a problemelor este acelaşi în toate domeniile: jocul 
comun al creativităţii şi criticii. Este în esenţă un model evolu¬ 
ţionist, care îşi are corespondentul în domeniul biologiei în 
jocul comun al mutaţiei şi selecţiei. 

Pe parcursul evoluţiei culturale s-au născut treptat premise¬ 
le unei societăţi a oamenilor liberi. Cu alte cuvinte, a devenit 
posibilă crearea unui asemenea tip de societate, în condiţiile în 
care oamenii doresc aceasta. Dintre aceste premise fac parte 
formarea unei tradiţii critice având adevărul drept principiu re- 
gulativ, recunoaşterea failibilităţii de principiu a capacităţii 
umane de cunoaştere şi înţelegerea faptului că discuţia raţio¬ 
nală constituie în orice domeniu un mijloc de rezolvare a pro¬ 
blemelor. 

De aceea, una dintre premisele societăţii deschise este insti- 
tuţionalizarea criticii. în sistemele democratice s-a instituţio- 
nalizat o formă de critică faţa de guvernanţi: posibilitatea ale¬ 
gerii prin vot a celor ce guvernează. O guvernare este legiti¬ 
mată democratic doar atunci când le oferă cetăţenilor această 
posibilitate. în aşa-numitele democraţii populare le este inter¬ 
zis cetăţenilor chiar şi dreptul de a-şi exprima opţiunea cu aju¬ 
torul picioarelor, prin plecare; din punctul de vedere al deţină¬ 
torilor puterii această procedură este raţională, căci altminteri 
un preţios capital uman ar părăsi ţara. Cazul ideal ar fi o com¬ 
petiţie între state pentru atragerea cetăţenilor. Acest lucru ar fî 

folositor şi în Occident; astfel statele s-ar preocupa mai mult 
de sporirea atractivitâţii ca patrii adoptive. Pe scurt, cazul ideal 
ar fi o competiţie a sistemelor şi o întrecere între state. Căci la 
fel cum în ştiinţă competiţia teoriilor este de neînlocuit pentru 
progresul cunoaşterii, tot aşa competiţia ideilor politice este de 
neînlocuit pentru perfecţionarea instituţiilor. 

Ce se înţelege însă aici prin „perfecţionare' 4 ? Metoda demo¬ 
cratică e formală; singură, ea nu poate înfăptui o societate a 
oamenilor liberi şi, asemeni oricărei metode, ea poate fi uşor 
folosită abuziv, degenerând într-o dictatură a majorităţii. Con¬ 
ceptul de societate deschisă pune accentul pe rolul discuţiei ra¬ 
ţionale şi a criticii. Dar, asemeni conceptului de discuţie raţio¬ 
nală şi acela de societate deschisă rămâne formal. 

A şasea teză: Punctul de vedere valoric ( Wertstandpunkt ) 
trebuie introdus printr-o luare de poziţie; numai atunci când 
este făcut explicit un punct de vedere valoric, un sistem moral 
poate fi supus criticii raţionale. 

A şaptea teză: Un sistem moral se fundamentează pe un 
anumit portret uman şi pe un anumit ideal uman. 

A opta teză: Metodologia lui Karl Popper a creat posibili¬ 
tatea optimizării acestui portret uman. Tradiţiei dominante în 
istoria filosofiei, a filosofiei argumentării în sensul raţionalis¬ 
mului clasic i se opune raţionalismul critic, care subliniază fap¬ 
tul că nu suntem obligaţi să dogmatizăm o poziţie sau alta. 
Punctul de vedere valoric care stă la baza societăţii deschise în 
sens popperian se fundamentează pe un portret uman care re¬ 
cunoaşte, pe lângă failibilitate, şi unicitatea persoanei şi care 
priveşte libertatea personală -ca pe o valoare fundamentală. 
Dacă, plecând de la acest punct de vedere valoric, sunt supuse 
judecăţii diversele sisteme, atunci întrebarea decisivă va fi: Ce 
marjă de libertate i se poate acorda individului? Sau altfel for¬ 
mulată: Im câte domenii ale vieţii intervine statul? Distincţia 
cea mai importantă este atunci cea dintre statele de drept libe¬ 
rale, în care funcţionează separaţia puterilor şi dictaturile mo* 
nocratice. Filosofia raţionalismului critic constituie unul din 
fundamentele filosofiei societăţii deschise, a statului de drept 
liberal. Această modalitate de viaţă este expusă multor perico- 

le, iar în zilele noastre este expusă tendinţelor autodistrugă- 
toare care îşi au originea în conferirea unui caracter totalitar 
ideilor liberale. 


A egaliza înseamnă a suprima libertatea 

O cetate este pe atât de solidă pe cât de solidă este garni¬ 
zoana ei. Uşurinţa cu care se poate abuza de ea poate fi ilustra¬ 
tă cu ajutorul a numeroase exemple. Un stat poate şi el ajunge 
la cheremul unor cercuri de interese, a unor carteluri, a unor 
sindicate. Un exemplu impresionant este cel al statului suedez 
al prosperităţii. Este interesant deoarece o ţară cu un cadru de¬ 
mocratic şi-a subminat economia printr-o ideologie puternic 
egalitaristă, ajungând apoi prin politica sa de impozite pe o 
traiectorie care până la urmă subminează progresiv statul de 
drept. Cauza acestei evoluţii este transformarea ideii de egali¬ 
tate — o idee liberală — în ceva totalitar. De la ideea liberală a 
egalităţii drepturilor — unul din stâlpii de susţinere ai statului 
de drept — şi de la maxima derivabilă de aici a condiţiilor 
competiţiei oneste s-a ajuns la conferirea unui caracter totalitar 
ideii egalităţii rezultatelor competiţiei, apoi ideii egalităţii con¬ 
diţiilor de viaţă, mergându-se până la ideea utopică a destinelor 
pe cât posibil egale. în aceste condiţii, se proiectează foarte pu¬ 
ternic pe fundal ideea de om (privit doar) ca specie. De bună 
seamă, această ideologie se bazează pe un portret uman total 
diferit de cel care stă la baza liberalismului clasic. Lui îi cores¬ 
punde şi idealul statului — al statului minimal, pe de o parte, şi 
al statului maximal, de cealaltă parte. 

Aş dori să închei cu o teză provocatoare şi cu una trivială. 
Teza provocatoare este: Cel mai bun mijloc de a distruge eco¬ 
nomia de piaţă şi împreună cu ea premisele societăţii deschise, 
este conceptul de dreptate socială, înţeles ca egalitarism. în 
ceea ce priveşte teza trivială, aceasta este următoarea: Menţi¬ 
nerea societăţii deschise reprezintă o sarcină permanentă. 
Menţinerea acestei modalităţi de viaţă, care constituie o ex¬ 
cepţie în istoria omenirii şi pe care doar o mică parte a omenirii 
a avut norocul s-o cunoască, depinde de generaţia tânără, de 

măsura în care aceasta este decisă s-o apere, atât în exterior, cât 
şi în interior. 


Falsa educaţie năzuind către infailibilitate 

Slade: Sub titlul „Societatea deschisă", în tema de astăzi 
este vorba în primul rând despre oameni. Bineînţeles că tema 
are multe convergenţe cu politica, dar nu numai cu ea; de aceea 
aş dori să critic o instituţie în aparenţă nepolitică, şi anume sis¬ 
temul educaţional. Teza mea e simplă, dar cred că nu e lipsită 
de însemnătate. Ea poate fi formulată astfel: Aproape cu toţii 
suntem educaţi în şcoală în direcţia recunoaşterii autorităţilor. 
In opinia mea, nici şcoala şi, parţial, nici universitatea, nu în¬ 
curajează capacitatea critică a gândirii umane; mai mult, se 
pare că ele o reprimă. După mine profesorii au obligaţia să 
educe tânăra generaţie în direcţia dobândirii unei gândiri cri¬ 
tice, astfel încât aceştia să poată contribui în viitor la societatea 
deschisă. 

La vârsta de 12 ani l-am întrebat pe profesorul meu de fizi¬ 
că ce este energia. Astăzi ştim că răspunsul la o asemenea în¬ 
trebare este foarte dificil. însă profesorul meu nu a făcut nici o 
încercare de a-mi răspunde la întrebare. Acesta este un foarte 
neînsemnat exemplu luat din viaţa mea de şcolar; întotdeauna 
când încercam să pun o întrebare critică, nu primeam nici un 
răspuns. 

Fiecare dintre noi ştie că suntem supuşi greşelii. în împre¬ 
jurări normale însă, nu suntem aproape niciodată dispuşi să 
admitem faţă de alţii faptul că suntem failibili. Sunt şi excepţii 
interesante, de pilda încercarea de a vorbi o limbă străină. La 
întrebarea „Vorbiţi germana? 4 ' se primeşte adesea răspunsul 
„Da, puţin' 4 . In acest caz, omul recunoaşte bucuros insuficienta 
cunoaştere a limbii străine, însă în alte domenii îi este teamă 
s-o facă. în mod normal, omul încearcă să-şi ascundă failibili- 
tatea. Faptul ar putea fi privit ca un fel de conspiraţie: cu toţii 
ştim cât de mult suntem supuşi greşelii, cât de puţin ştim, dar 
nimeni nu recunoaşte asta cu plăcere. în şcoală am fost educaţi 
ca şi cum capul nostru ar fi o găleată — aşa cum a descris-o 

Popper — iar sarcina profesorilor ar fi aceea de a ne turna în 
capete informaţia cu ajutorul unei pâlnii potrivite. Dar dacă se¬ 
sizăm ceea ce e greşit în educaţia noastră, atunci de ce ne este 
atât de greu s-o schimbăm? 


A îmbunătăţi şcoala înseamnă 
a scăpa de profesorii nefericiţi 

Popper: Am fost printre primii studenţi ai institutului peda¬ 
gogic din Viena. Am făcut parte din prima promoţie, 1925— 
1927. Unul din colegii mei apropiaţi de atunci, Robert Lam- 
mer, este de faţă şi doresc sa-1 salut. Am fost, asemeni lui Ro¬ 
bert Lammer, un entuziast reformator de şcoală. Dar, spre deo¬ 
sebire de practica reformei şcolare, am fost sceptic cu privire la 
teoriile care stăteau la baza reformei şcolare, raportându-mă 
întotdeauna critic la ele. La acea vreme am încercat să-mi dau 
seama ce este mai important pentru reforma şcolară, cum poate 
fi reformată efectiv şcoala? Reflectând asupra propriilor mele 
experienţe ca tânăr profesor în şcoli slabe, am ajuns la con¬ 
cluzia că cel mai important este să li se ofere profesorilor slabi 
posibilitatea de a părăsi şcoala. (Aprobare în rândurile asis¬ 
tenţei). Am observat că doar oamenii cu o anumită înclinaţie 
— nu este vorba despre o înclinaţie intelectuală propriu-zisă, ci 
de o legătură interioară cu copiii — pot fi buni profesori. Pe de 
altă parte, mulţi profesori sunt „înşfăcaţi 44 de şcoală, ca să spu¬ 
nem aşa, fiind nefericiţi în acest domeniu, din care nu mai pot 
ieşi. în ce mă priveşte, am făcut o propunere foarte simplă: 
Acestor oameni, cu nimic mai răi decât alţii, trebuie să li se 
construiască punţi aurite pentru a putea ieşi. Astfel vor putea 
veni în locul lor profesori tineri, dintre care o parte sunt dascăli 
înnăscuţi. Atâta timp cât mulţi dintre profesori sunt înăcriţi, ei 
îi înăcresc şi pe copii şi-i fac nefericiţi. Profesorii aceştia ră¬ 
mân în şcoală până la vârsta de pensionare şi răsuflă uşuraţi 
când ajung să-şi încaseze pensiile. Atâta vreme cât în şcoală 
există profesori înăcriţi, şi nu puţini, care-şi terorizează elevii 
din motive lesne de înţeles — fiind terorizaţi de superiorii lor, 
de inspectori — şcoala nu va putea fi mai bună. 

Şi medicii trebuie să aibă dreptul să se înşele 

Petrovic: Am fost invitat astăzi aici nu în calitate de cerce¬ 
tător individual, ci de director de studii, de membru al unei co¬ 
munităţi profesionale care se ocupă de aspectele sociale ale 
medicinii. Sir Karl Popper m-a rugat ca în prezentarea mea să 
pun pe primul plan mai ales experienţele mele profesionale din 
domeniul organizării şi cercetării medicale. 

Voi începe cu problema cea mai dificilă: în ce mod trebuie 
ajutat să moară un bolnav aflat la sfârşitul vieţii? Pentru medic 
aceasta este o sarcină grea. Pentru mine personal, sarcina a fost 
şi mai dificilă, fiindcă mulţi dintre bolnavii mei au fost tineri 
suferind de cancere osoase primare şi de leucemii acute. Legat 
de aceasta, experienţa m-a învăţat că, atunci când un om află că 
are o boală mortală, el străbate, cu paşi mari, următoarele patru 
etape: La început nu-i vine să creadă că va muri în curând. Se 
gândeşte dacă nu cumva diagnosticul e greşit. în această fază îl 
lăsam pe bolnav să se îndoiască, cu atât mai mult cu cât o eroa¬ 
re de diagnostic este posibilă în cel puţin 15% din cazuri. Ceva 
mai târziu bolnavul ajunge la certitudinea că are o boală letala 
şi se întreabă: De ce EU? Nu numai credinciosul ci şi agnosti¬ 
cul vede deseori în boala lui un fel de nedreptate. în aceste 
situaţii am încercat, de regulă, să discut cu el raţional; a fost 
poate o greşeală, însă eu însumi sunt un agnostic care nu poate 
gândi şi oferi explicaţii decât pe temeiuri raţionale. Când bol¬ 
navul e sigur că va muri curând, trece printr-o fază de depresie 
şi speranţă. Starea depresivă e explicabilă, pe când speranţa e 
iraţională, constând, de pildă, în speranţa ca ştiinţa medicală ar 
putea descoperi exact în acel moment o nouă terapie. Am încu¬ 
rajat doar cu măsură şi cu reţinere aceste speranţe. Nu trebuie 
să ignorăm demnitatea omului, nu trebuie să-l considerăm pe 
bolnav naiv. în cele din urmă, muribundul se'resemnează în 
faţa destinului. în ce măsură este acest fapt psihologic, şi în ce 
măsură este fiziologic? Nu ştim. 

Eu am observat doar următoarele lucruri: Dacă bolnavul 
crede că viaţa i-a fost un eşec (majoritatea oamenilor gândesc 
astfel), el se resemnează mai uşor şi-şi acceptă fără prea mare 

greutate sfârşitul, chiar dacă este prematur. în general, bolna¬ 
vul care a atins această fază va muri în câteva zile sau în câteva 
ore. însă dacă bolnavul a avut o viaţă plină de succese, atunci 
va lupta mai departe împotriva morţii; pentru un asemenea bol¬ 
nav, moartea este — ca orice alt eşec — de neacceptat. în 
această ultimă fază familia este de cele mai multe ori incapa¬ 
bilă din punct de vedere psihologic să stăpânească situaţia. 
Pentru medic dificultatea nu e cu mult mai mică. De câte ori a 
fost posibil, am rămas singur cu muribundul, fără a spune 
vreun cuvânt. Probabil că am înţeles, în asemenea momente, ce 
ar putea să însemne „filosofia vieţii". în mod sigur am regretat 
faptul câ noi toţi, medici şi profani suntem atât de puţin pregă¬ 
tiţi pentru moarte. Pentru mine acesta este un exemplu tipic de 
comportament „închis" (,. geschlossenes 11 Verhalten). 

A doua mea problemă sociomedicală este una teoretică: 
Când este un om mort din punct de vedere clinic, astfel încât 
organele şi ţesuturile să-i poată fi folosite în vederea unui 
transplant chirurgical? Astăzi problema este rezolvată prin in¬ 
termediul encefalografiei; bolnavul este mort clinic atunci 
când creierul său este mort, chiar dacă alte organe şi ţesuturi 
funcţionează. în ultimii ani, odată cu întreruperile de sarcină 
s-a ivit o nouă problemă: Putem extrage de la fetusul aflat încă 
în viaţă — şi care va muri oricum foarte rapid — organe, ţesu¬ 
turi, celule care să fie folosite în cercetarea şi tratamentul me¬ 
dical? Fără nici o ezitare, răspund pozitiv (părerea mea perso¬ 
nală despre întreruperile de sarcină este o cu totul altă proble¬ 
mă). Societatea contemporană are vederi mult mai largi în 
acest domeniu, chiar dacă onorabilele susţinătoare ale mişcării 
de emancipare a femeii vorbesc despre „realizările lor istorice" 
în termenii contracepţiei şi ai întreruperii de sarcină 

A treia problematică profesională este incomodă şi extrem 
de delicată. Este vorba despre eroarea medicală. Unde se află 
limita exactă dintre eroarea ca şi consecinţă a cunoştinţelor 
noastre medicale incomplete şi eroarea datorată ignoranţei me¬ 
dicului ca individ? De exemplu, chirurgul amputează un braţ 
întreg, deoarece toate testele au evidenţiat la nivelul degetului 
existenţa unui cancer primar osos. Apoi studiază toate celulele 

tumorale utilizând toate metodele molecular-biologice moder¬ 
ne, fiindu-i necesare în acest scop mai multe luni de zile (în 
unele cazuri pacientul operat a decedat deja, în momentul 
finalizării cercetărilor). Apoi este evidenţiat faptul că tumoarea 
nu era chiar atât de malignă; asta înseamnă că, probabil, ar fi 
fost suficientă amputarea degetului. Da, dar cum poţi şti acest 
lucru în timp util? Natural, se întâmplă şi ca un medic neexpe¬ 
rimentat să pună un diagnostic indiscutabil greşit. De aceea ar 
trebui să se aducă mai des în discuţie aşa-numiţele „analize 
greşite", pentru a se învăţa mai mult din greşeli. De asemenea, 
ar trebui ca după decesul fiecărui bolnav în spital să se facă 
autopsie. Conform unor estimări relevante, în 15% din cazuri 
diagnosticul bolii este greşit, iar în 30 până la 40% din cazuri 
medicul nu a cunoscut înainte de autopsie cauza decesului. Ce 
legătură au toate acestea cu filosofia lui Popper? Una foarte 
strânsă şi foarte importantă! „Analizele greşite", autopsiile sis¬ 
tematice ne pot ajuta să înţelegem multe despre eroarea me¬ 
dicală. Karl Popper scria: Pentru a învăţa trebuie să ne folosim 
tocmai de propriile noastre greşeli. A ascunde greşelile este 
prin urmare cel mai mare păcat intelectual. A greşi este ome¬ 
nesc, iar grupul social al medicilor trebuie să fie deschis, criti¬ 
cabil. Nici un medic nu deţine şi nu va deţine monopolul ade¬ 
vărului; ştiinţa.medicală nu este decât căutare neîntreruptă a 
adevărului. Mai mult, trebuie să admit că cercetătorul din do¬ 
meniul medical poate cădea în eroarea metodologică de a căuta 
ceva care sâ-i confirme propria ipoteză, în loc să caute ceva 
care ar infirma-o. Este o tentaţie pe care eu însumi am resim¬ 
ţit-o de mai multe ori. Din fericire, după cum colaboratorii mei 
repetă mereu, pentru mine a existat, în ultimii douăzeci de ani, 
sfântul Popper, care mă fereşte de această tentaţie. 

Popper: Pentru Dumnezeu... 

Pefrovic: Pentru asta, noi, oamenii din medicină, trebuie să 
va fim recunoscători. (Aplauze). In continuare, aş dori să for¬ 
mulez o singură întrebare: Cine ar trebui să decidă în proble¬ 
mele socio-medicale? De pildă, cine ar trebui să participe la o 
aşa-numitâ comisie etică? Ce criterii decizionale trebuie alese? 
O întrebare asemănătoare poate fi pusă şi cu privire la modul 



VIITORUL ESTE DESCHIS 


107 


de împărţire a fondurilor destinate cercetării medicale. Trebuie 
să subliniez că niciodată nu poţi şti cu precizie din ce direcţie 
poate veni soluţia unei probleme medicale. Membrii unei ase¬ 
menea comisii ar trebui să ia hotărârile printr-un sistem de vot 
secret? Intr-o asemenea eventualitate însă, nici unul nu-şi poa¬ 
te asuma o răspundere personală. Ca urmare, nici măcar o criti¬ 
că constructivă privitoare la alegerea fiecărui membru al comi¬ 
siei nu este posibilă. In aceste împrejurări, corectarea erorilor 
şi îmbunătăţirile sunt excluse. Cu alte cuvinte, o asemenea co¬ 
misie nu ar funcţiona ca o mostră a societăţii deschise , ci ca 
una a societăţii închise, în care greşelile nu sunt corectate prin 
intermediul criticii popperiene. 

Dorinţa mea este ca medicina, universitatea în general, să 
devină un model al noii etici profesionale popperiene. Un as¬ 
pect foarte periculos al conflictului dintre competenţa profe¬ 
sională şi prerogativele reprezentativitâţii depline este urmă¬ 
torul: Reprezentanţii sindicatelor în comisii sunt fie puternic 
orientaţi ideologic, fie călăuziţi de interese profesionale pre¬ 
cise. Oricum, sindicatele sunt cel mai adesea ilustrări ale socie¬ 
tăţii „închise^, care nu prea este capabilă de îmbunătăţiri şi 
înnoire. A fost cât pe-aci să spun ca teama de progresul ştiinţi¬ 
fic, tehnic şi social îşi găseşte expresia în succesul electoral al 
sindicatelor! Experienţa m-a învăţat că în cazul în care comisia 
medicală decide prin sistemul votului secret iar reprezentanţii 
sindicatelor sunt majoritari, atunci viitorul cercetării şi acti¬ 
vităţii medicale este în mare pericol. Karl Popper scria că 
trebuie să înţelegem bine că, pentru a descoperi şi corecta 
greşelile, avem nevoie de alţi oameni (precum şi alţii au nevoie 
de noi); avem în special nevoie de oameni cu alte idei, de 
oameni care au crescut într-o altă atmosferă. Tocmai de aceea 
aş dori să subliniez că în fiecare ţară ar trebui ca din fiecare 
comisie ştiinţifică şi medicală să facă parte şi câţiva membri 
străini. Astfel s-ar putea indiscutabil ajunge la luarea unor 
decizii mai bune, după cum am învăţat din proprie experienţă 
în Franţa şi în S.U.A. Oricum, ţelurile cercetării medicale, ale 
cercetării în general, au un caracter internaţional. 

Kreuzer: Dat fiind că profesorul Popper tocmai s-a eschivat 
de la trecerea sa în rândul sfinţilor, îmi permit în acest punct de 
convergenţă să adresez ultimilor doi invitaţi o întrebare şi, ală¬ 
turi de ei, şi profesorului Popper: Ar fi prin urmare corect ca, 
întrebat înainte de operaţie de către pacient dacă cunoaşte chi¬ 
rurgie, medicul chirurg să-i răspundă: „Da, puţin kk ? Aceasta 
este o problemă reală, similară celei care se pune în situaţia în 
care un pilot îi spune pasagerului că a învăţat „un pic‘ k de pi¬ 
lotaj. 

Popper: Nu mi-am pus încă această întrebare, dar consider 
că el ar putea răspunde cam aşa: „Din păcate, nu ştim prea 
multe, însă îmi voi da toată silinţa... kk Medicii fac mereu gre¬ 
şeli dintre cele mai mari şi au motive speciale ca să le tăinuias- 
că. Se consideră că n-ar trebui să le facă cunoscute, deoarece 
aceasta ar duce la pierderea încrederii pacientului, iar încrede¬ 
rea reprezintă un factor esenţial al procesului vindecării. In 
opinia mea, această atitudine este greşită. Pacienţii ştiu foarte 
bine că medicii greşesc şi ar avea mai multă încredere dacă 
medicii ar recunoaşte-o deschis. 


Un jurnalist popperian 

Lingens: Intre participanţii la acest simpozion, eu sunt sin¬ 
gurul profan. Nu sunt nici fizician, nici fiziolog, nici politolog, 
nici filosof, ci jurnalist. Vă rog să înţelegeţi că în această situa¬ 
ţie nici nu cutez să încerc să aduc o contribuţie de sine-stâtă- 
toare la opera lui Karl Popper. Nu pot face decât nişte asociaţii 
la cele auzite de mine în ultimele zile, asociaţii strâns legate de 
profesia mea. 

Prima asociaţie este următoarea: Doar în societatea deschi¬ 
să există jurnalişti liberi. Intr-o societate închisă, poate exista, 
ce-i drept, o economie relativ liberă, însă niciodată un jurna¬ 
lism liber. Luată în sine, constatarea nu este nouă, însă, în ceea 
ce mă priveşte, am învăţat pe parcursul simpozionului să înţe¬ 
leg mult mai bine de ce lucrurile stau astfel. Utilizând termi¬ 
nologiile lui Popper am putea compara societatea cu un orga¬ 
nism care încearcă să supravieţuiască. Sistemul social ar repre- 

zenta astfel o teorie a organizării convieţuirii umane, care tre¬ 
buie să-şi dovedească valabilitatea. Viaţa noastră de zi cu zi 
reprezintă acel experimentam cruciş în care elementele singu¬ 
lare ale construcţiei teoretice sociale sunt falsificate. Am în 
vedere, drept exemple, teza marxismului potrivit căreia statul 
ar înceta să mai existe în anumite împrejurări, sau crezul pro¬ 
movat de revoluţia burgheză, după care separaţia puterilor în 
stat va asigura drepturile cetăţeneşti, ori teza fascismului potri¬ 
vit căreia Fiihrerul reprezintă încarnarea voinţei poporului. De¬ 
sigur, există încă multe alte asemenea exemple. Dacă sistemul 
social supus discuţiei este compus din mai multe ipoteze, inde¬ 
pendente unele în raport cu celelalte, atunci infirmarea unei 
singure ipoteze nu este o nenorocire prea mare. Dimpotrivă, 
dacă un sistem social se fundamentează pe o teorie închisă, 
unică, atotcuprinzătoare, atunci falsificarea acesteia ar fi o ca¬ 
tastrofa socială. Fiecare societate închisă trebuie să facă toate 
eforturile pentru ca o asemenea falsificare a ideologiei sale să 
nu se poată produce în nici o împrejurare. 

Probabil că falsificarea cea mai importantă a tezelor sociale 
false din cadrul societăţii deschise este cea pe care o poate adu¬ 
ce jurnalistul liber. Acesta este concomitent ochiul, urechea şi 
gura organismului social. Prin el, organismul social este în 
măsură să afle şi să articuleze circumstanţele în care a fost 
infirmată o anumită teză ideologică. De aceea, orice dictatură a 
societăţii trebuie să scoată ochii, să astupe urechile şi să zăvo- 
rască gura organismului social. In societatea închisă, jurnalis¬ 
tul liber nu poate exista. Societatea deschisă este de neimaginat 
fără jurnalişti liberi. Ea trăieşte din falsificarea cât mai rapidă a 
teoriilor eronate, a măsurilor sociale greşite, care pot fi astfel 
înlocuite cu unele mai bune. Pentru obţinerea acestor rezultate, 
îndeplinirea de către jurnalist — prin faptul că, după ştiinţa şi 
conştiinţa sa, el scrie adevărul — a sarcinii de a fi ochiul, ure¬ 
chea şi gura organismului social, este esenţială. 

Ajuns aici, aduc în discuţie cea de-a doua asociaţie pe care 
mi-a inspirat-o acest simpozion. încă înainte de a vă vorbi, am 
avut oarecum senzaţia că Logica cercetării a lui Karl Popper 
nu numai că rezolvă problema modului de tratare a teoriilor 

ştiinţifice, dar că ea oferă totodată, cel puţin în aceeaşi măsură, 
soluţia unei alte probleme care, pe noi, jurnaliştii, ne preocupă 
în permanenţă: problema „obiectivitătii' 4 noastre. în legătură 
cu noi există, de asemenea, o teorie pe care acum aş numi-o 
teoria găleţii jurnalistice, conform căreia noi înregistrăm doar 
totalitatea faptelor, preluăm toate reflecţiile, urmând ca, după 
ce au trecut prin noi, să iasă la iveală relatarea corectă, obiec¬ 
tivă, conformă cu adevărul. Această imagine este un nonsens şi 
cazul jurnalismului. Asemeni omului de ştiintâ, jurnalistul are, 
aproape întotdeauna, o anumită ipoteză privitoare la desfă¬ 
şurarea evenimentului care-1 interesează sau la modul în care 
poate fi explicat. Şi în cazul său realizarea esenţială constă în 
clătinarea critică a propriilor ipoteze. Voi ilustra acest lucru cu 
ajutorul unui exemplu: Intr-o relatare despre construirea unor 
locuinţe sociale, am plecat de la ipoteza conform căreia con¬ 
struirea locuinţelor private ar fi mai ieftină decât construirea de 
locuinţe susţinută din fonduri publice. Sarcina mea de a verifi¬ 
ca această ipoteză nu se deosebeşte cu nimic de cea a omului 
de ştiinţă: nu este suficient să mă rezum la găsirea unui exem¬ 
plu în care construcţiile sociale s-au dovedit mai costisitoare, 
ci trebuie să încerc să-mi falsific teza; astfel, dacă descopăr o 
singură construcţie socială care s-a dovedit mai ieftină decât 
cele privat, atunci teza mea e falsificată. De altfel, am dat peste 
o asemenea construcţie socială ieftină, iar acum mă aflu în faţa 
dilemei, discutată în prima zi a simpozionului, dacă să renunţ 
deja sau nu la teza mea din cauza acestui singur experiment 
care o contrazice. Asemeni omului de ştiinţă, am revăzut 
experimentul şi am descoperit că oficialităţile comunale nu au 
inclus anumite costuri de deschidere a şantierului şi de planifi¬ 
care în costurile totale de construcţie. Dacă le adăugam şi pe 
acestea, teza mea devenea din nou valabilă. Cu alte cuvinte, 
ceea ce vreau să spun este că orice jurnalist corect lucrează în 
fapt, conform principiilor popperiene ale falsificării. Articolul 
ideal ar putea fi realizat astfel încât să conţină în „frunte" teza 
ce trebuie demonstrată, în josul căreia jurnalistul trebuie să 
prezinte, pe rând, experimentele sale destinate falsificării pro¬ 
priei teze, în aşa fel încât cititorul să le poată repeta întocmai, 

sâ poată urmări înlănţuirea concluziilor şi eventual să descope¬ 
re punctul ei slab sau contradicţiile. Prin urmare, nici jurnalis¬ 
tul nu relatează adevărul, ci o propoziţie — conformă celei mai 
bune ştiinţe şi conştiinţe a lui — referitoare la adevărul pe 
care-1 investighează. în consecinţă, posibilitatea de a greşi ţine 
de condiţia jurnalistului, iar greşeli vor fi comise în nenumăra¬ 
te rânduri. Căci dacă articolele lui sunt realizate în aşa fel încât 
el să aibă dreptate în toate împrejurările, atunci, asemeni teorii¬ 
lor ştiinţifice analoge, ele nu conţin în realitate nici un enunţ. 
De aceea, nu consider că recunoaşterea şi asumarea erorilor 
jurnalistice este o ruşine, ci le privesc ca pe dovada cea mai 
sigură că se practică un jurnalism onest şi corect. 

Insă paralela merge şi mai departe. Există şi în gazetărie 
ceva asemănător obiecţiilor ridicate de Kuhn împotriva lui 
Popper. Potrivit acestora, descoperirea adevărului în gazetărie 
s-ar desfăşura într-o cu totul altă modalitate; nu relatarea care 
se află mai aproape de adevăr s-ar impune, ci mai degrabă cea 
care are de paitea ei majoritatea jurnaliştilor, sau poate pe cei 
mai demagogi dintre ei, cel mai bogat ziar sau lobby-ul cel mai 
puternic. Dacă această critică s-ar rezuma la semnalarea peri¬ 
colelor ce ameninţă o relatare conformă cu adevărul, atunci ar 
fi preţioasă şi ar constitui o contribuţie esenţială la societatea 
deschisă. însă în cazul ei se remarcă, la fel ca la Kuhn, o ten¬ 
dinţă ciudată către exagerare. Ea tinde sâ confunde posibila 
folosire abuzivă a unei instituţii cu ineficienta ei principială. In 
acest punct, lanţul asociaţiilor mele se leagă, după părerea mea, 
de discuţia noastră de astăzi dedicată ameninţărilor la care este 
supusă societatea deschisă. La originea demolării democraţiei 
s-a aflat mereu afirmaţia generalizatoare neargumentatâ, că e 
imposibil sâ se ajungă la soluţiile corecte cu instituţiile exis¬ 
tente. Argumentaţia îmbracă formele cele mai variate: în gaze¬ 
tărie ea se traduce prin afirmaţia că un ziar ar fi doar un instru¬ 
ment în mâinile celor puternici, cu toate că el poate fi la fel de 
bine şi un instrument al celor slabi împotriva celor puternici, în 
justiţie, ea sună astfel: instanţele de judecată sunt principial in¬ 
capabile sâ dea sentinţe corecte, deoarece judecătorii ar aparţi¬ 
ne clasei conducătoare iar inculpaţii clasei neprivilegiate, cu 

toate că instanţele noastre de judecată au fost în fapt concepute 
în vederea curmării arbitrariului claselor conducătoare. La rân¬ 
dul ei, medicina e coborâtă la rangul de „medicină de clasa", 
cultura e catalogată drept „cultură înaltă", destinată satisface¬ 
rii, cu preţul unor mari cheltuieli, a nevoilor unei minorităţi. 
Ultima extremă a acestei atitudini o constituie afirmaţia, cu¬ 
noscută de noi din critica marxistă a capitalismului, că în între¬ 
gul său, statul democratic nu ar fi nimic altceva decât un 
instrument al conducătorilor prin care aceştia îşi asigură 
stăpânirea. Cei ce cred că în politică, gazetărie şi ştiinţă ar fi 
posibil şi ar avea sens să urmăreşti descoperirea unor soluţii 
mai bune, mai eficiente, să tinzi spre adevăr, acela ar fi naiv şi 
s-ar face de râs. După mine, o asemenea atitudine reprezintă 
unul din cele mai mari pericole pentru societatea deschisă. Ar 
trebui ca Popper să vină şi să spună: critica a devenit necritica 
faţă de ea însăşi. Pentru societatea deschisă, existenţa îndoielii 
vis-a-vis de faptul că noi deţinem adevărul este vitală. însă 
îndoiala vis-a-vis de faptul că putem descoperi adevărul repre¬ 
zintă un pericol de moarte. 


Avertisment pentru criticii necritici 

Unul din marile pericole ale breslei mele vine din faptul că 
aici numărul criticilor necritici este mai mare decât oriunde 
altundeva. Noi trăim din exagerări. Nimeni n-a defăimat insti¬ 
tuţiile sociale atât de des ca noi. Probleme pe deplin rezolvabi¬ 
le din sfera unei justiţii perfect funcţionale au fost prezentate 
de noi drept „criză a justiţiei". Probleme pe deplin rezolvabile 
din domenii medicale foarte performante au fost prezentate de 
către noi drept „criză a medicinii 4 '. Probleme pe deplin rezol¬ 
vabile din sfera unei democraţii uimitor de solide au devenit, în 
prezentările noastre, „criză a democraţiei". Iar luate laolaltă, 
toate acestea au fost desemnate de noi criză a instituţiilor sau a 
sistemului. Noi suntem aceia care, în mod predilect, confun¬ 
dăm folosirea abuzivă a unei instituţii cu ineficienţa ei. Prin 
faptul că denigrăm pe rând instituţiile care garantează societa¬ 
tea deschisă, noi ameninţăm societatea însăşi. în ceea ce pri- 

veste rezultatele acestui tratament asupra ştiinţei, ele ar putea fi 
rezumate spunând că teorii validate au fost deodată îndepărtate 
fără să fi fost falsificate şi fără să existe altele mai bune, care să 
le înlocuiască. 

De aceea, aş dori să mă alături cu toată puterea convingerii 
lui Karl Popper potrivit căreia problemele sunt rezolvabile. 
Instituţiile societăţii noastre libere — teoriile pe baza cărora au 
fost concepute — nu sunt atât de rele pe cât le credem. Un 
exemplu edificator în multe privinţe, este următorul: Pentru o 
vreme, în Austria putea persista impresia că justiţia ar fi inca¬ 
pabilă să condamne fraudele celor puternici, fraudele econo¬ 
mice ale politicienilor. Această chestiune are la bază o proble¬ 
mă instituţională reală: procurorul însărcinat să urmărească 
persoanele care comit asemenea fraude este legat de dispoziţii¬ 
le ministrului de justiţie: acest ministru face parte dintr-un par¬ 
tid care se află la guvernare. Iar în Austria acest partid, datorită 
interferenţei activităţilor sale economice cu cele ale statului, a 
fost aproape în permanenţă implicat în scandalul pe care tre¬ 
buie să-l investigheze. Cu toate acestea, justiţia a normalizat 
situaţia, în paite prin faptul că judecătorii şi procurorii au avut 
curajul să apeleze la posibilităţile oferite de instituţiile exis¬ 
tente, în paite prin crearea de noi posibilităţi. Tribunalul su¬ 
prem al ţării a extins competenţele judecătorului de instrucţie, 
şi cu aceasta a creat, fără îndoială, noi probleme. Cu toate aces¬ 
tea, problemele nou apărute sunt în principiu rezolvabile; poate 
fi dată o dispoziţie care să desfiinţeze dependenţa procurorului 
de ministrul de justiţie. Pot fi din nou restrânse competenţele 
rea mari ale judecătorului de instrucţie. Şi, bineînţeles, econo¬ 
mia poate fi scoasă din sfera de influenţă a statului. Aceste lu¬ 
cruri nu trebuie decât puse în practică. 

Dacă există o teorie potrivit căreia această societate ar fi 
total incapabilă să-şi rezolve problemele, atunci ea poate fi în 
întregime falsificată. 

Eu însumi aş dori să fac acest lucru într-un domeniu in care 
până şi optimiştii consideră situaţia lipsită de speranţă: contro¬ 
lul înarmărilor. Nu este adevărat că suntem incapabili să deter¬ 
minăm reducerea înarmărilor. Unul dintre idolii mei din dome- 

niul ştiinţei, fizicianul Victor Weisskopf, a făcut multă vreme 
parte — cu mult timp în urmă, din păcate — dintre consilierii 
Casei Albe. In această calitate, el s-a confruntat cu problema 
oportunităţii construirii de către S.U.A. a rachetelor anti-rache- 
tă, declarându-se împotrivă şi aducând iniţial un argument fi¬ 
nanciar, exprimat, dacă îmi amintesc bine, prin obiecţia că o 
asemenea rachetă poate fi lansată numai împotriva a trei 
rachete agresoare; pe de alta parte, a continuat el, este mai 
puţin costisitor să construieşti patru rachete de atac, decât o 
rachetă anti-rachetă. Militarii au replicat afirmând că pe viitor 
vor putea fi construite rachete anti-rachetă având cinci focoase 
şi chiar mai multe, ceea ce va face ca raportul să se schimbe. In 
continuare, Weisskopf a făcut o propunere genială: aceste 
rachete să fie realizate pe hârtie, urmând ca sovieticii să fie 
confruntaţi cu planurile, fapt ce-i va determina să cedeze. Plan¬ 
ul lui Weisskopf n-a putut fi aplicat în totalitate, tehnicienii 
explicând că nu este suficientă doar realizarea rachetelor pe 
hârtie. Insă programul de înarmare iniţial, conceput ca unul de 
proporţii uriaşe, a fost redus la o fracţiune din această di¬ 
mensiune iar din demersurile iniţiale ale lui Weisskopf s-a dez¬ 
voltat concepţia despre S.A.L.T., conform căreia nici o super- 
putere nu va avea voie să-şi facă potenţialul ofensiv invulnera¬ 
bil prin instalarea unui sistem de apărare complet. Afirmaţia că 
pacea poate fi consolidată prin convenţiile dintre supraputeri 
referitoare la înarmare, a fost falsificată. Aceasta a fost ultima 
mea asociaţie prilejuită de discuţiile din cadrul acestui sim¬ 
pozion; cred că nu există un exemplu mai frumos decât acesta 
care să ilustreze afirmaţia lui Popper că omul este unica fiinţă 
ce are sansa de a lăsa ideile să moară în locul său. 

Popper: Trebuie să spun că aceasta a fost cea mai frumoasă 
contribuţie la discuţiile noastre pe care am auzit-o până acum. 
Aş dori să fac doar două observaţii. Cu toate că a fost spus ca o 
concesie faţă de adversar, nu este tocmai adevărat că ştiinţa 
liberă este realmente posibilă. Nu trebuie să ne gândim la fap¬ 
tul că, sub Stalin, un om de ştiinţă care a avut o mare influenţă 
în Rusia, pe nume Lysenko, şi-a omorât adversarii, deportân- 
du-i în Siberia, unde au dispărut. Lysenko era un genetician, un 

adversar al mendelismului. Din pricina unei probleme abstrac¬ 
te de genetică a fost posibilă uciderea de către acest savant a 
adversarilor ştiinţifici, pentru simplul motiv că aveau dreptate; 
altfel, brutalitatea ar fi fost de prisos. Tocmai pentru că adver¬ 
sarii aveau dreptate, nu exista decât un mijloc de a scăpa de ei, 
acela de a-i face să dispară. Asta este posibil într-o dictatură. 
Mai am o observaţie la constatarea că justiţia a „terminat de 
rezolvat o problemă* 4 ; în această ordine de idei, vreau să fac o 
asociaţie la termenul „terminat*" (fertil): Niciodată nu poţi ter¬ 
mina [cu adevărat ] ceva. Faptul este decisiv pentru toate de¬ 
mocraţiile. In momentul în care crezi că ai ajuns la capătul unei 
probleme, totul e pierdut. Niciodată nu isprăvim cu problemele 
noastre, care merg fără încetare mai departe. 

Kreuzer: Aţi remarcat că profesorul Popper nu iartă: chiar 
dacă îţi aduce cele mai mari laude, nu înseamnă că vei scăpa de 
o mică dojană. Cu toate acestea, profesorul Leser vrea să facă 
o încercare. 


De ce Saharov e periculos pentru Uniunea Sovietică 

Leser: întotdeauna, în acest gen de analize trebuie să ple¬ 
căm de la failibilitate, de la calitatea de a fi corijabil — prin¬ 
cipiu valabil atât în ştiinţă cât şi în politică, fapt ce determină 
existenţa unei legături interioare indisolubile între o societate 
liberă, a cărei existenţă este garantată de către instituţiile poli¬ 
tice, şi libertatea ştiinţei şi a cercetării. Atunci când libertatea 
şi alternativa politică nu există, societatea e în pericol, deoare¬ 
ce cei ce ţin frâiele puterii vor folosi această putere în vederea 
reducerii la tăcere a teoriilor pe care nu le agreează. 

Şi pentru că Sir Popper a pomenit Uniunea Sovietică drept 
exemplu, aş dori să mai vin cu un exemplu, bine-cunoscut de 
dumneavoastră, asupra căruia ar trebui însă să reflectăm încă o 
dată: este vorba despre problema disidenţilor, care trăiesc la 
noi, în Occident, şi care ies foarte puternic în evidenţă. Cum 
este posibil ca o putere atât de mare, cum este URSS, care pre¬ 
tinde că se sprijină pe consensul muncitorilor şi ţăranilor, pe o 
dictatură a maselor populare muncitoare, să şe teamă de câteva 

duzini sau de câteva sute de scriitori şi sâ n-o scoată la capăt cu 
aceştia decât închizându-i, expulzându-i sau exilându-i în inte¬ 
rior, aşa cu a procedat cu Saharov? Acest Saharov e modelul 
unui intelectual care nu doreşte altceva decât ceea ce ne preo¬ 
cupă pe toţi, inclusiv pe criticii sistemului nostru, şi Mime să- 
şi spună părerea. De ce atâta teamă care, prin dimensiunile ei, 
se dovedeşte iraţională? Probabil că, dacă putea publica în li¬ 
bertate, aceşti disidenţi s-ar izbi neputincioşi de masa amorfa a 
milioanelor de oameni care trăiesc acolo. Cu toate acestea, 
îngrijorarea exponenţilor regimului este pe undeva îndreptăţi¬ 
tă, întrucât, în cazul în care ideile ar putea circula liber, con¬ 
secinţele pot fi imprevizibile. De aceea, regimul va lupta încă 
de la început împotriva disidenţilor; această reacţie iraţională 
exagerată de apărare în faţa unei duzini de scriitori se explică şi 
prin faptul că bolşevicii înşişi s-au dezvoltat ca o minoritate 
revoluţionară— aflată în mijlocul a milioane de oameni — de 
complotişti, iar disidenţii le amintesc de propriul lor trecut, de- 
clanşându-le reacţii de frică paranoică. 

Dar să nu ne raportăm critic doar Ia alte sisteme; am putea 
spune că şi noi, austriecii, am străbătut un drum lung, de la ma¬ 
rele trecut despre care vorbea Karl Popper şi până în prezent, 
însă, cu toate că realizările amintite, din timpul lui Seitz, Reti¬ 
nei şi Glockel au constat în promovarea unui anumit sectarism, 
ele nu au dus la constituirea unor sisteme politice de tipul co¬ 
munismului sau fascismului, ci a unor societăţi deschise, favo¬ 
rabile ideii convieţuirii sistemelor: pe de o parte social-demo- 
craţia iar pe de alta social-creştinismul, lumi antagonice care 
nu numai că au coexistat, dar au şi acţionat una împotriva ce¬ 
leilalte. Războiul civil care a izbucnit în aceste împrejurări a 
fost o consecinţă logică a premiselor la care m-am referit, nu 
un simplu accident de muncă. Ce-i drept, nu ne-am abandonat, 
aici în Austria, convingerile, dar am devenit o societate deschi¬ 
să în măsura în care, de-a lungul timpului, au existat nu numai 
coaliţii de guvernare, ci şi o bază de discuţii pentru oameni cu 
convingeri diferite. Cred că acesta este un progres, care ar tre¬ 
bui apreciat cu recunoştinţă, tocmai aici, în ţara în care intole¬ 
ranţa a avut rădăcini atât de adânci în trecut. 

în acest sens aş dori să afirm următorul lucru: Cu toată cri¬ 
tica pe care intelectualul trebuie s-o practice permanent vis-a- 
vis de societate, el nu trebuie să desconsidere aceste realizări, 
şi nu ai* trebui să privească — asemeni multora dintre criticii 
sistemului nostru — libertăţile de care facem uz doar ca pe ce¬ 
va de la sine înţeles, ca pe nişte libertăţi având doar un caracter 
formal, opunându-le unei pretinse libertăţi materiale, care nu 
există nicăieri. 


Libertăţile frebuie exersate [ 

Rezultă că, în cazul în care nu sunt garantate formal prin 
proceduri şi drepturi corespunzătoare, libertăţile rămân doar pe 
hârtie. Căci şi sub Stalin erau înscrise, în marea constituţie din 
1936, toate drepturile; însă, în acelaşi timp, exista acolo o clau¬ 
ză generală, care, tacit, lua totul înapoi, căci ea nu prevedea 
existenţa nici unei căi prin care x sau y îşi putea asigura respec¬ 
tarea propriilor drepturi. Prin urmare, existenţa prevederilor 
formale din cadrul democraţiei şi dreptului nu reprezintă o 
împovărare a acestora, ci contribuie la siguranţa omului de 
ştiinţă, a omului în general, şi de aceea toţi oamenii activi pe 
plan politic, ştiinţific sau filosofic ar trebui să conlucreze pen¬ 
tru a împiedica lăsarea acestor împliniri uitării. N-ar trebui ca, 
printr-o atitudine de dispreţ, să căutăm a înlocui obiectul aces¬ 
tui dispreţ cu ceva care nu e în nici un caz mai bun, ci ascunde 
un pericol foarte mare pentru libertate. 

Popper: Şi vorbele dumneavoastră mi-au mers direct la 
inimă. Aş dori, în încheiere să spun încă o data: încercaţi să 
priviţi lumea, aşa cum în mod sigur poate fi privită, deci ca pe 
un loc minunat pe care îl putem îmbunătăţi şi cultiva, ca pe o 
grădină. încercaţi să aplicaţi în acest scop modestia unui grădi¬ 
nar experimentat, care ştie că multe dintre încercările sale vor 
da greş. (Aplauze). 

Kreuzer: Am trăit, pe parcursul acestor zile, alături de un 
Karl Popper aflat în trei lumi: un Karl Popper al lumii 1, un 
bărbat de 81 de ani, aflat într-o formă demnă de admirat; un 
Karl Popper al lumii 2, cu o extraordinară capacitate de a-şi 




118 


K. R. POPPER & K. LORENZ 


prezenta ideile şi de a-şi subordona lumea 1 a organismului 
sau, care nu mai e tânăr. Totul îmi aminteşte de un concert de 
pian susţinut de Rubinstein la o vârstă la fel de înaintată. Ne¬ 
am întâlnit, de asemenea, cu lumea 3 a lui Karl Popper, despre 
care îndrăznesc să spun că, în sens ştiinţific, este nemuritoare. 
Probabil că ea este nemuritoare şi în sens artistic, datorită fru¬ 
museţii, similare celei din lumea artei, care o caracterizează, 
frumuseţe comparabilă cu cea a „Neterminatei" lui Schubert. 
în acest sens, cred că îmi este permis să folosesc atributul 
„nemuritoare"' pentru cea de-a treia lume popperianâ. Poate că 
voi fi şi dojenit pentru asta. Vă mulţumesc, doamnelor şi dom¬ 
nilor. Simpozionul s-a încheiat. 



POSTFAŢĂ 

a lui Karl Popper 

(Decembrie 1984) 


Doar de curând am putut citi consemnarea, înfăţişată în 
acest volum, a celor trei zile de convorbiri de la Viena. Partici¬ 
panţilor la discuţii le datorez cele mai călduroase mulţumiri. 

In ceea ce mă priveşte, sunt profund nemulţumit de lucruri¬ 
le pe care le-am spus în ziua a treia; în fond, despre tema acelei 
zile, „Societatea dschisâ‘ k , nu am spus aproape nimic. Voi în¬ 
cerca să corectez acum această omisiune. 

Termenul „societate deschisă 4 ", situat în opoziţie faţă de cel 
de „societate închisă 44 , provine de la marele filosof francez 
Henri Bergson (1859-1941) şi, într-o altă accepţiune, din car¬ 
tea mea Societatea deschisă şi duşmanii ei (publicată pentru 
prima oară în limba engleză, în 1945). M-am decis să scriu 
această carte în ziua în care am primit vestea intrării lui Hitler 
în Austria. 

Cartea reprezintă o apărare a democraţiei, fiind scrisă într-o 
perioadă în care aceasta nu avea prea mulţi susţinători con¬ 
vinşi; majoritatea celor care scriau la acea vreme despre acest 
lucru, la fel ca şi majoritatea celor cu care am stat de. vorbă 
atunci, profeţeau sfârşitul apropiat al democraţiei şi victoria 
fascismului de dreapta sau al celui de stânga; cu toţii vorbeau 
de slăbiciunea internă a democraţiei. 

Prin termenul „societate deschisă 44 nu desemnez atât o for¬ 
mă de stat sau de guvernare, cât o modalitate de convieţuire 
umană, în care libertatea individului, lipsa de violenţă, apăra¬ 
rea minorităţilor, a celor slabi, constituie valori importante. In 
democraţiile noastre occidentale aceste valori sunt, pentru ma¬ 
joritatea oamenilor, de la sine înţelese. 

Faptul că aceste valori sunt de la sine înţelese constituie 
unul din pericolele care ameninţă democraţia. Căci doar puţini 
oameni au o. imaginaţie suficient de puternică pentru a se putea 
transpune într-o societate modernă nedemocraticâ. George 
Orwell a avut fantezia necesară, iar cartea sa 1984 este, proba¬ 
bil, exagerată, dar nu în mod esenţial. Statul naţional-socialist 
a fost mai inuman decât statul imaginat de Orwell, însă a fost 
mai puţin dezvoltat tehnologic. 

Dar mai bine să vorbim despre ideea de societate deschisă 
şi despre valoarea ei fundamentală, libertatea umană. Calea 
spre aceste idei a fost lungă. In Europa găsim ideea libertăţii 
pentru prima oară la Homer. Hector îi vorbeşte Andromacâi 
despre ziua în care Troia va cădea iar femeilor troiene li se va 
răpi libertatea. El vorbeşte despre „ziua libertăţii" şi despre 
„ziua înrobirii” (ar fi trebuit să vorbească despre noapte înro¬ 
birii), referindu-se de fapt la pierderea umanităţii din om. Soar¬ 
ta bărbaţilor este mai bună, deoarece ei vor cădea în luptă. 

Epopeile homerice, Iliada şi Odiseea au fost primele călii 
ale Europei, fiind puse pentru prima data în pagină şi difuzate 
la Atena, înjurai anului 550 î.Hr. Ele au devenit biblia şi abe¬ 
cedarul Atenei. Astfel, Atena a învăţat să citească, au fost copi¬ 
ate şi publicate cărţi, iar cetatea a devenit democratică. Imediat 
după aceea, ea a devenit conducătoarea triburilor elene în răz¬ 
boiul împotriva perşilor. Aceasta a fost, pe scurt, naşterea ideii 
europene de libertate şi a civilizaţiei europene. 

Democraţia ateniană n-a fost deloc lipsită de imperfecţiuni. 
Cetăţenii atenieni erau liberi, însă aveau sclavi. După cum bine 
ştiţi, au existat iobagi în Europa Centrală şi în Rusia, iar în 
America au existat sclavi, şi asta până în a doua jumătate a se¬ 
colului trecut; mai mult. America a cunoscut un război civil în¬ 
grozitor, generat de problema sclaviei, război izbucnit înainte 
de abolirea acesteia. 

Istoria Europei şi a statelor americane este, am putea spune, 
istoria luptei pentru libertate. Până acum ea a durat 25 de se¬ 
cole, 25 de secole pline de înfrângeri. Ţelul l-a constituit cuce¬ 
rirea de drepturi, a libertăţii pentru toţi. 

Dacă vrem să cântărim ceea ce s-a realizat în ultimii 100 de 
ani, este suficient să ne oprim asupra Austriei, abia sub împă¬ 
ratul Franz Joseph, pe care l-am văzut de multe ori pe vremea 
când eram copil — a fost desfiinţată iobăgia. 

Dar lupta pentru libertate şi pentru dobândirea respectului 
faţă de om, faţă de viaţa şi de libertatea acestuia, merge mai 
departe. Căci nu există soluţii simple. Este foarte important sa 
înţelegem acest lucru. Toate valorile noastre au graniţe a căror 
trasare este foarte anevoioasă. 

Aşa stau lucrurile şi în cazul libertăţii. Este limpede că li¬ 
bertatea mea trebuie sâ aibă graniţe. După cum spunea cândva 
un judecător american, „graniţa libertăţii tale de a-ţi mişca 
pumnii aşa cum doreşti este nasul vecinului tău“. Astfel ajun-, 
gem la ceea ce marele Kant a denumit îngrădirile inevitabile, 
rezultate din convieţuirea oamenilor, ale libertăţii. Aceste în¬ 
grădiri inevitabile ar trebui să fie, pe cât posibil, similare în ca¬ 
zul tuturor cetăţenilor. 

In vederea realizării acestei similitudini, avem nevoie de 
stat şi de legile sale. 

Astfel, inevitabila idee de libertate duce la ideea de egali¬ 
tate. însă aceasta din uimă aduce cu sine pericole reale la adre¬ 
sa ideii de libertate. Dacă sarcina statului este aceea de a ve¬ 
ghea asupra egalităţii drepturilor şi îndatoririlor cetăţenilor, 
atunci puterea de stat devine o ameninţare la adresa libertăţii. 
Acest lucru a fost remarcat de numeroşi gânditori. Pericolul 
poate fi reprezentat de birocraţie atunci când aceasta devine 
clasă conducătoare, fapt care periclitează nu numai libertatea, 
ci în cele din urmă, şi egalitatea, fiind chiar capabilă, eventual, 
să le distrugă pe amândouă. Nu numai un dictator, un Mussolini, 
un Stalin sau un Hitler ne poate reduce la statutul de sclavi, ci 
şi statul însuşi, ori o birocraţie anonimă. Acest pericol a fost 
analizat în mod clar de către Alexis de Toqueville, în excepţio¬ 
nala sa lucrare Despre democraţie în America (publicată în 
1835 şi 1840) şi, ulterior, de către Max Weber. 

îmi aduc aminte de locul aflat în Viena, situat, mai precis, 
în spatele monumentului Gutenberg din Lugeck, în care, în ia¬ 
nuarie 1918, am înţeles deodată că o orânduire socială perfectă 

sau aproape perfectă nu poate supravieţui multă vreme. Dacă 
oamenilor le merge bine, atunci atmosfera liberă începe să fîe 
percepută de ei ca ceva de la sine înţeles, iar vigilenţa lor în 
faţa pericolelor care ameninţă libertatea se diminuează. Atâta 
vreme cât vor exista oameni ambiţioşi, însetaţi de putere, aceş¬ 
tia vor arunca lesne în suferinţă o formă socială prea fericită 
(aceasta a fost şi ideea în virtutea căreia cetăţenii atenieni au 
introdus şi aplicat ostracismul, exilându-i pe Aristide, pe Te- 
mistocle şi pe alţii). 


Nu poate exista o societate perfectă 

Există încă mulţi alţi factori care ar putea priva de libertate 
o orânduire socială perfectă, ori i-ar putea distruge viabilitatea, 
în America au fost testate multe utopii; la rândul nostru, ar tre¬ 
bui să pretindem nu numai ca societatea deschisă să tolereze 
astfel de încercări, ci să le şi solicite. Din păcate până acum 
utopiile dominate de ideea libertăţii s-au destrămat curând, în 
vreme ce acelea lipsite de această idee la a căror origine s-a 
aflat o dogmă religioasă sau ideologică — au supravieţuit. 

Orânduirile sociale nu pot fi mai bune decât membrii lor. Şi 
cu toate că educaţia este capabilă de realizări însemnate nu 
înseamnă decât că oamenii pot exercita o reală influenţă unul 
asupra altuia (mai ales asupra tinerilor). însă educatori cu ade¬ 
vărat eficienţi sunt puţini. In plus, dată fiind solicitarea impli¬ 
cată de munca lor, chiar şi educatorii pot obosi. 

La vremea la care am înţeles clar că nu poate exista o orân¬ 
duire socială perfectă, eram membru al unei mişcări de tineret, 
a unei grupări informale foarte simpatice dealtfel; printre acti¬ 
vităţile noastre se aflau organizarea de excursii, drumeţiile în 
munţi, discuţiile despre modurile în care am putea face lumea 
mai bună. Nici unul dintre noi nu consuma alcool, nu fuma, şi, 
bineînţeles, nu lua droguri. 

însă chiar şi în interiorul acestei grupări existau tensiuni şi 
discordanţe, chiar dacă nesemnificative, care, teoretic, n-ar fi 
trebuit să apară. Nici măcar aceasta nu era o societate perfectă. 
Cu toate că am rămas credincios stilului de viaţă de atunci şi cu 

toate că am rămas prieten cu cinci dintre foştii membri rămaşi 
în viaţă, am părăsit grupul deoarece lucram la un cămin de 
copii, alături de prieteni ai copiilor; alte grupuri au devenit mai 
importante pentru mine. Insă nici un grup nu era perfect, iar 
imperfecţiunile creşteau direct proporţional cu mărimea gru¬ 
purilor. 

In permanenţă s-a făcut încercarea de a-i ţine pe oameni 
laolaltă prin intermediul violenţei sau al ameninţărilor. In tre¬ 
cut, ameninţările cu iadul au constituit o asemenea încercare; 
astăzi, acelaşi rol este jucat de diversele forme de terorism. 

Desigur, încercările democraţiilor noastre occidentale de a 
utiliza cel mai blînd, cel mai tolerant drept penal care a existat 
vreodată, nu sunt perfect eficiente, însă, rezultatele lor sunt 
mai bune decît cele din trecut. 

In continuare, mă voi referi la puterea politică. Platon a for¬ 
mulat problema acesteia după cum urmează: Cine trebuie să 
guverneze ? Cei mulţi sau cei puţini? Iar răspunsul său a fost: 
Să guverneze cel mai bun! Acesta ar fi fost şi răspunsul lui 
Mussolini sau al lui Hitler. In ceea ce priveşte întrebarea, ea a 
rămas în esenţă mereu aceeaşi. La rândul lui, Marx s-a întrebat 
în mod similar: „Cine trebuie să guverneze? Capitaliştii sau 
proletarii?" 

Insă întrebarea este prost pusă. Eu am propus înlocuirea ei 
cu o alta şi anume: Cum putem organiza statul sau guvernul, în 
aşa fel încât chiar şi conducătorii răi să nu producă mari preju¬ 
dicii? Răspunsul la această întrebare este democraţia, care ne 
permite sa schimbam o guvernare fără vărsare de sânge. Să ne 
gândim, de pildă, la demisia preşedintelui Nixon. 

Natural, vom încerca să instaurăm o guvernare bună, ceea 
ce nu vom reuşi întotdeauna. Churchill, care a fost un bun de¬ 
mocrat, spunea odată: „Democraţia este cea mai proastă formă 
de guvernare — cu excepţia tuturor celorlalte care au fost în¬ 
cercate." Această observaţie ar putea fi interpretată în felul 
următor: Dacă aspiri către o societate perfectă, atunci vei fi cu 
ceititudine un adversar al democraţiei. Iar rezultatul nu va fi cu 
nimic mai bun. Politica înseamnă alegerea răului celui mai 
mic. 

Trebuie să înţelegem bine câ noi, democraţii, suntem răs¬ 
punzători doar pentru democraţiile noastre, occidentale. State¬ 
le lumii a treia n-ar accepta să preluăm noi răspunderea pentru 
problemele lor, deoarece aceasta ar însemna colonialism. Insă 
în ceea ce priveşte problemele noastre — sărăcia, foametea, 
justiţia inechitabilă, aplicarea brutală a pedepselor, protecţia 
minorităţilor lingvistice, religioase, etnice, sclavia şi alte for¬ 
me de înrobire — niciodată n-am realizat mai multe lucruri; 
Cât priveşte marea problemă a şomajului, putem spune că 
încercăm s-o rezolvăm. 

Aş dori să sintetizez toate aceste aspecte cu ajutorul unei 
fraze: „Democraţiile noastre occidentale sunt cele mai drepte 
orânduiri sociale care au existat până în prezent în istorie; 
superioritatea lor este determinată de faptul că sunt cele mai 
mari iubitoare de reformă şi cele mai autocritice forme de so¬ 
cietate. Bineânţeles, cu toţii dorim să le îmbunătăţim în conti¬ 
nuare. Cei care le socotesc rele nu ştiu cum arată alternativele; 
ei sunt victimele propagandei care doreşte să ne împingă către 
o orânduire socială mult mai puţin liberă şi mai nedreaptă, mo¬ 
tiv pentru care prezintă orânduirea noastră socială drept rea. 

In ceea ce priveşte războiul şi bomba atomică, consider că 
aceasta din urmă a realizat şi un lucru pozitiv, şi anume faptul 
câ pentru prima oară în istoria omenirii, războiul nu mai este 
dorit de nimeni, nici măcar de Rusia (conducătorii ruşi speră ca 
noi să ne pierdem curajul şi să ne dăm bătuţi fără luptă). Faptul 
câ suntem cu toţii împotriva războiului este esenţial. Insă evi¬ 
tarea unui război este o problemă foarte serioasă şi nu poate fi 
tratată într-o postfaţă la o discuţie. 

Un stat democratic nu poate fi mai bun decât cetăţenii săi; 
de aceea trebuie să sperăm câ marile valori ale societăţii des¬ 
chise, libertatea, întrajutorarea reciprocă, căutarea adevărului, 
responsabilitatea intelectuală, toleranţa, vor fi recunoscute şi 
pe viitor ca valori. Pentru aceasta trebuie să facem tot ce ne stă 
în putinţă. 

